চাকরি পেয়েই মায়ের শখ মেটালেন, চড়ালেন বিমানে... সেলুট এই সন্তানকে! -\nHome / শিক্ষাঙ্গন / চাকরি পেয়েই মায়ের শখ মেটালেন, চড়ালেন বিমানে… সেলুট এই সন্তানকে!\nচাকরি পেয়েই মায়ের শখ মেটালেন, চড়ালেন বিমানে… সেলুট এই সন্তানকে!\nচাকরি পেয়েই মায়ের শখ মেটালেন, চড়ালেন বিমানে… সেলুট এই সন্তানকে!- শিপনের উঠে আসার গল্পটা অনেক সংগ্রামের। শুরু হয়েছিল সেই ১০ বছর বয়সে। রিকশা চালিয়ে প্রথম রোজগার। বাড়ি বাড়ি গিয়ে তেল-কাঁকড়া-সবজি-মাছ-শুঁট’কি বিক্রি, অন্যের বাড়িতে কাজ, নরসুন্দরের কাজ,\nগরুর গোবর দিয়ে লাকড়ি বানিয়ে বিক্রি, বর্গা চাষ-কী’ করেননি! এবার মায়ের স্বপ্নটাও পূরণ করলেন তিনি। কবিগুরু রবীন্দ্রনাথ ঠাকুরের ‘বীরপুরুষ’ কবিতার মতোই শিপন রায় মাকে নিয়ে ঘুরতে গিয়েছিলেন। তবে কবিতার ঘোড়া আর পালকির বদলে মাকে চড়িয়েছেন বিমানে। জীবনে প্রথমবার বিমানে চড়ে মা বেশ খানিকটা ভ’য় পেলেও চোখে-মুখে ছিল খুশির ঝিলিক। চাকরি পেয়েই মাকে বিমানে চড়িয়ে একটি স্বপ্ন\nপূরণ করেছেন শিপন রায়। শিক্ষক হতে চেয়েছিলেন তিনি। গত মঙ্গলবার পাবলিক সার্ভিস কমিশনের প্রকাশিত ফলাফলে (স্পেশাল নন-ক্যাডার) সরকারি মাধ্যমিক বিদ্যালয়ে তাঁকে শিক্ষক হিসেবে নিয়োগের সুপারিশ করা হয়েছে। মায়ের ইচ্ছে ছিল বিমানে চড়ার। তাইতো নিজের স্বপ্ন পূরণ হওয়ার কাছাকাছি এসে মায়ের স্বপ্নটাকে বাস্তবে রূপ দিতে আর তর সয়নি। ধারদেনা করেই মায়ের স্বপ্নটা পূরণ করলেন। বিমানে পাশে বসিয়ে ঢাকা থেকে মাকে নিয়ে গেলেন চট্টগ্রামে। চাকরি পেয়েই মায়ের শখ মেটালেন, চড়ালেন বিমানে শিপন রায় টেলিফোনে বলেন,\n‘মাকে সেভাবে কখনো হাসতে দেখিনি। একদিকে আমি শিক্ষক হতে যাচ্ছি সেই খুশি, অন্যদিকে বিমানে চড়ার স্বপ্নপূরণ-সব মিলে মায়ের চোখেমুখে যে তৃপ্তি দেখেছি, তা বলার ভাষা আমা’র নেই। মাকে সারা জীবনেও এভাবে হাসতে দেখিনি।’ চট্টগ্রাম বিশ্ববিদ্যালয়ের বাংলা বিভাগ থেকে মাস্টার্স পরীক্ষায় প্রথম শ্রেণি পেয়েছিলেন শিপন। এখন ঢাকা বিশ্ববিদ্যালয়ে এমফিল করার অনুমোদন পেয়েছেন।বিদায়ী বছরে\nকরো’নাভাই’রাসের প্রাদুর্ভাব দেখা দেওয়ার আগে শিপন টিউশন করতেন। করো’নায় সেটি বন্ধ হয়ে গেলে গ্রামে গিয়ে বর্গা চাষ শুরু করেন। গত ১ আগস্ট প্রথম আলোতে শিপনের সংগ্রামের কাহিনি নিয়ে ‘মাস্টার্সে প্রথম শ্রেণি পাওয়া শিপনের শুধু অভাব আর অভাব’ শিরোনামে একটি প্রতিবেদন প্রকাশিত হয়। ফেসবুকভিত্তিক সংগঠন পে ইট ফরওয়ার্ড, বাংলাদেশের বৃত্তি পাওয়া শিক্ষার্থী ছিলেন শিপন। ওই সংগঠনের\nকাছ থেকেই ১০ হাজার টাকা সহায়তা নিয়ে ফেনীর চরচান্দিয়া গ্রামে ৭০ শতক জায়গায় নিজেই আমনের বর্গা চাষ করেন শিপন। এরপর ঋণ নিয়ে গরু কিনেছিলেন, তবে সেটি মা’রা যাওয়ায় আর্থিকভাবে ক্ষতিগ্রস্ত হন তিনি। শিপনের মা গীরু বালা রায় অন্যের জমি ও বাড়ি-বাড়ি কাজ করে ছে’লেমে’য়েদের বড় করেছেন। শিপনের এক ভাই নরসুন্দরের কাজ করেন। আরেক ভাই রিকশা চালান। বলতে গেলে নিজেদের\nকোনো জায়গাজমি নেই। বাবা স্বপ্ন রায় মানুষের জমিতে দিনমজুরি করতেন। তিনি মা’রা গেছেন অনেক আগে। এক বোনের বিয়ে হয়েছে। মা আর শিপন। আরেক বোনের স্বামী মা’রা গেলে তিনি বোন ও তাঁর দুই সন্তানের খরচ জুগিয়েছেন। চাকরি পেয়েই মায়ের শখ মেটালেন, চড়ালেন বিমানে শিপন বলেন, ‘গ্রামে ফেরার পর মাকে দেখতে খালা, মাসিরা এসেছিলেন। বিমানে চড়তে কেমন লাগে জানতে চেয়েছেন।\nছে’লের তেমন কোনো সাম’র্থ্য নেই, শুধু চাকরির জন্য সুপারিশপ্রাপ্ত হয়েই মায়ের শখ পূরণ করেছি বলে আমাকেও অনেকে দোয়া করেছেন।’নিজের ও পরিবারকে টিকিয়ে রাখার যু’দ্ধ, স্বপ্ন ও ভবিষ্যৎ নিয়ে শিপন বলেন, ‘টিকে থাকার সংগ্রামে এ পর্যন্ত কত যে কাজ করেছি! এত দিনে আমি আমা’র স্বপ্ন পূরণের পথে হাঁটা শুরু করলাম। আমি শিক্ষক হতে চেয়েছিলাম, সেই শিক্ষকতাই এখন আমা’র পেশা\nহবে।’ শিপন নিজস্ব উদ্যোগে গড়ে তুলেছেন প্যারেন্টস কেয়ার ইন্টারন্যাশনাল নামের একটি সংগঠন। রাস্তার পাশে পড়ে থাকা মানসিক প্রতিব’ন্ধী মানুষের চুল, দাড়ি কে’টে দেন সংগঠনের সদস্যরা। সড়ক দুর্ঘ’টনায় কেউ আ’হত হলে তাঁকে হাসপাতা’লে নেওয়াসহ অন্যান্য কাজ করার চেষ্টা করেন তাঁরা। সুত্রঃ প্রথম আলো\nPrevious চেহারায় বয়সের ভাঁজ মুছে ফেলতে করলার ব্যবহার! দেখে নিন..\nNext নিমেষে বিশাল খাবার খেয়ে ফেলছেন যুবক, যুবকের কান্ড দেখে অবাক সবাই!\nদুই বছরের D.EL.ED কোর্সে ভর্তির আবেদন শুরু, WBBPE জারি করল বিজ্ঞপ্তি\nমাধ্যমিক পাশে পশ্চিমবঙ্গ খাদ্য সুরক্ষা দপ্তরে চলছে প্রচুর কর্মী নিয়োগ!\n৩৫ হাজার টাকা বেতনে ২০ হাজার যুবক যুবতীদের চাকরি দেবে Paytm\nবনে সাফল্য লাভের পথটি কখনোই মসৃন হয় না। অনেক প্রতিবন্ধকতা আসে সে পথে। কিন্তু লক্ষ্য ...


PM Narendra Modi addressed the nation on the occasion of 7th International Yoga Day ।Sangbad Pratidin\nকঠিন সময়ে যোগাসনেই আস্থা, যোগ দিবসে ‘M Yoga’ অ্যাপের ঘোষণা প্রধানমন্ত্রীর\nPublished by: Sayani Sen | Posted: June 21, 2021 7:54 am| Updated: June 21, 2021 11:33 am\nসংবাদ প্রতিদিন ডিজিটাল ডেস্ক: করোনার (Coronavirus) ধাক্কায় প্রায় বেসামাল গোটা দেশ। এই পরিস্থিতিতে শারীরিক সমস্যা যেমন চিন্তার কারণ ঠিক তেমনই একাকীত্বও গ্রাস করছে অনেককেই। বর্তমান পরিস্থিতিতে মনের জোর বাড়িয়ে করোনার বিরুদ্ধে লড়াইয়ের ক্ষেত্রে একমাত্র হাতিয়ার হতে পারে যোগব্যায়াম। সপ্তম যোগ দিবসে জাতির উদ্দেশে ভাষণে মন্তব্য প্রধানমন্ত্রী নরেন্দ্র মোদির। এদিন ‘এম যোগা’ নামে একটি অ্যাপেরও ঘোষণা করেন তিনি।\nপ্রধানমন্ত্রী জানান, ‘এম যোগা’ অ্যাপে (M-Yoga App) বিভিন্ন ভাষায় যোগাভ্যাসের বিস্তারিত তথ্য থাকবে। বিভিন্ন প্রশিক্ষকরা শেখাবেন যোগাসন। যোগ দিবসের অনুষ্ঠান শেষের আগে আরও একবার ‘এক বিশ্ব, এক স্বাস্থ্য’র উপর জোর দেন প্রধানমন্ত্রী। বিশ্ব স্বাস্থ্য সংস্থার সহযোগিতায় ‘এম যোগা’ অ্যাপকে আন্তর্জাতিক স্তরে পৌঁছে দেওয়ার কথা ঘোষণা করেন তিনি।\nIn collaboration with WHO, India has taken another important step. Now there will be M-Yoga app, which will have yoga training videos in different languages for people across the world. This will help us in our ‘One World, One Health’ motto.#InternationalYogaDay pic.twitter.com/SKVpeUoQt7\n[আরও পড়ুন: প্রধানমন্ত্রীর স্বপ্নপূরণে দিল্লির বস্‌তি এলাকায় বিনামূল্যে টিকাকরণ গৌতম গম্ভীরের]\nকরোনা রোগীদের চিকিৎসাতেও যোগাসনের উপরেই জোর দিয়েছেন প্রধানমন্ত্রী (Narendra Modi)। চিকিৎসকদের সঙ্গে কথা বলে তিনি জানতে পারে করোনা রোগীদের চিকিৎসাতেও যোগাভ্যাসের আলাদা গুরুত্ব রয়েছে। এই সংক্রান্ত একাধিক ভিডিও তাঁর নজরে পড়েছে বলেও জানান মোদি। যোগাভ্যাসের মাধ্যমে সাধারণ মানুষের মানসিক স্বাস্থ্যেরও উন্নতি হয় বলেও জানান তিনি। মোদি আরও জানান, যোগাভ্যাসের মাধ্যমে নেতিবাচক মানসিকতা দূর হয়। বেড়ে ওঠে উদ্ভাবনী ক্ষমতা। তাই শিশুদের অনলাইন ক্লাসেও কমপক্ষে ১৫ মিনিট যোগাভ্যাসের উপর জোর দিয়েছেন তিনি। বিভিন্ন জায়গায় করোনার চিকিৎসাতেও যোগাসনের গুরত্ব নিয়েও গবেষণা হচ্ছে বলেও যোগ দিবসে জানান প্রধানমন্ত্রী। উল্লেখ্য, ২০১৫ সালে প্রথমবার যোগ দিবসে অনুষ্ঠান পালন হয়। চলতি বছরের থিম ‘যোগা ফর ওয়েলনেস।’ ১৫ জন আধ্যাত্মিক নেতা ও যোগ গুরু এই অনুষ্ঠান যোগ দেন। সপ্তম আন্তর্জাতিক যোগ দিবসে (International Yoga Day) ভারচুয়ালি জাতির উদ্দেশে বক্তব্য রাখে প্রধানমন্ত্রী।\n[আরও পড়ুন: জনবিস্ফোরণের মুখে উত্তরপ্রদেশ! দ্রুত জনসংখ্যা নিয়ন্ত্রণের পরামর্শ আইন কমিশনের]\nকঠিন সময়ে যোগাসনেই আস্থা।\nযোগ দিবসে 'এম যোগা' অ্যাপের ঘোষণা প্রধানমন্ত্রীর।\nএই অ্যাপে বিভিন্ন ভাষায় যোগাভ্যাসের বিস্তারিত তথ্য থাকবে।


৮০ কোটি টাকার ভ্যাট ফাঁকি বেকারের নামে মামলা – Business24BD\n৮০ কোটি টাকার ভ্যাট ফাঁকি বেকারের নামে মামলা\nNovember 8, 2020 business24bd\t0 Comments\nকেক উৎপাদন ও বিক্রিয়কারী প্রতিষ্ঠান ‘মি. বেকার’র বিরুদ্ধে ৮০ কোটি ১৬ লাখ টাকা ভ্যাট ফাঁকির মামলা করা হয়েছে। ভ্যাট গোয়েন্দার পক্ষ থেকে মামলাটি করা হয়। প্রতিষ্ঠানটির বিরুদ্ধে ২৬৫ কোটি টাকা বিক্রয় তথ্য গোপন করে ৩৪ কোটি ৬০ লাখ টাকার ভ্যাট ফাঁকি দেয়ার তথ্য পাওয়ার পর এ মামলা করা হলো।\nরোববার (৮ নভেম্বর) ভ্যাট গোয়েন্দা এ মামলা করে বলে নিরীক্ষা, গোয়েন্দা ও তদন্ত অধিদফতরের (মূল্য সংযোজন কর) মহাপরিচালক ড. মইনুল খান জানিয়েছেন।\nঅবসরপ্রাপ্ত সিনিয়র সচিব আসিফ জামান গত ১৮ অক্টোবর তার নিজের ফেসবুক স্ট্যাটাসে উত্তরার ৩ নম্বর সেক্টরের ৪ নম্বর রোডে অবস্থিত ‘মি বেকার’র বিক্রয় কেন্দ্রের বিরুদ্ধে ভ্যাট চালান না দেয়ার সুনির্দিষ্ট অভিযোগ করেন। তিনি ওই স্ট্যাটাসে জাতীয় রাজস্ব বোর্ডের (এনবিআর) চেয়ারম্যান আবু হেনা মো. রহমাতুল মুনিমের কাছে প্রতিকার চেয়ে উল্লেখ করেন, ভোক্তারা ভ্যাট দিলেও তা সরকার পাচ্ছে না।\nপ্রতিষ্ঠানটি ঢাকা উত্তর ভ্যাট কমিশনারেটে কেন্দ্রীয়ভাবে নিবন্ধিত (ভ্যাট নিবন্ধন নং: ০০০৯৬৪৬৮২-০১০২)। রাজধানীতে প্রতিষ্ঠানটির ২৯টি বিক্রয়কেন্দ্র রয়েছে, এর মাধ্যমে কারখানায় উৎপাদিত পণ্য বিক্রয় করে থাকে। ভ্যাট গোয়েন্দার অভিযানে দেখা যায়, প্রতিষ্ঠানটি কোনো ধরনের হিসাব সংরক্ষণ ব্যতীত ব্যবসা পরিচালনা করছে বলে জানান মইনুল খান।\nতিনি বলেন, ‘অনুসন্ধানের স্বার্থে টঙ্গী এলাকায় তাদের নামে খোলা দুটি ব্যাংক হিসাব তলব করা হয়। এতে তাদের ফিন্যান্সিয়াল প্রতিবেদন পাওয়া যায় এবং এগুলো পর্যালোচনায় তাদের ব্যবসায়িক কার্যক্রম সম্পর্কে একটি চিত্র উঠে আসে। অভিযানটির নেতৃত্ব দেন ভ্যাট গোয়েন্দার উপ-পরিচালক নাজমুন নাহার কায়সার এবং ফেরদৌসী মাহবুব।‘\nমইনুল খান জানান, পরিদর্শনকালে ভ্যাট সংক্রান্ত অন্যান্য দলিলাদি দেখাতে বলা হলে, উপস্থিত মালিকপক্ষ তা দেখাতে পারেননি এবং এগুলো সংরক্ষণ না করার বিষয়ে তারা কোন সদুত্তরও দিতে পারেননি। প্রতিষ্ঠান প্রাঙ্গণে মালিকপক্ষ নিজস্ব বাণিজ্যিক দলিলাদিও রাখেন না। এতে ভ্যাট গোয়েন্দা দলের কাছে প্রতীয়মান হয়েছে, মনগড়া ও কাল্পনিক হিসাবের ভিত্তিতে ‘মি. বেকার’ স্থানীয় ভ্যাট সার্কেলে রিটার্ন দাখিল করে আসছে।\nমইনুল খান আরও বলেন, ‘মি. বেকার কেক অ্যান্ড পেস্ট্রি শপ লিমিটেড প্রতিষ্ঠানটির বিক্রয় এবং উৎসে কর্তন বাবদ মোট অপরিশোধিত ৪৬ কোটি ৫৫ লাখ ৪ হাজার ৫৩১ টাকার ভ্যাট ফাঁকির তথ্য উদঘাটন করা হয়। এ অপরিশোধিত মূসকের ওপর সুদ বাবদ ৩৩ কোটি ৬১ লাখ ২৫ হাজার ৭২৫ টাকা প্রযোজ্য হবে। অর্থাৎ প্রতিষ্ঠানটি মোট ৮০ কোটি ১৬ লাখ ৩০ হাজার ২৫৬ টাকা ভ্যাট ফাঁকির সঙ্গে জড়িত।‘\n← সমাজকল্যাণ মন্ত্রণালয়ে ১০৬ জনের চাকরি\nকাশ্মীর সীমান্তে সংঘর্ষে ভারতীয় সেনাসহ নিহত ৭ →\nবাজারে অস্থিরতা পেঁয়াজের; আমদানির অনুমতি পেতে রেকর্ড আবেদন ব্যবসায়ীদের\nলংকাবাংলা ও র‌্যাংগস এর মধ্যে সমঝোতা চুক্তি স্বাক্ষর


3,875 দেখা 41 টিউমেন্টস জোসস\nদেখুন 2G, 3G, 35g, 39g, 4g এসবের মানে কি?\nওয়্যারলেস ভাবে যেভাবে দুটি কম্পিউটার বা ল্যাপটপকে কানেক্ট করবেন\nঅফিস ব্যবস্থাপনা সফটওয়্যার\nইউটিউব মনিটাইজেশন আপডেট ২০২০! কিভাবে মনিটাইজেশন পাবেন বিস্তারিত\nসাদা কালো ভিডিওতে একটিই রঙ?\nসত্যিই কি গুগল এডসেন্স থেকে আয়...\nঅনলাইনে মুভি ডাউনলোড করেন? সাবধান হওয়ার...\nভবিষ্যতের ফোর্ড গাড়িতে mobile WiFi hotspot


ত্রাতিনা – বৈজ্ঞানিক কল্পকাহিনী : ৩. তৃতীয় পর্ব (চার বছর পর) - গল্প বলি | Golpo Boli\nYou are here: Home সাইন্স-ফিকশন ত্রাতিনা – বৈজ্ঞানিক কল্পকাহিনী : ৩. তৃতীয় পর্ব (চার বছর পর)\nত্রাতিনা – বৈজ্ঞানিক কল্পকাহিনী : ৩. তৃতীয় পর্ব (চার বছর পর)\n৩. তৃতীয় পর্ব (চার বছর পর)\nকমান্ড কাউন্সিলের বড় হলঘরটাতে সবাই নিঃশব্দে বসে আছে। মহামান্য রিহা এখনো এসে পৌঁছাননি। তাই তার চেয়ারটা খালি। টেবিলের উল্টোদিকে আরো তিনটি চেয়ার খালি। এই তিনটি চেয়ারে কে বসবে, কমান্ড কাউন্সিলের সদস্যদের জানানো হয়নি।\nবিকেল তিনটার সময় সভা ডাকা হয়েছিল এবং একেবারে কাঁটায় কাঁটায় তিনটার সময় মহামান্য রিহা হলঘরটিতে ঢুকলেন। সবাই দাঁড়িয়ে তাকে সম্মান দেখালো। মহামান্য রিহার চেহারায় বয়সের ছাপ ফুটে উঠেছে। এবং তিনি শেষ পর্যন্ত বয়সের ভারে একটু কুঁজো হয়ে হাঁটছেন। নিজের চেয়ারে বসে বললেন, “বস। তোমরা সবাই বস।”\nসবাই তাদের চেয়ারে বসল। মহামান্য রিহা সবার দিকে এক নজর তাকালেন। তারপর মৃদু গলায় বললেন, “আমি তোমাদের সাথে এই ঘরে অসংখ্যবার বসেছি। অসংখ্য বিষয় নিয়ে কথা বলেছি এবং অসংখ্য সিদ্ধান্ত নিয়েছি। কিন্তু আজকের এই সভাটিতে এসে আমার কুড়ি বছর আগের একটা সভার কথা মনে পড়ে যাচ্ছে।”\nমহামান্য রিহার কথা শুনে বেশ কয়েকজন মাথা নাড়ল। তারা বুঝতে পেরেছে, মহামান্য রিহা কোন সভাটির কথা বলেছেন।\nমহামান্য রিহা বললেন, “তোমরা যারা সেই সভাটিতে ছিলে তাদের নিশ্চয়ই মনে আছে, সেদিন আমরা ভয়ঙ্কর একটি বিপদের মুখে ছিলাম। সারা পৃথিবী ধ্বংস হয়ে যাওয়ার মুখোমুখি হয়েছিল। পৃথিবীর সাধারণ মানুষকে কখনো জানানো হয়নি, কিন্তু তোমরা জানো, তখন পৃথিবীকে রক্ষা করার জন্যে একজন মহাকাশচারী আত্মাহুতি দিয়েছিল। একটি থার্মো নিউক্লিয়ার বোমা নিয়ে মহাকাশে সেই গ্রহকণাটিকে ধ্বংস করেছিল। সেই মহাকাশচারীর নাম ছিল রায়ীনা।\n“পৃথিবীর মানুষ জানে না, কিন্তু সুপ্রিম কমান্ড কাউন্সিলের সদস্য হিসেবে তোমরা জানো, সেই গ্রহকণাটি আসলে ছিল মহাজাগতিক কোনো একটি প্রাণীর মহাকাশযান। এরপর এক যুগ থেকে বেশি সময় আমরা সেই মহাজাগতিক প্রাণীর অস্তিত্ব নিয়ে অনুসন্ধান করেছি। তার সাথে যোগাযোগ করার চেষ্টা করেছি। আমাদের অস্তিত্ব রক্ষার প্রচেষ্টা থেকে শেষ পর্যন্ত আমরা সেই মহাজাগতিক প্রাণীর সাথে মুখোমুখি হতে যাচ্ছি। এটি সাধারণ যোগাযোগ হতে পারে, এটি একটি সংঘর্ষও হতে পারে, শেষ পর্যন্ত এটি কী হবে, আমরা জানি না। শুধু জানি, আমরা প্রথমবারের মতো মহাজাগতিক প্রাণীর সাথে যোগাযোগ করার জন্যে একটি অভিযান করতে যাচ্ছি।\n“আমি সেই অভিযানের সদস্যদের সাথে তোমাদের পরিচয় করিয়ে দেওয়ার জন্যে তোমাদের ডেকেছি। তোমাদের কারো কিছু বলার থাকলে বল, তারপর আমি অভিযানের সদস্যদের ডাকব।”\nজীববিজ্ঞানী লিয়া সবার আগে কথা বলল, “মহামান্য রিহা, বুদ্ধিমত্তা খুবই বিচিত্র একটা বিষয়। যদি শুধুমাত্র বেঁচে থাকার কৌশলটি লক্ষ্য করি, তাহলে একটা ভাইরাস যথেষ্ট বুদ্ধিমান, কিন্তু আমরা কখনোই ভাইরাসের সাথে তথ্য বিনিময় করতে পারব না। কাজেই মহাজাগতিক প্রাণীটির বুদ্ধিমত্তা যদি আমাদের বুদ্ধিমত্তা থেকে অনেক বেশি হয় এবং অন্যরকম হয়, তাহলে আমরা কখনোই তার সাথে যোগাযোগ করতে পারব না!”\nমহামান্য রিহা শব্দ করে হাসলেন। বললেন, “লিয়া, ভাইরাসের সাথে তুলনা করার উপমাটি আমার খুব পছন্দ হয়েছে। ভাইরাস আমাদের সাথে তথ্য বিনিময় করতে পারে না, কিন্তু আমাদের অসুস্থ করে তাদের উপস্থিতির কথা জানিয়ে দেয়। প্রয়োজন হলে আমরাও সেটা করব।”\nপদার্থবিজ্ঞানী রিশি বলল, “এই অভিযানের কিছু বিষয়ে আমি কাজ করেছি। যোগাযোগটি করা হবে নিউট্রিনো বীম দিয়ে। আশা করছি, নতুন এই প্রযুক্তিটি আমাদের হতাশ করবে না।”\nমহামান্য রিহা বললেন, “রিশি তুমি কখনোই পৃথিবীর মানুষকে কিংবা আমাকে হতাশ করোনি। আমি নিশ্চিত, এবারেও তুমি হতাশ করবে না। তোমার প্রযুক্তিটি নিশ্চয়ই কাজ করবে।”\nপরিবেশ বিজ্ঞানী নীহা বলল, “সৌরজগতের বাইরে যাওয়া অনেক সময়সাপেক্ষ একটি অভিযান। আশা করি, আমাদের অভিযাত্রীরা এই দীর্ঘযাত্রায় সুস্থ থাকবে।”\nমহামান্য রিহা বললেন, “আমি আমাদের অভিযাত্রী দল সম্পর্কে কিছু বলতে চাই না। তোমরা নিজেরাই দেখবে এবং আমি নিশ্চিত, একটুখানি বিস্মিত এবং অনেকখানি অনুপ্রাণিত হবে।”\nপদার্থবিজ্ঞানী রিশি বলল, “আমার মনে হয়, তাদেরকে এখন ডাকা যেতে পারে।”\nমহামান্য রিহা তখন তার সামনে রাখা ঘণ্টাটিতে টোকা দিয়ে অভিযাত্রীদের ডাকার জন্যে সংকেত দিলেন। প্রায় সাথে সাথেই ত্রাতিনা এবং তার সাথে আরো দু’জন অভিযাত্রী হলঘরে এসে ঢুকল। গত চার বছরে ত্রাতিনার চেহারা থেকে কিশোরীসুলভ ভাবটি সরে গিয়েছে। এ ছাড়া আর কোনো পরিবর্তন নেই। অন্য দু’জনের একজন পুরুষ, অন্যজন মহিলা। তাদের বয়স কুড়ি থেকে চল্লিশের ভেতর যা কিছু হতে পারে।\nমহামান্য রিহা তাদের বসতে বললেন এবং তারা তাদের জন্যে আলাদা করে রাখা চেয়ারে বসল।\nমহামান্য রিহা বললেন, “প্রিয় সুপ্রিম কমান্ড কাউন্সিলের সদস্যবৃন্দ, আমি তোমাদের সাথে এই তিনজন অভিযাত্রীর পরিচয় করিয়ে দিই। দলপতি হচ্ছে ত্রাতিনা, তোমরা ত্রাতিনাকে কখনোই না দেখে থাকলেও তার মায়ের পরিচয় সবাই জান। সে মহাকাশচারী রায়ীনার মেয়ে।”\nকমান্ড কাউন্সিলের সদস্য সবাই এক ধরনের বিস্ময় নিয়ে তার দিকে তাকালো। পদার্থবিজ্ঞানী রিশি বলল, “ত্রাতিনা, তোমাকে অভিনন্দন। এরকম একটি অভিযানে নেতৃত্ব দেয়া অনেক বড় দায়িত্ব।”\nত্রাতিনা বলল, “আমি আমার দায়িত্ব পালন করার চেষ্টা করব। আমাদের উপর এই দায়িত্ব দেয়ার জন্য আমরা আপনাদের কৃতজ্ঞতা জানাচ্ছি। আমি খুবই সৌভাগ্যবান যে, আমার সাথে রুখ এবং গিসাকে দেয়া হয়েছে।”\nজীববিজ্ঞানী লিয়া বলল, “এতো গুরুত্বপূর্ণ একটি অভিযান, কিন্তু তোমার সাথে দু’জন মানুষ না দিয়ে দু’জন এনড্রয়েড দেয়া হয়েছে কেন, সেটা বুঝতে পারলাম না।”\nত্রাতিনা বলল, “সিদ্ধান্তটি আমার নয়। তবে ব্যক্তিগতভাবে আমি খুবই আনন্দিত যে আমার সাথে রুখ এবং গিসা রয়েছে। মানুষ হিসেবে আমি খুবই কোমল একটি প্রজাতি। তাপ, চাপ, রেডিয়েশান কিংবা পরিবেশের একটুখানি তারতম্য হলেই আমি ধ্বংস হয়ে যাব। সে তুলনায় রুখ এবং গিসা অত্যন্ত কঠোর পরিবেশেও টিকে থাকতে পারবে। আমাদের অভিযানের জন্যে এটি খুবই জরুরি একটি ব্যাপার।”\nজীববিজ্ঞানী লিয়া হাল ছেড়ে দেয়ার ভঙ্গি করে বলল, “আমি জানি। আমি আগের যুগের মানুষ, যন্ত্রকে কখনো পুরোপুরি বিশ্বাস করি না। সেটা রবোট হোক, আর এনড্রয়েড কিংবা সাইবর্গই হোক।”\nরুখ হাসার মতো ভঙ্গি করে বলল, “আপনারা আমাদের বিশ্বাস। করতে পারেন।”\nগিসা বলল, “যদি আমরা খুঁটিয়ে খুঁটিয়ে দেখি তাহলে বলা যায় মানুষও একটি যন্ত্র। জৈবরাসায়নিক যন্ত্র। সত্যি কথা বলতে কী, কোনো কোনো ক্ষেত্রে জৈব রাসায়নিক যন্ত্র থেকে সাধারণ যন্ত্র বেশি কার্যকর।”\nমহামান্য রিহা হাত তুলে বিতর্কটি থামিয়ে দিয়ে বললেন, “ত্রাতিনা, রুখ এবং গিসা আমরা তোমাদের সফল একটি অভিযান কামনা করি।”\nত্রাতিনা বলল, “আপনাকে অনেক ধন্যবাদ মহামান্য রিহা।”\nমহামান্য রিহা বললেন, “আমি শেষ পর্যন্ত বয়সের ভারে ক্লান্ত হতে শুরু করেছি। তুমি যখন তোমার অভিযান শেষে ফিরে আসবে, আমি তখন আর বেঁচে থাকব না। ত্রাতিনা, তোমার সাথে আজকেই হয়তো আমার শেষ দেখা।”\nসেদিন রাত্রিবেলা মহামান্য রিহা ঘুমের মাঝে মারা গেলেন। মনে হয়, ত্রাতিনার সাথে শেষ দেখা করার জন্যেই বুঝি তিনি এতোদিন বেঁচে ছিলেন।\nছোট মহাকাশযানটিতে ত্রাতিনা তার সিটে বসে আছে। তার দুইপাশে রুখ এবং গিসা। এই ছোট মহাকাশযানটি তাকে মূল মহাকাশযান পেপিরাতে পৌঁছে দেবে। এই মুহূর্তে পেপিরা চাঁদের একটি উপগ্রহ হয়ে ঘুরছে। প্রায় এক যুগ থেকে ধীরে ধীরে এটিকে প্রস্তুত করা হয়েছে। ত্রাতিনা তার দু’জন এনড্রয়েড ক্রু নিয়ে সেটাতে ওঠার পর তাদের সবকিছু বুঝিয়ে দেয়া হবে। তারপর মহাকাশযান পেপিরা তার যাত্রা শুরু করবে। মহাকাশযানটির নাম পেপিরা প্রাচীন ভাষায় যার অর্থ যোগাযোগ। ত্রাতিনা কিংবা তার কু দু’জন এখনো পেপিরাকে দেখেনি। কিন্তু গত কয়েকমাস তারা পেপিরার একটি মডেলের ভেতর কাজ করেছে। কাজেই অনুমান করছে, তারা যখন সত্যিকারের পেপিরাতে পা দেবে, তখন সেটাকে খুব অপরিচিত একটা আবাসস্থল মনে হবে না।\nত্রাতিনা তার পাশে বসে থাকা রুখ এবং গিসার দিকে তাকিয়ে জিজ্ঞেস করল, “তোমরা প্রস্তুত?”\nগিসা বলল, “আমরা অনেকদিন থেকে প্রস্তুত!”\nত্রাতিনা বলল, “এক্ষুনি কাউন্ট ডাউন শুরু হয়ে যাবে।”\nগিসা বলল, “হ্যাঁ। আর মাত্র এক মিনিট।”\nঠিক তখন ত্রাতিনা কমান্ডার লীয়ের কণ্ঠস্বর শুনতে পেলো, “ত্রাতিনা আমি তোমাকে এই অভিযানের জন্যে বিদায় জানাচ্ছি। প্রায় বিশ বছর আগে আমি তোমার মাকে বিদায় জানিয়েছিলাম। সেটি ছিল সত্যিকারের বিদায়। কারণ আমরা সবাই জানতাম, তার সাথে আর দেখা হবে না। তবে তোমার বিদায়টি মোটেও সে রকম নয়। তোমার সাথে আবার দেখা হবে। আমাদের এই অভিযানটি শুরু করার জন্যে আমরা কয়েক বছর বেশি সময় নিয়েছি, শুধুমাত্র তোমাদের আবার নিরাপদে ফিরিয়ে আনার বিষয়টি নিশ্চিত করার জন্যে।”\nত্রাতিনা বলল, “অনেক ধন্যবাদ, কমান্ডার লী।”\n“তোমার সাথে আমাদের দেখা হবে আজ থেকে চব্বিশ বছর পর। চব্বিশ বছর দীর্ঘ সময়, এই দীর্ঘসময়ে পৃথিবীর অনেক পরিবর্তন হবে। আমি বেঁচে থাকব কি না, আমি জানি না। কিন্তু আমরা নিখুঁতভাবে পরিকল্পনা করেছি, যেন এই দীর্ঘ সময়টি তোমার কাছে দীর্ঘ মনে না হয়। দিন শেষে তুমি যখন তোমার স্লিপিং ব্যাগে ঘুমুতে যাবে, তুমি জানতেও পারবে না যে তোমার ঘুমটি হবে দীর্ঘ। তুমি ঘুম থেকে উঠবে এক বছর পর! কাজেই বারো বছর তোমার কাছে মনে হবে মাত্র বারো দিন। কাজেই তোমার হিসেবে তুমি পৃথিবীতে ফিরে আসবে তিন থেকে চার সপ্তাহের ভেতর!”\nত্রাতিনা বলল, “আমি জানি কমান্ডার লী। আমার যাত্রাকে সহনশীল করার জন্যে তোমরা অনেক কিছু চিন্তা করেছ।”\nকমান্ডার লী বলল, “তোমাকে অভিযানের অভিনন্দন!”\nকমান্ডার লীয়ের কথা শেষ হওয়ার সাথে সাথে ইঞ্জিনের চাপা গুঞ্জন শোনা গেল এবং সাথে সাথে একটি সুরেলা নারী কণ্ঠে কাউন্ট ডাউন শুরু হয়ে গেল। সাদা জলীয় বাষ্পে চারপাশ ঢেকে যায় এবং ইঞ্জিনের কম্পন দ্রুত থেকে দ্রুততর হতে থাকে।\nত্রাতিনা শেষ বার তার পরিচিত কন্ট্রোল প্যানেলে চোখ বুলিয়ে নেয়।\nত্রাতিনা একটা ঝাঁকুনি অনুভব করে এবং মহাকাশযানটি ওপরে উঠতে শুরু করে। কয়েক মুহূর্ত পরে সে তীব্র ত্বরণের জন্যে নিজের বুকের ওপর একটা চাপ অনুভব করে। ত্রাতিনা শরীরটিকে এলিয়ে দিয়ে চোখ বন্ধ করল। চোখ বন্ধ করে সে শুনতে পেলো রুখ এবং গিসা সম্প্রতি প্রকাশিত একটি উপন্যাসের চরিত্র নিয়ে কথা বলছে। তাদের শরীর জৈবিক শরীর নয়, তাদের যান্ত্রিক দেহ তীব্র ত্বরণের চাপ অনুভব করে না! এনড্রয়েড সম্ভবত কোনো ধরনের শারীরিক কষ্ট অনুভব করে না।\nত্রাতিনাদের ছোট মহাকাশযানটি পৃথিবীর কক্ষপথে পৌঁছানোর পর দুইবার সেটি পৃথিবীকে প্রদক্ষিণ করলো। মহাকাশ থেকে সে এক ধরনের মুগ্ধ দৃষ্টিতে পৃথিবী নামের নীল গ্রহটির দিকে তাকিয়ে থাকে। নিচের গ্রহটি জীবন্ত, ওপর থেকে সেটি বোঝা যায় না। পৃথিবীর প্রতিটি ধূলিকণা অসংখ্য প্রাণকে বাঁচিয়ে রেখেছে। সে সৌর জগতের দ্বিতীয় জীবন্ত প্রাণের সাথে মুখোমুখি হতে যাচ্ছে। কেমন হবে তার অভিজ্ঞতাটি? সে কী তার অভিজ্ঞতাটি পৃথিবীতে জানানোর জন্যে জীবন্ত ফিরে আসতে পারবে?\n।ত্রাতিনা জোর করে মাথা থেকে চিন্তাটি সরিয়ে, চাঁদের দিকে তার অভিযানটিকে নির্দিষ্ট করে নিল। তারপর আবার তার সিটে নিজেকে নিরাপত্তা বন্ধনী দিয়ে বেঁধে নিল। ত্রাতিনা চোখ বন্ধ করে শুনতে পেলো রুখ এবং গিসা তর্ক করছে, কিনিস্কীয় নবম নাকি সপ্তম সিম্ফোনিটির মাঝে কোনটি বেশি কালোত্তীর্ণ হয়েছে!\nআঠারো ঘণ্টা পর ত্রাতিনাদের ছোট মহাকাশযানটি পেপিরার সাথে ডক করল। বাতাসের চাপ সমম্বিত হওয়ার পর বায়ু নিরোধক হ্যাঁচ খুলে ত্রাতিনা ভাসতে ভাসতে পেপিরার ভেতরে ঢোকে। ভেতরে একজন লাল তারকা কমান্ডার তার জন্যে অপেক্ষা করছিল। ত্রাতিনাকে দেখে সে এগিয়ে এসে বলল, “এসো ত্রাতিনা, আমরা তোমাদের জন্যে অপেক্ষা করছি।” কমান্ডার ত্রাতিনাকে আলিঙ্গন করে বলল, “আমাকে অনেকবার সতর্ক করে বলা হয়েছে তোমার বয়স খুব কম; কিন্তু এতো কম আমি বুঝতে পারিনি।”\nত্রাতিনা বলল, “চেহারায় বয়সের ছাপটি পড়েনি বলে বয়স কম মনে হচ্ছে, কিন্তু আসলে আমার বয়স এমন কিছু কম নয়। আমার থেকে কমবয়সী মহাকাশচারী এর আগে আমার থেকে বড় অভিযান করেছে।”\nত্রাতিনা রুখ এবং গিসার সাথে কমান্ডারের পরিচয় করিয়ে দিল। কিন্তু এনড্রয়েড বলেই হয়তো কমান্ডার তাদের নিয়ে উচ্ছ্বসিত হলো না।\nত্রাতিনা ঘুরে ঘুরে মহাকাশযান পেপিরাটি দেখলো। পৃথিবীতে সে এর মডেলের ভেতর কাজ করেছে, কিন্তু আসল মহাকাশযানটি যে এতো বড়, সে কখনো কল্পনা করেনি।\nবারোজনের একটা টিম ত্রাতিনাকে পুরো মহাকাশযানটি ঘুরিয়ে দেখালো। তার যন্ত্রপাতির সাথে পরিচয় করিয়ে দিল। সুযোগ সুবিধাগুলোর কথা মনে করিয়ে দিল। তথ্যভাণ্ডারের সাথে যুক্ত করে দিল। বিপজ্জনক পরিস্থিতিতে ব্যবহার করার জন্যে অস্ত্রগুলো দেখিয়ে দিল। এই পুরো সময়টুকু রুখ এবং গিসা একটি প্রাচীন কালোত্তীর্ণ সাহিত্য নিয়ে নিজেদের ভেতর আলোচনা করে সময় কাটাচ্ছিল। তাদের আলাদাভাবে এই তথ্যগুলো জানতে হবে না। সব তথ্য সরাসরি তাদের কপোট্রনে পাঠিয়ে দেয়া হয়েছে।\nপেপিরাটির দায়িত্ব বুঝিয়ে দেওয়ার পর ত্রাতিনার শেষবারের মতো পুরো মেডিকেল চেক করে বারোজনের টিমটি বিদায় নিল। বায়ু নিরোধক হ্যাঁচটি বন্ধ করে দেবার পর সে দেখলো স্কাউটশীপটা ধীরে ধীরে সরে যাচ্ছে। নিচে চাঁদে বেস স্টেশনটি দেখা যাচ্ছে, এই মানুষগুলো এখানে কিছুদিন কাটিয়ে পৃথিবীতে ফিরে যাবে।\nত্রাতিনা কিছুক্ষণ নিজের মতো করে এই মহাকাশযানটিতে ঘুরে বেড়ালো। মূল ইঞ্জিন চালু করার আগে সে কৃত্রিম মাধ্যাকর্ষণ তৈরি করার জন্যে পেপিরাকে মূল অক্ষের সাপেক্ষে ধীরে ধীরে ঘোরাতে শুরু করল। কিছুক্ষণের মাঝেই তারা আবার নিজের দেহের ওজন অনুভব করতে শুরু করে। ত্রাতিনা তখন মহাকাশযানের একাধিক কন্ট্রোল সেন্টারের একটিতে বসে কন্ট্রোল প্যানেলের তথ্যগুলো যাচাই করে নিল। কোয়াকম্পটির সুইচ অন করে সে রুখ এবং গিসার দিকে তাকালো। জিজ্ঞেস করল, “তোমরা কী প্রস্তুত?”\nগিসা হেসে বলল, “হ্যাঁ আমরা তো আগেই তোমাকে বলেছি আমরা অনেকদিন থেকে প্রস্তুত।”\n“তাহলে আমরা মূল ইঞ্জিন চালু করি?”\nত্রাতিনা নিজের চোখের স্ক্যানিং করে ইঞ্জিনের নিয়ন্ত্রণটি নিয়ে নেয়, তারপর সুইচ টিপে একটি একটি করে ছয়টি ইঞ্জিন চালু করে দিল। ছয় ছয়টি শক্তিশালী ইঞ্জিন, তারপরও মহাকাশযানটিতে খুব সূক্ষ্ম একট কম্পন ছাড়া সে আর কিছুই অনুভব করল না।\nদেখতে দেখতে প্রথমে চাঁদের মহাকর্ষণ থেকে এবং কিছুক্ষণের ভেতর পৃথিবীর মাধ্যাকর্ষণ থেকে মুক্ত হয়ে পেপিরা সৌরজগতের শেষ প্রান্তের দিকে রওনা দেয়। ত্রাতিনা এক ধরনের অবিশ্বাস নিয়ে তখনো কন্ট্রোল প্যানেলের দিকে তাকিয়ে ছিল, তার এখনো বিশ্বাস হচ্ছে না একুশ বছরের একটি মেয়ে হয়ে সে পৃথিবীর ইতিহাসের সবচেয়ে বড় মহাকাশ অভিযানটিতে নেতৃত্ব দিচ্ছে।\nত্রাতিনা মহাকাশযানটির ভেতরে কিছুক্ষণ ইতস্তত ঘুরে বেড়ালো। একদিন নয় দুইদিন নয়, বারো বছর সে এই মহাকাশযানটিতে কাটাবে। তার কোনো তাড়াহুড়ো নেই। সে যন্ত্রপাতিগুলো দেখলো, ইঞ্জিন ঘরে উঁকি দিল। কোয়াকম্পের হিমশীতল চৌকোণা বাক্সটি হাত দিয়ে স্পর্শ করল। অস্ত্রপাতির ঘরে ভয়াবহ অস্ত্রগুলো দেখে সে ছোট লাউঞ্জ থেকে এক কাপ কফি নিয়ে কন্ট্রোল রুমে ফিরে এলো।\nরুখ এবং গিসা খুব মনোযোগ দিয়ে কিছু একটা আলোচনা করছিল। ত্রাতিনাকে দেখে তারা মুখ তুলে তাকালো। রুখ খুব গম্ভীর মুখে ত্রাতিনাকে জিজ্ঞেস করল, “আচ্ছা ত্রাতিনা তোমাকে একটা প্রশ্ন করতে পারি?”\nত্রাতিনা কফিতে চুমুক দিয়ে বলল, “করো।”\n“আমরা আমাদের দুজনের প্রোফাইল দেখছিলাম। আমাদের দু’জনের প্রোফাইল অনুযায়ী আমাদের মানবিক সত্তা হচ্ছে আটানব্বই পার্সেন্ট। যার অর্থ, আমাদের দুই পার্সেন্ট ঘাটতি আছে।”\nত্রাতিনা হাসার চেষ্টা করে বলল, “ওটা নিয়ে দুর্ভাবনা করো না। আমি নিশ্চিত, আমার প্রোফাইল পরীক্ষা করলে দেখবে আমার মানবিক সত্তা টেনে টুনে আশি পার্সেন্ট!”\n“তুমি যেহেতু নিজেই মানুষ, তোমার মানবিক সত্তা নিয়ে মাথা ঘামানোর কিছু নেই। কখনো মাপার প্রয়োজন নেই। কিন্তু আমরা যেহেতু মানুষ নই, আমাদের মাপটা খুব গুরুত্বপূর্ণ। তুমি কী বলতে পারবে, ঠিক কোন কারণে আমাদের দুই পার্সেন্ট ঘাটতি?”\nত্রাতিনা কফির কাপে চুমুক দিয়ে বলল, “আমি ঠিক অনুমান করতে পারছি না। হতে পারে যেমন আমি এখন কফি খাচ্ছি সেটা দেখেও তোমাদের কফি খেতে ইচ্ছে করছে না! তোমরা মানুষ হলে এখন নিশ্চয়ই লাউঞ্জ থেকে কফি নিয়ে আসতে।”\nগিসা মাথা নাড়ল, বলল, “না। খাওয়ার ব্যাপারটি এর মাঝে নেই, আমাদের যেহেতু খেতে হয় না, তাই ওটা হিসেবে ধরা হয় না।”\nত্রাতিনা খানিকক্ষণ চিন্তা করে বলল, “তোমাদের দুজনের সাথে আমি গত কয়েকমাস সময় কাটিয়েছি। তোমাদের কখনো কোনো কিছু নিয়ে রাগ হতে দেখিনি! রাগ খুবই বড় একটা মানবিক সত্তা। মানুষ কথায় কথায় রাগ হয়।”\n“রাগ?” রুখ এবং গিসা একজন আরেকজনের দিকে তাকালো। তারপর বলল, “তুমি হয়তো ঠিকই বলেছ। কিন্তু রাগ তো একটি নেতিবাচক অনুভূতি।”\nত্রাতিনা মাথা নাড়ল, বলল, “হ্যাঁ। রাগ একটি নেতিবাচক অনুভূতি, কিন্তু তোমাকে কে বলেছে মানুষের সব অনুভূতি ইতিবাচক? মানুষের ভেতর ইতিবাচক আর নেতিবাচক দুই অনুভূতিই আছে। যে মানুষ তার নেতিবাচক অনুভূতি নিয়ন্ত্রণ করে ইতিবাচক অনুভূতিটি দেখাতে পারে, আমরা তাদের ভালো মানুষ বলি।”\nগিসা বুঝে ফেলার ভঙ্গি করল। তারপর বলল, “তার মানে আমাদের রাগ থাকতে হবে, কিন্তু সেটা প্রকাশ করা যাবে না?”\nত্রাতিনা বলল, “প্রকাশ করা যাবে না তা নয়, প্রয়োজনে রাগ প্রকাশ করা যায়। অনেক সময় রাগ প্রকাশ করতে হয়।”\nরুখ এবং গিসাকে খুবই চিন্তিত দেখালো। ত্রাতিনা মনে মনে একটু কৌতুক অনুভব করে। এই দু’টি এনড্রয়েড এই মহাকাশযানের সকল খুঁটিনাটি জানে, মহাকাশযানটিকে নিখুঁতভাবে পরিচালনা করে সৌরজগতের শেষ প্রান্তে তারা নিয়ে যেতে পারবে, কিন্তু তাদের আচরণ অনেকটা শিশুর মতো!\nত্রাতিনা মহাকাশযানের কোয়ার্টজের জানালা দিয়ে বাইরে তাকালো। মহাকাশটি কুচকুচে কালো, শুধু বাইরে বহু দূরে পৃথিবীটা দেখা যাচ্ছে, এর মাঝে অনেক ছোট হয়ে এসেছে। শুধু পৃথিবী নয়, সূর্যটাকেও বেশ ছোট দেখাচ্ছে।\nমহাকাশযানের এই ইঞ্জিনগুলো অসাধারণ শক্তিশালী। সে যেহেতু জেগে আছে, ত্বরণটি একটা সহ্যসীমার মাঝে রাখা হয়েছে। সে ঘুমিয়ে যাবার পর যখন তাকে হিমশীতল করে ফেলা হবে, তখন ত্বরণ আরো বাড়িয়ে দেয়া হবে।\nত্রাতিনা মহাকাশযানের তথ্যভাণ্ডার থেকে মহাজাগতিক প্রাণীর সম্ভাব্য আচরণ নিয়ে গবেষণাগুলো খুঁটিয়ে খুঁটিয়ে পড়ল। তার হয়তো সৌরজগতের শেষপ্রান্তে পৌঁছাতে বারো বছর লেগে যাবে, কিন্তু প্রায় বেশিরভাগ সময়টুকুই তার হিমঘরেই কাটাতে হবে।\nত্রাতিনা দীর্ঘ চব্বিশ ঘণ্টা একটানা কাজ করে ঘুমুতে গেল। এখনো সে পৃথিবীর কাছাকাছি আছে, তাই পৃথিবীর ভিডি মডিউলের অনুষ্ঠান সে দেখতে পাচ্ছে। পৃথিবীতে কখনোই ছেলেমানুষি এই অনুষ্ঠানগুলো দেখার আগ্রহ অনুভব করেনি। কিন্তু পৃথিবী থেকে লক্ষ মাইল দূরে থেকে হঠাৎ সে এই ছেলেমানুষি অনুষ্ঠানগুলো গভীর আগ্রহ নিয়ে দেখল।\nদেখতে দেখতে কখন যে ঘুমিয়ে গেছে, নিজেই জানে না।\nত্রাতিনার ঘুম ভাঙল ঠিক এক বছর পর। ঘুমটি যেহেতু দৈনন্দিন ঘুম ছিল না, তাই তাকে বেশ কিছু নিয়ম মেনে তারপর উঠতে হলো। তাকে প্রথমে হাত, তারপর পা নাড়াতে হলো, মাথা ঘোরাতে হলো, বড় বড় নিঃশ্বাস নিতে হলো। চোখ খুলতে হলো, বন্ধ করতে হলো মাথার ভেতরে ছোট একটা গাণিতিক হিসেব করে উত্তরটা বলতে হলো তারপর ক্যাপসুলের ঢাকনা খুলে বের হতে পারল।\nক্যাপসুলের ঢাকনার দুই পাশে রুখ এবং গিসা দাঁড়িয়েছিল। তারা উল্লসিত গলায় বলল, “পেপিরাতে শুভাগমনের শুভেচ্ছা ত্রাতিনা।”\nত্রাতিনা হাসি হাসি মুখ করে বলল, “আমার কাছে মনে হচ্ছে গতরাতে ঘুমিয়ে আজ ভোরে ঘুম থেকে উঠেছি! তোমাদের শুভকামনা একটু বেশি মনে হচ্ছে।”\n“মোটেও বেশি নয়। গত এক বছরে অনেক কিছু ঘটেছে তাই আমরা আগ্রহ নিয়ে তোমার জন্যে অপেক্ষা করছি।”\nত্রাতিনা ভুরু কুঁচকে বলল, “অনেক কিছু ঘটেছে?”\n“না, কোনো সমস্যা হয়নি। পেপিরার যন্ত্রপাতি নিখুঁত, এখানে সমস্যা হবার কিছু নেই।”\n“গ্রহকণাদের বেল্টের ভেতর ঢোকার সময় নাটকীয় কিছু ঘটেনি?”\n“না, ঘটেনি। আমরা এখনো গ্রহকণা বেল্টের ভেতর আছি, তুমি ইচ্ছে করলে দেখতে পারো নাটকীয় কিছু ঘটানো যায় কি না।”\nত্রাতিনা বলল, “আমরা অনেক বড় অভিযানে যাচ্ছি। যদি তা না হতো, তাহলে নিশ্চিতভাবে আমি একটি গ্রহকণায় নেমে তার ওপরে লিখে আসতাম, ত্রাতিনা এই গ্রহকণায় এসেছিল!”\nত্রাতিনার কথা শুনে রুখ এবং গিসা শব্দ করে হাসল। ঠিক কী কারণে জানা নেই ত্রাতিনার কাছে তাদের হাসিটি সবসময়েই খানিকটা কৃত্রিম শোনায়। এই দুইটি এনড্রয়েড মানুষ হওয়ার জন্যে প্রাণপণ চেষ্টা করে যাচ্ছে, দেখে মাঝে মাঝেই ত্রাতিনার এক ধরনের মায়া হয়।\nত্রাতিনা মহাকাশযানের কোয়ার্টজের জানালা দিয়ে বাইরে তাকালো। গ্রহকণা বেল্টটি আলাদাভাবে দেখতে পেলো না। কিন্তু বৃহস্পতি গ্রহটিকে বেশ স্পষ্ট দেখাতে পেলো। কয়েকদিন কাজ করে সে আবার ঘুমিয়ে যাবে। পরের বার যখন উঠবে, তখন বৃহস্পতি গ্রহটার খুব কাছে চলে আসবে। সত্যি কথা বলতে কী, বৃহস্পতি গ্রহের মহাকর্ষণ বল ব্যবহার করে পেপিরার গতিকে বাড়ানো হবে। মহাকাশচারীদের উচ্চতর ট্রেনিংয়ের জন্যে মঙ্গল গ্রহ পর্যন্ত অনেককেই আসতে হয়, কিন্তু এর পর বড় অভিযান ছাড়া আর কেউ আসার সুযোগ পায় না। বছর দুয়েক আগে বৃহস্পতির উপগ্রহ ইউরোপাতে একটা অভিযানে এসে একটা মহাকাশযান বিধ্বস্ত হয়ে সব মহাকাশচারী মারা গিয়েছিল। কারণটি কখনো জানা যায়নি।\nত্রাতিনা রুখ আর গিসার দিকে তাকিয়ে বলল, “গত এক বছরে কী ঘটেছে বল।”\n“এতো ব্যস্ত হওয়ার কিছু নেই। তুমি প্রস্তুত হয়ে এসো। নাস্তা করো। কফি খাও, তখন তোমার সাথে কথা বলব।”\n“নিউট্রিনো ফ্লাক্স মেপেছ?”\n“এটা প্রতিদিন একবার করে মাপছি।”\n“পৃথিবী থেকে কোনো তথ্য? কোনো নির্দেশ?”\n“না। কোনো তথ্য নেই। কোনো নির্দেশ নেই। জন্মদিনের শুভেচ্ছা আছে।”\n“পৃথিবী ঠিক আছে? কোনো ঘূর্ণিঝড় ভূমিকম্প?”\n“ওসব কিছু আছে। কিন্তু যেহেতু আগে থেকে ভবিষ্যৎবাণী করা যাচ্ছে, তাই ক্ষয়ক্ষতি বলতে গেলে নেই। বরং প্রাকৃতিক দুর্যোগ এখন পৃথিবীতে উৎসবের মতো!”\n“নূতন কোনো আবিষ্কার?”\n“নূতন কিছু প্রাণী তৈরি হয়েছে। নিরীহ গোবেচারা ধরনের, কিন্তু সাইজ অনেক বড়। চিড়িয়াখানায় বাচ্চাদের আনন্দ দেওয়ার জন্য!”\nত্রাতিনা হাল ছেড়ে দেয়ার ভঙ্গি করে নিজের ঘরে গেল। বরফের মতো কনকনে ঠাণ্ডা পানিতে গোসল করে ঢিলেঢালা কাপড় পরে লাউঞ্জে এলো। খাওয়ার ট্রেতে গরম খাবার, তরল পানীয় আর গরম কফি নিয়ে সে কন্ট্রোল সেন্টারে এসে বসল। রুখ আর গিসা তার দুই পাশে বসে ত্রাতিনার দিকে সপ্রশ্ন দৃষ্টিতে তাকালো। ত্রাতিনা মাথা নেড়ে বলল, “তোমরা ঠিকই অনুমান করেছ, কন্ট্রোল টেবিলে গরম খাবার নিয়ে বসা সপ্তম মাত্রায় অপরাধ।”\n“জোরে হাঁচি দেওয়াও সপ্তম মাত্রার অপরাধ। তাছাড়া এখানে আমাকে শাস্তি দেওয়ার কেউ নেই। তোমরা এনড্রয়েড–এনড্রয়েড মানুষকে শাস্তি দিতে পারে না। কাজেই আমি এই ছোট বেআইনী কাজটি করছি”–বলে ত্রাতিনা তার প্লেট থেকে এক টুকরো ছোট কিন্তু সুস্বাদু প্রোটিন কেটে নিয়ে মুখে ঢুকিয়ে বলল, “এবারে বল গত এক বছরে অনেক কিছু কী কী ঘটেছে?”\nরুখ বেশ আগ্রহ নিয়ে বলল, “মনে আছে তোমাকে বলেছিলাম আমাদের প্রোফাইল বিশ্লেষণ করে দেখা গেছে আমাদের মানবিক সত্তা আটানব্বই পার্সেন্ট, অর্থাৎ দুই পার্সেন্ট ঘাটতি আছে?”\nত্রাতিনা মাথা নাড়ল। বলল, “মনে আছে।”\n“তুমি বলেছিলে আমাদের ভেতরে রাগ নেই। রাগ হচ্ছে খুব জরুরি একটি মানবিক সত্তা।”\nব্রাতিনা বলল, “হ্যাঁ মনে আছে।”\n“তোমার কথা সত্যি। আমরা বিশ্লেষণ করে দেখেছি শুধু রাগ নয়, হিংসা, ঘৃণা এবং লোভ এগুলোও মানবিক সত্তা। তাই গত এক বছর আমরা নিজেদের ভেতরে এই মানবিক সত্তাগুলো তৈরি করেছি।”\nত্রাতিনা চোখ কপালে তুলে বলল, “কী করেছ?”\nগিসা বলল, “আমরা এখন রাগ হতে পারি, হিংসা করতে পারি, ঘৃণা করতে পারি এবং লোভ করতে পারি।”\nত্রাতিনা হতাশার ভঙ্গি করে বলল, “তোমরা জান তোমরা কী করেছ?”\n“তোমরা ছিলে উচ্চ শ্রেণীর মানুষের মতো। সাধারণ মানুষের নিচতা হীনতা তোমাদের মাঝে ছিল না। এখন তোমরা হওয়ার চেষ্টা করছ নিচু শ্রেণীর মানুষ-”\nগিসা বলল, “আমরা উঁচু নিচু বুঝি না। আমরা পুরোপুরি মানুষের মতো হতে চাই।”\n“সেটা কখনো হতে পারবে কি না, আমি জানি না। মানুষ খুবই জটিল একটা প্রাণী। শুধু জটিল না, বলতে পার পুরোপুরি জগাখিচুড়ি একটা প্রাণী। বিবর্তনের কারণে কোনো একটা দিকে পরিবর্তিত হয়েছে। তারপর অন্য একটা প্রয়োজনে আবার অন্য একদিকে পরিবর্তন হয়েছে। একটা স্তরের উপর আরেকটা স্তর, পুরোপুরি এলোমেলো। খুব ঠাণ্ডা মাথায় যদি মানুষকে নূতন করে ডিজাইন করা যেতো, তাহলে মানুষ হতো খুব সহজ সরল দক্ষ একটা প্রাণী! কিন্তু সেটা তো হতে পারবে না।”\nরুখ বলল, “কেন হতে পারবে না?”\nত্রাতিনা তার কফির কাপে চুমুক দিয়ে বলল, “কীভাবে হবে?”\n“মানুষ বলতে তুমি নিশ্চয়ই মানুষের পাকস্থলী, কিডনি কিংবা হৃৎপিণ্ড বোঝাও না। মানুষ হচ্ছে তার মস্তিষ্ক। এই মস্তিষ্ককে সুরক্ষা দেওয়ার জন্যে\nঅন্য সব অঙ্গ প্রত্যঙ্গ তৈরি হয়েছে। ঠিক কি না?”\nত্রাতিনা বলল, “ঠিক আছে। তর্কের খাতিরে মেনে নিই।”\n“তাহলে আমরা যদি মানুষের মস্তিষ্কের মতো জটিল একটা সিস্টেম দাঁড়া করি এবং সেটাকে রক্ষণাবেক্ষণের জন্যে সহজ সরল কিছু যন্ত্রপাতি দাঁড়া করি, তাহলে সেটা কী মানুষ থেকে ভালো হল না?”\n“কিন্তু সেটা কীভাবে হবে?” রুখ গলা উঁচিয়ে বলল, “কীভাবে হবে মানে? হয়ে গেছে!”\nত্রাতিনা অবাক হয়ে বলল, “হয়ে গেছে?”\n“হ্যাঁ। এই যে আমরা দুইজন তোমার সামনে বসে আছি। আমরা হচ্ছি ভবিষ্যতের মানুষ। আমাদের ভেতর মানুষের মানবিক সত্তা আছে, বুদ্ধিমত্তা আছে। কিন্তু আমাদের বাঁচিয়ে রাখার জন্যে স্নায়ুতন্ত্র, রক্ত সঞ্চালন, কিডনি পরিবহন, পুষ্টিতন্ত্র, রোগ প্রতিরোধ ক্ষমতা কোনো কিছু লাগে না। আমরা হচ্ছি ভবিষ্যতের মানুষ।”\nত্রাতিনা হাসি হাসি মুখে বলল, “আর আমরা?”\n“তোমরা হবে অতীতের মানুষ।”\nত্রাতিনা তার হাত বাড়িয়ে দিয়ে বলল, “ঠিক আছে। অতীতের মানুষ ভবিষ্যতের মানুষকে স্বাগত জানাচ্ছে। যদি মহাজাগতিক প্রাণী সত্যি সত্যি পৃথিবীকে ধ্বংস করে ফেলতে চায়, তাহলে ভবিষ্যতের মানুষ এই পৃথিবীর ইতিহাস, কালচার ঐতিহ্য জ্ঞান বিজ্ঞানকে বাঁচিয়ে রাখবে।”\nগিসা বলল, “তুমি আমাদের নিয়ে কৌতুক করছ। কিন্তু এক সময় নিশ্চয়ই আমাদের গুরুত্বটা বুঝতে পারবে। পারবেই পারবে।”\nত্রাতিনা কয়েকদিন মহাকাশযানটিতে কাটিয়ে আবার ঘুমুতে চলে গেল।\nএবারে তার ঘুম ভাঙলো এক বছরের আগেই, কারণ তাকে জাগিয়ে তোলা হলো। ক্যাপসুলের ভেতর চোখ খুলেই সে বুঝতে পারলো, সময়ের আগেই তাকে জাগিয়ে তোলা হয়েছে, কারণ মাথার কাছে ছোট একটা লাল বাতি জ্বলছে এবং নিভছে। ত্রাতিনা ধৈর্য ধরে অপেক্ষা করে, নিয়ম মাফিক হাত পা এবং মাথা নাড়িয়ে, চোখ খুলে এবং বন্ধ করে শেষে মাথার ভিতরে ছোট একটা হিসেব করে ক্যাপসুল থেকে বের হয়ে এলো। ক্যাপসুলের বাইরে রুখ এবং গিসা দাঁড়িয়ে আছে, এর আগেরবার তাদের চেহারায় একটা উৎফুল্ল ভাব ছিল, এবারে সেটি নেই। দুজনেই একটু গম্ভীর।\nত্রাতিনা উঠে দাঁড়িয়ে বলল, “কোনো সমস্যা?”\nরুখ মাথা নাড়ল, “না, সমস্যা না। তবে–”\n“একটা স্কাউটশীপ আমাদের মহাকাশযান পেপিরাকে ধরার চেষ্টা করছে।”\nত্রাতিনা চোখ বড় করে তাকালো, “কী বললে? একটা স্কাউটশীপ?”\n“যোগাযোগ করার চেষ্টা করেছ?”\n”করেছি। মনে হয় চ্যানেল খোলা নেই। কোনো উত্তর নেই।”\n“পৃথিবীর সাথে যোগাযোগ করেছ?”\n“চেষ্টা করেছি। কিন্তু এই মুহূর্তে আমরা বৃহস্পতি গ্রহের ছায়ার মাঝে আছি, এখান থেকে বের হবার আগে যোগাযোগ হচ্ছে না।”\n“কী আশ্চর্য! বৃহস্পতি গ্রহের কাছে একটা স্কাউটশীপ?”\nগিসা বলল, “আমি জানি না এটাকে স্কাউটশীপ বলা ঠিক হবে কি না। এটা খুব ছোট অত্যন্ত বিচিত্র একটা মহাকাশযান।”\nত্রাতিনা কন্ট্রোল প্যানেলে গিয়ে মহাকাশযানটাকে ভালো করে দেখার চেষ্টা করল। গিসা ঠিকই বলেছে, এটাকে স্কাউটশীপ কিংবা মহাকাশযান বলা যায় কিনা সন্দেহ আছে। মনে হচ্ছে অত্যন্ত বিচিত্র কিছু যন্ত্রপাতি জুড়ে দিয়ে কিছু একটা দাঁড় করানো হয়েছে। শুধু তাই না, এই মহাকাশযানটার যাত্রাপথ একটি সুইসাইড মিশন। এটি সরাসরি মহাকাশযান পেপিরার সাথে ধাক্কা খেয়ে ধ্বংস হয়ে যাবে, পেপিরার যেটুকু ক্ষতি হবে, সেটা সারিয়ে নেয়ার উপায় আছে, কিন্তু এই মহাকাশযানটার রক্ষা পাবার কোনো উপায় নেই।\nত্রাতিনা কোয়াকম্প দিয়ে হিসেব করে পেপিরার সাপেক্ষে এই বিচিত্র মহাকাশযানটার যাত্রাপথ বের করলো। তাদের মহাকাশযানে আঘাত করার আগে এখনো হাতে কয়েক ঘণ্টা সময় আছে।\nরুখ বলল, “এটি একটি বিপজ্জনক বস্তু। যেহেতু এটি কোনো রকমভাবে যোগাযোগ করছে না, কাজেই ধরে নেয়া যায় এটি একটি মহাজাগতিক জঞ্জাল। আমাদের নিরাপত্তার জন্যে এটা ধ্বংস করে দেয়া সবচেয়ে যুক্তিযুক্ত কাজ।”\nগিসা মাথা নাড়ল, বলল, “হ্যাঁ ধ্বংস করে দিই।”\nরুখ বলল, “আমরা যেখানে আছি তার আশেপাশে কয়েক লক্ষ কিলোমিটারের ভেতর কোনো মানুষের বসতি নেই। এর ভেতরে কোনো মানুষ নেই।”\nত্রাতিনা কন্ট্রোল প্যানেলের দিকে তাকিয়েছিল, দেখতে পেলো মহাকাশযানটির একটি অংশ হঠাৎ করে ভেঙে উড়ে গেল। রুখ সেটা দেখে মাথা নেড়ে বলল, “আমাদের হয়তো এটা ধ্বংস করতে হবে না; এটি নিজে থেকেই ধ্বংস হয়ে যাচ্ছে। একটা অংশ ভেঙে উড়ে গেছে।”\nত্রাতিনা মাথা নাড়ল। বলল, “না। তোমরা বিষয়টি ধরতে পারনি।”\n“কেন? কী হয়েছে?”\n“মহাকাশযানের একটা অংশ এমনি এমনি ভেঙে উড়ে যায়নি। এটি ইচ্ছে করে করা হয়েছে।”\n“যাত্রাপথটি নিয়ন্ত্রণ করার জন্যে। দেখেছ এর যাত্রাপথ এখন আর সাংঘর্ষিক না। এটি এখন আমাদের সমান্তরালভাবে আসছে।”\nগিসা বলল, “এটি কাকতালীয় ব্যাপার। মহাকাশযানের অংশ ভেঙে কেউ মহাকাশযানের গতিপথ নিয়ন্ত্রণ করে না। মহাকাশযানের নিয়ন্ত্রণ করে মহাকাশের ইঞ্জিন দিয়ে।”\n“যদি মহাকাশযানে ইঞ্জিন না থাকে?”\nগিসা একটু হাসল। বলল, “যদি ইঞ্জিন না থাকে, সেটাকে কেউ মহাকাশযান বলে না।”\nত্রাতিনা মনিটরটির দিকে স্থির দৃষ্টিতে তাকিয়েছিল। বলল, “দেখেছ কী হয়েছে?”\n“মহাকাশযানের আরেক টুকরো বের হয়ে গেছে।”\n“হ্যাঁ। গতি একটু বাড়িয়েছে, যেন আমাদের স্পর্শ করতে পারে।”\n“তুমি কী বলতে চাইছ?”\n“আমি বলতে চাইছি, এই বিচিত্র মহাকাশযানটিকে আমাদের মহাকাশযানে অভ্যর্থনা জানানোর জন্য প্রস্তুত হও।”\nরুখ বলল, “তুমি এটাকে ডক করতে দেবে? এর ভেতরে কী আছে তুমি জানো না। হতে পারে এই কোনো দুর্ঘটনায় ক্ষতিগ্রস্ত কোনো মহাকাশযানের অংশ।”\n“যেটাই হোক, আমি সেটা দেখতে চাই।”\nমহাকাশযানটি অনেক কাছাকাছি চলে এসেছে। এখন এটিকে স্পষ্ট দেখা যাচ্ছে। রুখ ভালো করে দেখে বলল, “ত্রাতিনা।”\n“বল। এটি কোনোভাবে আমাদের মহাকাশযানে ডক করতে পারবে।। এটির বায়ু নিরোধক কোনো হ্যাঁচ নেই।”\nত্রাতিনাকে খুব বিচলিত হতে দেখা গেল না। বলল, “আমি অনুমান করেছিলাম।”\n“মহাকাশযানটাকে সরাসরি পেপিরার ভেতরে নিয়ে আসব।”\n“হ্যাঁ। একটা অংশ সিল করে সেটা খুলে দেব। মহাকাশযানটা ভেতরে ঢুকবে। তারপর মহাকাশযান বন্ধ করে বাতাসের চাপ সমন্বয় করব।”\n“কী বলছ তুমি? এটা দ্বিতীয় মাত্রার বিপজ্জনক পরিস্থিতি।”\n“না। এটা একেবারে প্রথম মাত্রার বিপজ্জনক পরিস্থিতি। এই বিচিত্র মহাকাশযানটার ভেতরে একজন মানুষ রয়েছে। আমাদের তাকে উদ্ধার করতে হবে। যে কোনো মূল্যে–”\nত্রাতিনা হাসল। বলল, “তোমরা পুরোপুরি মানুষ হওয়ার চেষ্টা করছ। পুরোপুরি মানুষ হওয়ার এটা প্রথম শর্ত অন্য একজন মানুষকে বাঁচাতে হয়। যে কোনো মূল্যে। যাও, তোমরা পেপিরার লোডিং ডক খুলে দাও। আমি কন্ট্রোল প্যানেলে আছি।”\nত্রাতিনা তার মহাকাশচারী জীবনের পুরো অভিজ্ঞতাটুকু ব্যবহার করে বিচিত্র মহাকাশযানটিকে পেপিরার ভেতরে নিয়ে এলো। প্রাণপণ চেষ্টা করেও মহাকাশযানটিকে ঠিকভাবে নামাতে পারলো না। একেবারে শেষ মুহূর্তে মহাকাশযানটি পেপিরার দেয়ালে আঘাত করল। বিচিত্র মহাকাশযানটি স্থির হবার পর পেপিরার লোডিং ডকের বিশাল ঢাকনাটি ধীরে ধীরে নেমে এলো। বাতাসের চাপ সমান করার সাথে সাথে গিসাকে কন্ট্রোল প্যানেলে রেখে ত্রাতিনা রুখকে নিয়ে ভিতরে ছুটে গেল।\nবিচিত্র মহাকাশযানটি পুরোপুরি বিধ্বস্ত হয়ে গেছে। এর কোনো দরজা নেই। ভেতর থেকে বের হওয়ার কোনো জায়গা নেই। ত্রাতিনা লেজার দিয়ে সাবধানে একপাশে কেটে একটা গর্ত করে ভেতরে মাথা ঢোকালো। দেখলো মহাকাশযানটির সামনে ছিন্নভিন্ন পোশাকে একজন মানুষ যন্ত্রপাতির নিচে চাপা পড়ে আছে। তার লম্বা মুখে দাড়ি গোঁফের জঙ্গল। ত্রাতিনাকে দেখে মানুষটি হাত নেড়ে বলল, “এটা কী সত্যি ঘটেছে, নাকি এটা কোনো হ্যাঁলুসিনেশন?”\nত্রাতিনা বলল, “আমিও এটা কাউকে জিজ্ঞেস করতে চাই। এটা কি সত্যি ঘটেছে?”\nযন্ত্রপাতির ভেতর থেকে মানুষটা নিজেকে টেনে বের করে আনতে আনতে বলল, “একসাথে দুইজনের একই হ্যাঁলুসিনেশান হতে পারে না। মনে হয়, সত্যিই এটা হচ্ছে।”\nত্রাতিনা বলল, “হ্যাঁ সত্যি এটা হচ্ছে। তোমার নাম কী?”\nমানুষটি হাসল, দাড়ি গোঁফের জঙ্গলের ভেতর থেকে তার ঝকঝকে দাঁত বের হয়ে আসে।”অনেকদিন নামটা ব্যবহার হয়নি তো, তাই মনে করতে কষ্ট হচ্ছে। মনে হয় আমার নাম গ্রাহা।”\n“তুমি কী জান, একসময়ে টেক্সট বইয়ে একটা চ্যাপ্টার লেখা হবে যার শিরোনাম হবে গ্রাহা উদ্ধার প্রক্রিয়া?”\nগ্রাহা নামের মানুষটা এবারে শব্দ করে হাসল। বলল”আসলে একটা চ্যাপ্টার নয় মনে হয় পুরো একটা বই লেখা সম্ভব। সেটার নাম হতে পারে, ‘হতভাগা গ্রাহার জীবন কাহিনী’।”\nরুখ নিচু গলায় বলল, “ত্রাতিনা, আমার মনে হয় তোমরা মহাকাশযানের ভেতরে গিয়ে এই কথাবার্তা বলতে পারবে। তার অনেক সময় আছে।”\nমহাকাশযান পেপিরার ভেতরে ঢুকে গ্রাহা এক ধরনের অবিশ্বাসের দৃষ্টিতে চারিদিকে তাকালো। তারপর নিচু গলায় বলল, “এ রকম একটি মহাকাশযান হতে পারে আমি সেটা স্বপ্নেও কল্পনা করিনি।”\nত্রাতিনা বলল, “আমিও করিনি।”\n“তোমাদের কমান্ডারের সাথে দেখা করার আগে আমার মনে হয় একটু পরিষ্কার পরিচ্ছন্ন হওয়া দরকার।”\nত্রাতিনা বলল, “তার প্রয়োজন হবে না। তোমার এর মাঝে কমান্ডারের সাথে দেখা হয়েছে।”\nগ্রাহা অবাক হয়ে বলল, “দেখা হয়েছে?”\nত্রাতিনা মাথা নাড়ল, “হ্যাঁ। আমি এই মহাকাশযানের কমান্ডার। এবং ঝাড়দার এবং নিরাপত্তাকর্মী। এবং বাবুর্চি। এক কথায় সবকিছু।”\nগ্রাহা বেশ কিছুক্ষণ অবাক হয়ে তাকিয়ে রইল। তারপর বলল, “কী আশ্চর্য! এতো বড় মহাকাশযানের দায়িত্বে এতো কমবয়সী একজন? অন্য মহাকাশচারীরা কোথায়?”\nত্রাতিনা বলল, “আর কেউ নেই। আমরা তিনজন এর দায়িত্বে।”\n“কী আশ্চর্য! মাত্র তিনজন মানুষ এর দায়িত্বে?”\nগিসা বলল, “আসলে তিনজন মানুষ নয়। একজন মানুষ। ত্রাতিনা। আমরা মানুষ নই। আমরা এনড্রয়েড।”\nগ্রাহা রীতিমত চমকে উঠল এবং অবিশ্বাসের দৃষ্টিতে গিসার দিকে তাকিয়ে রইল, তারপর বলল, “আমি নিজের চোখে দেখে এবং নিজের কানে শুনেও বিশ্বাস করছি না।”\nরুখ বলল, “এই অভিযানের জন্যে আমাদের বিশেষভাবে তৈরি করা হয়েছে। আমরা মূলত ত্রাতিনাকে নিরাপত্তা দেই, কিন্তু এই দীর্ঘ যাত্রায় ত্রাতিনা যেন নিঃসঙ্গ অনুভব না করে সেজন্যে আমাদের রয়েছে প্রায় পূর্ণাঙ্গ মানবসত্তা।”\nগিসা বলল, “এছাড়াও আমাদের আরো একটি বড় দায়িত্ব রয়েছে। যেটি এই মুহূর্তে বলা সম্ভব হচ্ছে না।”\nগ্রাহা মাথা নাড়ল, কিন্তু কোনো কথা বলল না। সে সম্ভবত এর আগে কখনোই একটা এনড্রয়েডের সাথে কথা বলেনি। তাদের সাথে কীভাবে কথা বলতে হবে, সে জানে না।\nত্রাতিনা ব্যাপারটা খানিকটা বুঝতে পারল। সে গ্রাহাকে বলল, “গ্রাহা, তুমি কীভাবে কোথা থেকে কীভাবে এখানে এসে হাজির হয়েছ, সেটা জানার জন্যে আমার নিঃশ্বাস বন্ধ হয়ে যাচ্ছে। কিন্তু আমি ধৈর্য ধরে অপেক্ষা করব। তোমার সম্ভবত একটা মেডিকেল চেকআপ করা উচিত। তারপর গরম পানিতে একটা দীর্ঘ গোসল, নূতন কাপড়, ভালো ডিনার, উত্তেজক পানীয় ইত্যাদি। যারা এই মহাকাশযানটি ডিজাইন করেছে, তারা সবকিছু চিন্তা করেছে, কিন্তু ঘুণাক্ষরেও চিন্তা করেনি এখানে আরো একজন মানুষ এসে হাজির হবে। কাজেই এখানে দ্বিতীয় মানুষের কোনো ব্যবস্থা নেই। তোমাকে সবকিছু আমার সাথে ভাগাভাগি করতে হবে।”\nগ্রাহা বলল, “আমি তুলনামূলকভাবে বেশি খাই। এখন হয়তো আমি আরো বেশি খাব। তোমার খাবার সরবরাহে সমস্যা হতে পারে।”\nত্রাতিনা মাথা নাড়ল। বলল, “সেটা নিয়ে তোমার দুর্ভাবনা করতে হবে না। এই অভিযানে আমি বেশিরভাগ সময়ে ঘুমিয়ে থাকি। সময় কাটানোর এটা সবচেয়ে সহজ উপায়।”\nগ্রাহা বলল, “তোমার অভিযান সম্পর্কে আমি কিছু জানি না। আমি হাজির হয়ে তোমার অভিযানের কোনো সমস্যা সৃষ্টি করেছি কি না, সেটাও বুঝতে পারছি না।”\nব্রাতিনা বলল, “আমরা সেটা নিয়ে আলোচনা করব। আমার ধারণা, আমার অভিযানটি সম্পর্কে জানার পর তুমি তোমার বিদঘুঁটে মহাকাশযানে করে যেখান থেকে এসেছ আবার সেখানে ফিরে চলে যাবে।”\nমেডিকেল চেক আপে গ্রাহার শরীরে রক্তশূন্যতা, অপুষ্টি, হৃৎপিণ্ডের প্রদাহ, স্নায়ু বৈকল্য এরকম গুরুতর অনেকগুলো সমস্যা ধরা পড়ল। কিন্তু সেগুলো দেখে কেউই বিচলিত হলো না। এই মানুষটি বেঁচে আছে সেটি পুরোপুরি একটি অলৌকিক বিষয়। সে তুলনায় কোনো ধরনের শারীরিক সমস্যাকে বিবেচনায় আনার কোনো প্রয়োজন নেই।\nপেপিরার মেডিকেল সেবা নিয়ে গ্রাহা ত্রাতিনার সাথে ডিনার করার সময় তার ইতিহাসটুকু বলল। গ্রাহা একজন প্রথম শ্রেণির মহাকাশচারী। তিন বছর আগে সে বৃহস্পতি গ্রহের চাঁদ ইউরোপাতে একটি অভিযানে এসেছিল। একেবারেই দুর্ঘটনাক্রমে একটা উল্কার আঘাতে তাদের মহাকাশযানের মূল ইঞ্জিনটি বিকল হয়ে যায়। কোনো রকম প্রস্তুতি ছাড়াই তাদেরকে জরুরি ভিত্তিতে ইউরোপাতে নামতে হয়। মূল ইঞ্জিন ছাড়া সেটি ছিল অসম্ভব একটি ব্যাপার। মহাকাশযানের কেউই বাঁচেনি। গ্রাহা কীভাবে বেঁচে গিয়েছে, সেটি সব সময়েই রহস্য হিসেবে থেকে যাবে।\nতাদের অভিযানের মূল উদ্দেশ্য ছিল ইউরোপা উপগ্রহটি মানুষের বসবাসের কতোটুকু উপযোগী, সেটা সম্পর্কে একটা ধারণা দেয়া–গ্রাহা এখন সেই ধারণাটি নিজের জীবন দিয়ে প্রতিষ্ঠিত করেছে। এই উপগ্রহে জীবন ধারণের মূল উপাদান পানি এবং অক্সিজেন দু’টিই আছে। এর সাথে অল্পকিছু সাহায্য পেলে একজন মানুষ অনির্দিষ্টকাল ইউরোপাতে বেঁচে থাকতে পারবে।\nগ্রাহার দুর্ভাগ্য, তাদের মহাকাশযানের মূল যোগাযোগ মডিউলটি নষ্ট হয়ে গিয়েছিল, তাই পৃথিবীর সাথে আর কোনোভাবেই যোগাযোগ করতে পারেনি। অনেক কষ্ট করে সে তার আংশিক চালু করেছিল, যে কারণে মহাকাশের কিছু সিগন্যাল সে পেতো, কিন্তু কিছুই পাঠাতে পারত না।\nসময় কাটানোর জন্যে সে বিধ্বস্ত মহাকাশযানের অংশগুলো জোড়াতালি দিয়ে এই মহাকাশযানটি তৈরি করেছিল। সেটি দিয়ে কখনোই কোনো মহাকাশযানে নামতে পারবে আশা করেনি। কিন্তু বিশাল একটা উপগ্রহে পুরোপুরি একাকী বাকি জীবনটা কাটিয়ে দেয়ার থেকে প্রায় অসম্ভব কিছু একটা চেষ্টা করতে গিয়ে মারা যাওয়াটাই তার কাছে বেশি গ্রহণযোগ্য মনে হয়েছে। তাই যখন তার যোগাযোগ মডিউলে পেপিরার সংকেত ধরা পড়েছে, সে সেটাকে ধরার চেষ্টা করেছে। বৃহস্পতি গ্রহের এতো কাছে দিয়ে সত্যিকারের মহাকাশচারী নিয়ে একটি মহাকাশযান উড়ে যাবে, সেটি সে স্বপ্নেও কল্পনা করেনি। সে যে সত্যি সত্যি এই মহাকাশযানের ভেতরে নিরাপদে আশ্রয় পেয়েছে, সেটি সে এখনো বিশ্বাস করতে পারছে না।\nগ্রাহা তখন ত্রাতিনার কাছে তার অভিযানের উদ্দেশ্যটি জানতে চাইল। ত্রাতিনা কিছুক্ষণ চিন্তা করে বলল, “তোমাকে এক কথায় যদি বলতে হয় তাহলে বলব যে আমরা একটা মহাজাগতিক প্রাণীর কাছে একটা মেসেজ নিয়ে যাচ্ছি।”\nগ্রাহা কিছুক্ষণ বিস্ফারিত দৃষ্টিতে ত্রাতিনার দিকে তাকিয়ে রইল। তারপর বলল, “মহাজাগতিক প্রাণী?”\nত্রাতিনা বলল, “মহাজাগতিক প্রাণী শব্দটা হয়তো ঠিক হলো না, প্রাণী বললেই আমাদের মনে হাত পা চোখ মুখ আছে এরকম একটা জীবন্ত কিছুর ছবি ভেসে ওঠে! আমার শুদ্ধ করে বলা উচিত মহাজাগতিক অস্তিত্ব।”\n“অস্তিত্ব? মহাজাগতিক অস্তিত্ব?” এবারে গ্রাহাকে আরো বেশি বিভ্রান্ত দেখালো।\nত্রাতিনা বলল, “আরো শুদ্ধ করে বলা যাক, একটি বুদ্ধিমান মহাজাগতিক অস্তিত্ব!”\nগ্রাহা হাল ছেড়ে দেওয়ার ভঙ্গি করে মাথা নাড়ল। তারপর বলল, “আমি কিছুই বুঝতে পারছি না। কোনো একটা জায়গায় একটা বুদ্ধিমান মহাজাগতিক অস্তিত্ব ঘাপটি মেরে বসে আছে? তুমি তার কাছে একটা চিঠি নিয়ে যাচ্ছ?”\nত্রাতিনা হাসল, বলল, “ব্যাপারটা অনেকটা সেরকম।”\n”তুমি কেমন করে জান এই মহাবিশ্বে একটা বুদ্ধিমান মহাজাগতিক অস্তিত্ব আছে?”\nত্রাতিনা বুকে হাত দিয়ে বলল, “আমি ত্রাতিনা সেটা জানি না পৃথিবীর বড় বড় বিজ্ঞানী গবেষকরা সেটা সম্পর্কে নিশ্চিত হয়েছেন। কারণ আজ থেকে প্রায় বিশ বছর আগে একটা মহাজাগতিক কণা পৃথিবীটাকে ধ্বংস করার জন্যে ছুটে গিয়েছিল, যেটাকে শেষ মুহূর্তে একটা থার্মো নিউক্লিয়ার বোমা দিয়ে ধ্বংস করে পৃথিবীকে রক্ষা করা হয়েছে।”\nগ্রাহা মাথা নেড়ে বলল, “হ্যাঁ, বিষয়টা পৃথিবীর সাধারণ মানুষের কাছে গোপন রাখা হয়েছিল। কিন্তু আমরা মহাকাশচারীদের অনেকে সেটা শুনেছি। রায়ীনা নামে একজন মহাকাশচারী–”\nত্রাতিনা হঠাৎ শব্দ করে হাসল। গ্রাহা থেমে গেল, ভুরু কুঁচকে বলল, “তুমি হাসলে কেন?”\n“তোমার মুখে আমার মায়ের নাম শুনে!”\nগ্রাহা বিদ্যুৎস্পৃষ্টের মতো চমকে উঠল, তারপর খানিকক্ষণ চেষ্টা করে বলল, “তুমি রায়ীনার মেয়ে?”\n“হ্যাঁ। আমার ক্রোমোজমের তেইশটি রায়ীনার কাছ থেকে এসেছে!”\nগ্রাহা উঠে দাঁড়িয়ে ত্রাতিনার কাছে এগিয়ে গিয়ে বলল, “ত্রাতিনা, আমি তোমাকে একটু আলিঙ্গন করি?”\nত্রাতিনা কিছু না বলে উঠে দাঁড়াল এবং গ্রাহা তাকে গভীর ভালোবাসায় আলিঙ্গন করল। রুখ এবং গিসা তীক্ষ্ণ দৃষ্টিতে দু’জনের দিকে তাকিয়েছিল। তারা এবারে একজন আরেকজনের দিকে তাকালো। রুখ গলা নামিয়ে গিসাকে জিজ্ঞেস করল, “তুমি কী অনুমান করেছিলে গ্রাহা হঠাৎ করে এতো আবেগপ্রবণ হয়ে পড়বে?”\n“না।” গিসা মাথা নাড়ল, বলল, “না আমি অনুমান করিনি। সত্যি কথা বলতে কী আমার কাছে আবেগের এ ধরনের বহিঃপ্রকাশকে খানিকটা বাহুল্য মনে হয়।”\nরুখ বলল, “সেটাই হচ্ছে আমাদের সমস্যা। এ কারণেই আমাদের প্রোফাইলের মানবিক সত্তা পুরো একশ ভাগ হতে পারছে না!”\nগ্রাহা আবার নিজের জায়গায় ফিরে যাওয়ার পর ত্রাতিনা বলল, “যাই হোক যেটা বলছিলাম, পৃথিবীর বিজ্ঞানী এবং গবেষকরা যখন নিশ্চিত হলেন যে, কোনো একটা মহাজাগতিক প্রাণী পৃথিবীকে ধ্বংস করার জন্য এই গ্রহকণারূপী মহাকাশযানটি পাঠিয়েছে, তখন তারা বিষয়টা বিশ্লেষণ করার চেষ্টা শুরু করলেন। তারা যেটা খুঁজে বের করলেন, সেটা খুবই বিচিত্র।”\nগ্রাহা একটু ঝুঁকে পড়ে জিজ্ঞেস করল, “সেটা কী?”\n“সেটা হচ্ছে মহাজাগতিক বুদ্ধিমত্তার এই অস্তিত্ব পৃথিবীকে কোনো সুনির্দিষ্ট পরিকল্পনার কারণে ধ্বংস করছে না। তারা এটা করছে নিছক একটা কৌতূহল থেকে। বুদ্ধিমান হওয়ার প্রথম শর্ত কৌতূহল।”\n“হ্যাঁ, যেহেতু কাছে আসতে পারছে না, তাই দূর থেকে এটা পর্যবেক্ষণ করার সবচেয়ে সোজা উপায় হচ্ছে সেখানে কিছু একটা ছুঁড়ে দেয়া। বিজ্ঞানীরা যেভাবে প্রোটন প্রোটন সংঘর্ষ করে ভেতরে কোয়ার্কেরা কী রকম আছে সেটা বের করে নেয়!”\nগ্রাহা মাথা নাড়ল। বলল, “আমি একটা বিষয় বুঝতে পারছি না। তুমি বলছ তারা কাছে আসতে পারছে না। যদি আসলেই বুদ্ধিমান হয়ে থাকে, কাছে আসতে সমস্যা কী?”\n“সূর্যের জন্য কাছে আসতে পারে না।”\nত্রাতিনা মাথা নাড়ল। বলল, “হ্যাঁ সূর্য। আমাদের সূর্যের প্রধান বিক্রিয়া হচ্ছে প্রোটন প্রোটন বিক্রিয়া, সেখান থেকে নিউট্রিনো বের হয়, পৃথিবীতে তার ফ্লাক্স বিশাল। পৃথিবীর পৃষ্ঠে যদি আমরা দাঁড়িয়ে থাকি, প্রতি সেকেন্ডে শুধু আমাদের চোখের মণি দিয়ে এক বিলিয়ন নিউট্রিনো যায়। আমরা সেটা টের পাই না, কারণ নিউট্রিনোর বিক্রিয়া বলতে গেলে কিছু নেই।”\nগ্রাহা মাথা নাড়ল। বলল, “হ্যাঁ আমরা হাইস্কুলে এগুলো পড়েছি।”\n”আমাদের শরীর নিউট্রিনোর সাথে বিক্রিয়া করে না, কিন্তু আমি যে মহাজাগতিক অস্তিত্বের কথা বলছি, সেটা করে। তাই সেটা সূর্যের কাছে আসতে পারে না। আমরা সূর্য থেকে যত দূরে যাব, নিউট্রিনো ফ্লাক্স তত কমতে থাকবে। শনি গ্রহের কাছাকাছি নিউট্রিনো ফ্লাক্স হবে পৃথিবীর এক শত ভাগের এক ভাগ। সৌর জগতের শেষ মাথায় যদি যাই, নিউট্রিনো ফ্লাক্স পৃথিবীর এক হাজার ভাগের এক ভাগ। কাজেই পৃথিবীর বিজ্ঞানীরা বের করেছেন, মহাজাগতিক অস্তিত্ব শুরু হয়েছে সৌরজগতের বাইরে থেকে। বুঝেছ?”\nগ্রাহা মাথা নাড়ল। বলল, “তুমি যেটা বলেছ, সেটা বুঝেছি। কিন্তু কী বলতে চাইছ সেটা এখনো বুঝিনি।”\nত্রাতিনা বলল, “আপাতত এটুকু বুঝলেই চলবে। যেহেতু মহাজাগতিক অস্তিত্বটুকু সৌরজগতের শেষ প্রান্ত থেকে শুরু, তাই আমি সেখানে যাচ্ছি।”\nগ্রাহা মাথা চুলকে বলল, “সেই হাইস্কুলে যেটুকু পদার্থবিজ্ঞান পড়েছিলাম এবং যতটুকু মনে আছে, সেটা থেকে বলতে পারি এই মহাজাগতিক অস্তিত্ব যেহেতু নিউট্রিনোর সাথে বিক্রিয়া করে, অর্থাৎ সেটা তৈরি উইম্পস দিয়ে। কাজেই সে তোমাকে দেখবে না!”\nত্রাতিনা আনন্দে হাততালি দিয়ে বলল, “এই তো তুমি পুরোটাই বুঝে গেছ! এই মহাজাগতিক অস্তিত্ব আমাকে দেখতেই পাবে না! কাজেই সেখানে পৌঁছে গিয়ে আমার নিজেকে জানাতে হবে, বলতে হবে, আমি এসেছি।”\n“একটা দশ মেগাটন থার্মোনিউক্লিয়ার বোমা পাঠাব! সেটা যখন বিস্ফোরিত হবে সেখান থেকে বিশাল নিউট্রিনো ফ্লাক্স বের হবে–এই মহাজাগতিক অস্তিত্ব জানবে আমি এসেছি!”\nগ্রাহা কিছুক্ষণ চোখ বন্ধ করে কী যেন চিন্তা করল। তারপর বলল, “এই মহাজাগতিক অস্তিত্ব নিশ্চয়ই একটা প্রাণীর মতো না, তার নিশ্চয়ই হাত পা নেই, মাথা নেই, চোখ নেই।”\nত্রাতিনা বলল, “না, নেই।”\n“শুধু মস্তিষ্কের মতো কিছু?”\n“হ্যাঁ। আমাদের যে রকম অসংখ্য নিউরন, একটার সাথে আরেকটা, সংযোগ, এটাও তাই। বিশাল মহাবিশ্ব জুড়ে ওই রূপ ছড়িয়ে আছে, একটার সাথে আরেকটা যোগাযোগ রাখছে। বলতে পারো বিশাল এলাকায় যেন বুদ্ধিমত্তা ছড়িয়ে পড়ছে!”\n“তার মানে তুমি যখন থার্মোনিউক্লিয়ার বোমাটা ফাটাবে, সেটা অনেকটা এই মহাজাগতিক প্রাণীর মস্তিষ্কের ভেতর গুলি করার মতো?”\nত্রাতিনা শব্দ করে হাসল। বলল, “তোমার উপমাটা ভালো, আমার পছন্দ হয়েছে। আমরা এই মহাজাগতিক প্রাণীর মস্তিষ্ক বল, বুদ্ধিমত্তার আস্তরণ বল সেখানে গুলি করতে যাচ্ছি!”\nগ্রাহা বলল, “কেউ আমার মাথায় গুলি করলে আমি যথেষ্ট বিরক্ত হব।”।\n“ভয় নেই, এই প্রাণী বিরক্ত হবে না।”\n“কারণ, বিরক্তি, ক্রোধ, আনন্দ, হতাশা এগুলো মানুষের অনুভূতি। মানুষের বুদ্ধিমত্তা থেকে অনেক বেশি বুদ্ধিমত্তা হলে তারা মানবিক এই বুদ্ধিমত্তার অনেক ঊর্ধ্বে চলে যায়।”\nগ্রাহা ভুরু কুঁচকে বলল, “তুমি নিশ্চিত?”\n“আমি এসব জানি না, তাই আমার নিশ্চিত হওয়া না হওয়ায় কিছু আসে যায় না। যারা বিশেষজ্ঞ, তারা অনেক গবেষণা করে এই বিষয়টা বের করেছেন।”\n“তাহলে ব্যাপারটা কী দাঁড়ালো, তুমি এই মহাজাগতিক প্রাণী বা অস্তিত্বের মস্তিষ্কের ভেতর বোমা ফাটিয়ে তার দৃষ্টি আকর্ষণ করলে। তারপর কী করবে?”\n“পৃথিবীর বিজ্ঞানীরা তখন তাদের সাথে যোগাযোগ করার জন্যে একটা যন্ত্র তৈরি করে দিয়েছেন, তখন সেই যন্ত্র দিয়ে যোগাযোগ করব।”\nগ্রাহা বলল, “তাদের সাথে যোগাযোগ করবে? তাদের ভাষায় কথা বলবে?”\n“অনেকটা সে রকম। তখন কী হবে, কেমন করে হবে সেটা আমি জানি না। তখন দেখা যাবে। মোটামুটি বলা যায়, আমি বলব তোমাদের জন্যে পৃথিবীর বুদ্ধিমত্তার নিদর্শন একটা উপহার দিতে এসেছি।”\n“পৃথিবী থেকে উপহার? কী রকম উপহার? এদের জন্যে নিশ্চয়ই সোনার আংটি কিংবা হীরার নেকলেসের কোনো গুরুত্ব নেই।”\n“তাহলে, তাদের কী উপহার দেবে?”\nত্রাতিনা হাত দিয়ে দেখিয়ে বলল, “এই যে তোমাদের সামনে বসে আছে, রুখ এবং গিসা। তাদেরকে ঠিক এই উদ্দেশ্যে তৈরি করা হয়েছে।”\nরুখ এবং গিসা গম্ভীরভাবে মাথা নাড়ল। রুখ বলল, “সে জন্যে আমাদের ভেতরের মানবিক সত্তাকে যতদূর সম্ভব মানুষের মানবিক সত্তার কাছাকাছি আনা হয়েছে। আর আমাদের শরীরটা তৈরি হয়েছে এমনভাবে যেন এখান থেকে বেটা ডিকে হয়, নিউট্রিনো বের হয়। যেন সহজে বিশ্লেষণ করতে পারে।”\nগ্রাহা কিছুক্ষণ হা করে তাকিয়ে রইল। তারপর বলল, “তোমাদের দু’জনকে দিয়ে দেয়া হবে?”\n“তোমাদের ভেতরে যদি সত্যিকারের মানবিক সত্তা থাকতো, তাহলে তোমরা নিশ্চয়ই আপত্তি করতে।”\n“আপত্তি? আপত্তি কেন করব? আমাদের কপোট্রন স্ক্যান করে রাখা হবে, কাজেই আবার আমাদের সৃষ্টি করা হবে।”\nগ্রাহা অবিশ্বাসের ভঙ্গিতে মাথা নাড়ল। বলল, “কিন্তু তোমরা তো সত্যিকারের মানুষ নও। মানুষের ডিকয়।”\nত্রাতিনা বলল, “আমাদের কিছু করার নেই। রুখ এবং গিসা শুধু যে মানুষের কাছাকাছি একটা সহজ যান্ত্রিক রূপ তা নয়, তাদের ভেতর পৃথিবীর সব তথ্য দিয়ে দেয়া হয়েছে। এতে তথ্য আর অন্য কোনোভাবে দেয়া সম্ভব নয়।।\nগ্রাহা মাথা নেড়ে বলল, “কেউ যদি আমাকে বলতো যে তোমাকে মহাজাগতিক প্রাণীর হাতে তুলে দেব, আমি কিন্তু কিছুতেই রাজি হতাম না!”\nগিসা বলল, “আমরা আনন্দের সাথে রাজি হয়েছি। পৃথিবীর মানুষের জন্যে আমরা কিছু একটা করতে পেরেছি, সেজন্যে আমরা গর্বিত।”\nগ্রাহা বেশ খানিকটা বিস্ময়ের সাথে এই পরিতৃপ্ত এবং গর্বিত এনড্রয়েড দুটির দিকে তাকিয়ে রইল।\nদু’দিন পর ত্রাতিনা গ্রাহাকে বলল, “গ্রাহা আমাদের দু’জনের একটু কথা বলা দরকার।”\nগ্রাহা বলল, “কী বিষয় নিয়ে কথা বলবে?”\nগ্রাহা বলল, “আমার বিষয়ে? আমি কী বেশি খেয়ে তোমার রসদ ফুরিয়ে ফেলছি?”\nত্রাতিনা হাসল। বলল, “না, সেরকম কোনো আশংকা নেই।”\n“তাহলে তুমি কী নিয়ে কথা বলতে চাও?”\n“তোমার নিশ্চয়ই পৃথিবীতে ফিরে যাওয়া দরকার। তুমি প্রাণে রক্ষা পেয়েছ, এখন সেই প্রাণটুকু নিয়ে যদি পৃথিবীতে ফিরে না যাও, তাহলে কেমন হবে? পৃথিবীতে নিশ্চয়ই তোমার পরিবার আছে, আপনজন আছে।”\nগ্রাহার মুখটা হঠাৎ করে গম্ভীর হয়ে গেল। একটা নিঃশ্বাস ফেলে বলল, “কয়দিন থেকে আমারও আমার পরিবারের কথা মনে হচ্ছিল। পৃথিবীতে আমার স্ত্রী আছে, আমার ছোট একটি মেয়ে আছে। আমি যখন এই অভিযানে রওনা দিয়েছি, তখন আমার মেয়ের বয়স ছিল এক বছর। এখন নিশ্চয়ই সে একটু বড় হয়েছে।”\nত্রাতিনা বলল, “বৃহস্পতির ছায়া থেকে সরে গেলেই আমরা পৃথিবীর সাথে যোগাযোগ করতে পারবো। তুমি তোমার স্ত্রীর সাথে কথা বলতে পারবে। তোমার মেয়েকে দেখতে পাবে।”\nগ্রাহা বলল, “আমি জানি না আমি সেটা আসলেই করতে চাই কি না, তিন মিলিয়ন কিলোমিটার দূর থেকে কথা বলার ব্যাপারটি আমার কাছে কৃত্রিম মনে হয়।”\n“কিন্তু তোমার স্ত্রী যখন জানতে পারবে তুমি বেঁচে আছ, সে নিশ্চয়ই খুব খুশি হবে।”\nগ্রাহা কিছুক্ষণ চুপ করে রইল। তারপর বলল, “সেটা নাও হতে পারে।”\nত্রাতিনা অবাক হয়ে বলল, “নাও হতে পারে?”\n“হ্যাঁ। আমার স্ত্রী জানে, আমি মারা গেছি। ছোট একটি সন্তান নিয়ে সে কি একাকী নিঃসঙ্গ বেঁচে থাকবে? থাকবে না। সে নিশ্চয়ই এতোদিনে নতন একজন সঙ্গী খুঁজে নিয়েছে। এখন হঠাৎ করে যদি জানতে পারে আমি বেঁচে আছি, সেটি তার জীবনে আনন্দের বদলে জটিলতা তৈরি করবে।”\nত্রাতিনা মাথা নাড়ল, গ্রাহার কথায় যুক্তি আছে। গ্রাহাকে জিজ্ঞেস করল, “তাহলে তুমি কী করতে চাও?”\n“আমি পৃথিবীতে ফিরে যাওয়ার পর তাদের সাথে যোগাযোগ করব। তার আগে নয়।”\nত্রাতিনা বলল, “ঠিক আছে, তাহলে তোমাকে পৃথিবীতে ফিরিয়ে নেওয়ার ব্যাপারে কথা বলি।”।\n“আমাদের এই মহাকাশযান পেপির ভবিষ্যৎ কী, কেউ জানে না। আমি পৃথিবীতে প্রাণে বেঁচে ফিরে যেতে পারব কিনা সেটিও জানি না। যদি প্রাণে বেঁচে ফিরে যেতেও পারি, তাহলে সেটি হবে আজ থেকে প্রায় বাইশ বছর পর। বাইশ বছর অনেক দীর্ঘ একটি সময়। কাজেই তোমাকে পৃথিবীতে ফেরত পাঠানোর জন্যে এখনই আমাদের কিছু একটা ব্যবস্থা করতে হবে।”\nত্রাতিনা বলল, “আমি ঠিক জানি না। তুমি একজন অভিজ্ঞ মহাকাশচারী। তুমি বল।”\nগ্রাহা কিছুক্ষণ চিন্তা করে বলল, “একটা মাত্র উপায়। সেটি হচ্ছে প্রথমে পৃথিবীতে খবর পাঠাই যে আমি বেঁচে আছি। তারপর তোমার মহাকাশযান থেকে প্রয়োজনীয় রসদ নিয়ে একটা স্কাউটশীপে ইউরোপাতে আমার ঘাঁটিতে ফিরে যাই। সেখানে দুই বছর অপেক্ষা করি, এর মাঝে পৃথিবী থেকে উদ্ধারকারী দল চলে আসবে। আরো দুই বছর পর আমি পৃথিবীতে ফিরে যাব। যার অর্থ আজ থেকে চার বৎসর পর আমি পৃথিবীর মাটিতে পা দেব। আমার মেয়ে ততদিনে একটি কিশোরী বালিকা হয়ে যাবে।”\nত্রাতিনা হাত বাড়িয়ে বলল, “চমৎকার পরিকল্পনা। আমিও ঠিক এই সমাধানটির কথা ভাবছিলাম।”\nগ্রাহা বলল, “যত তাড়াতাড়ি সম্ভব পৃথিবীতে ফিরে যেতে চাইলে এটি ছাড়া আর কোনো উপায় নেই।”\nত্রাতিনা বলল, “তাহলে আমরা ব্যবস্থা করি। যত তাড়াতাড়ি সম্ভব তোমার যাওয়া উচিত। কারণ প্রতি ঘণ্টায় আমরা পঞ্চাশ হাজার কিলোমিটার দূরে চলে যাচ্ছি!”\nগ্রাহা বলল, “তোমার ব্যস্ত হওয়ার কোনো কারণ নেই।”\n“আমি এটি করতে রাজি নই।”\nত্রাতিনা অবাক হয়ে বলল, “রাজি নও? কেন?”\n“আমার এক বছরের নিঃসঙ্গ জীবনটি ছিল ভয়ঙ্কর। আমি আসলে মানসিকভাবে অপ্রকৃতিস্থ হয়ে গিয়েছিলাম। আমি কোনোভাবেই সেই জীবনে ফিরে যেতে চাই না। একদিন নয় দুইদিন নয়, টানা দুই বছর নিঃসঙ্গ পরিবেশে একটি গ্রহে একাকী দিন কাটানো থেকে মরে যাওয়া ভালো।”\nত্রাতিনা কিছুক্ষণ ভাবল, তারপর বলল, “ঠিক আছে। তাহলে আমি একটুখানি জটিল কিন্তু তোমার কাছে গ্রহণযোগ্য একটা পরিকল্পনা দিই।”\nগ্রাহা মাথা নাড়ল, বলল, “না রাজি না।”\nত্রাতিনা অবাক হয়ে বলল, “আমি আমার পরিকল্পনাটি এখনো বলিনি।”\n“কিন্তু আমি জানি, তুমি কী বলবে?”\n“আমি কী বলব?”\n“তুমি বলবে আমাকে একটা ক্যাপসুলে ঢুকিয়ে ঘুম পাড়িয়ে দেবে। তারপর ইউরোপার কক্ষপথে আমাকে ছেড়ে দেবে। পৃথিবীর উদ্ধারকারী দল এসে আমার ক্যাপসুলটি উদ্ধার করে পৃথিবীতে ফিরিয়ে নিয়ে যাবে। সেখানে আমার ঘুম ভাঙানো হবে। আমার কাছে মনে হবে আমি আজ ঘুমিয়ে গেছি এবং কাল ভোরে পৃথিবীতে জেগে উঠেছি।”\nত্রাতিনা হাসল। বলল, “তুমি ঠিকই অনুমান করেছ।”\n“এর মাঝে কোনো কৃতিত্ব নেই। আমাদের মহাকাশ অভিযানের কোর্সে এগুলো শেখানো হয়। তুমি আমি সবাই এক জায়গা থেকে এগুলো শিখেছি।”\n“কিন্তু এগুলো কার্যকর পদ্ধতি।”\n“কিন্তু গ্রহণযোগ্য পদ্ধতি না। আমি একটা ক্যাপসুলের ভেতর জড় পদার্থ হয়ে বছরের পর বছর একটা উপগ্রহকে ঘিরে ঘুরতে চাই না।”\n“কিন্তু তুমি সেটা জানবে না।”\n“তাতে কিছু আসে যায় না।” তাহলে তুমি কী করবে?”\n“আমি তোমার সাথে পেপিরাতে থাকব।”\n“পেপিরাতে থাকবে? পৃথিবীতে ফিরে যেতে পারবে কি না, সেটা তুমি জান না।”\n“তুমি যদি ফিরে যেতে পার, তাহলে আমিও ফিরে যাব।”\n“তুমি যখন পৃথিবীতে ফিরে যাবে, তখন তোমার মেয়ে আর শিশু থাকবে না। বড় হয়ে যাবে।”\n“আমি জানি। বড় হয়ে তোমার বয়সী একটা মেয়ে হবে।”\n“হ্যাঁ। আমার বয়সী।”\nগ্রাহা একটু ইতস্তত করে বলল, “তোমাকে দেখে আমার মনে হচ্ছে তোমার বয়সী একটা মেয়ে খুব চমৎকার একটি অভিজ্ঞতা। একটি শিশু বা কিশোরীর সাথে হঠাৎ করে দেখা করার থেকে তোমার বয়সী মেয়ের সাথে দেখা করা সহজ। সে তার বাবাকে অনেক সহজে গ্রহণ করতে পারবে।”\nত্রাতিনা চুপ করে বসে রইল। গ্রাহা খানিকক্ষণ অপেক্ষা করে বলল, “শুধু তাই নয়, আরো একটি ব্যাপার আছে।”\n“মহাজাগতিক এই প্রাণী কিংবা অস্তিত্বের সাথে তুমি মুখোমুখি হবে, কী হবে কেউ জানে না। অভিজ্ঞতাটা অনেক ভয়ঙ্কর হতে পারে।”\n“হ্যাঁ হতে পারে।”\n“তখন আমি তোমার পাশে থাকতে চাই।”\n“আমি একা নই। আমার সাথে রুখ এবং গিসা আছে।”\nগ্রাহা কাঠ কাঠ স্বরে হেসে উঠল। তারপর বলল, “রুখ আর গিসার কথা বলো না। মানুষ চমৎকার একটি বিষয়। যন্ত্রও চমৎকার বিষয়। কিন্তু মানুষের মতো যন্ত্র কিংবা যন্ত্রের মতো মানুষ চরম নির্বুদ্ধিতা। তোমাকে একা পাঠানোর সিদ্ধান্তটি ঠিক হয়নি। সাথে আরো মানুষ দেয়া উচিত ছিল।\n“এটি আমার সিদ্ধান্ত। আমি অন্য কোনো মানুষ আনতে রাজি হইনি। আমার মা একা গিয়েছিল, অন্য কারো জীবন বিপন্ন করেনি। আমিও কারো জীবন বিপন্ন করতে চাই না।”\n“সেটি ঠিক আছে। তুমি সেভাবে চেয়েছিলে। কিন্তু আমি যেহেতু ঘটনাক্রমে এখানে চলে এসেছি, এখন তোমার আর কিছু করার নেই। আমি তোমার পাশে থাকতে চাই।”\nত্রাতিনা কিছু না বলে গ্রাহার দিকে তাকিয়ে রইল। গ্রাহা একটু পর বলল, “আমি জানি তুমি এই মহাকাশযানের কমান্ডার। তুমি যে সিদ্ধান্ত নেবে, আমাকে সেটাই মেনে নিতে হবে। আমি সেটাই মেনে নেব। কিন্তু আমি তোমার কাছে অনুরোধ করছি, আমাকে তোমার সাথে থাকতে দাও।”\nত্রাতিনা একটা নিঃশ্বাস ফেলে বলল, “ঠিক আছে।” গ্রাহা বলল, “তোমাকে অনেক ধন্যবাদ কমান্ডার!” ত্রাতিনা গ্রাহার দিকে তাকিয়ে একটু হাসল। গ্রাহা বলল, “কমান্ডার ত্রাতিনা, এবারে আমার মেয়ের বয়সী মানুষ ত্রাতিনার কাছে একটি অনুরোধ করতে পারি?”\n“আমি জানি তোমার এখন শীতল গ্রহে গিয়ে ঘুমানোর কথা। আমি অনুরোধ করছি, তুমি কয়েকদিন পরে ঘুমুতে যাও। আমি বহুদিন মানুষের সাথে কথা বলিনি। কয়েকটা দিন তুমি আমাকে তোমার সাথে কথা বলতে দাও।”\nত্রাতিনা বলল, “কথা বলার ব্যাপারে আমার দক্ষতা খুব কম। তবে আমি খুব ভালো শ্রোতা। বিশেষ কোনো কথা বলতে না পারলেও আমি তোমার সব কথা শুনতে রাজি আছি।”\n“মাঝে মাঝে হু হা করবে, তাহলেই হবে। আমি একটানা কথা বলে যাব।”\nত্রাতিনা হাসল। বলল, “ঠিক আছে।”\nমহাকাশযান বৃহস্পতি গ্রহের মহাকর্ষ ব্যবহার করে স্লিং শট প্রক্রিয়ায় তার গতিবেগ বাড়িয়ে শেষ পর্যন্ত বৃহস্পতি গ্রহের ছায়া থেকে বের হয়েছে। ত্রাতিনা পৃথিবীর সাথে যোগাযোগ করেছে এবং নিয়মিত তথ্য বিনিময় শুরু করেছে।\nকয়েকদিন পর ত্রাতিনা গ্রাহাকে বলল, “গ্রাহা, তোমার জন্যে আমি একটি উপহার সংগ্রহ করেছি।”\nগ্রাহা একটু অবাক হয়ে বলল, “উপহার? আমার জন্যে?”\n“কোথা থেকে সংগ্রহ করেছ?”\n“পৃথিবী থেকে?” গ্রাহা কয়েক মুহূর্ত চুপ থেকে বলল, “দেখি আমার উপহার।”\nত্রাতিনা হাতে ধরে রাখা ছোট মডিউলটি স্পর্শ করতেই তাদের সামনে ছোট একটা জায়গা আলোকিত হয়ে উঠল। সেই আলোকিত জায়গাটিতে ছোট একটা শিশুর ত্রিমাত্রিক ছবি স্পষ্ট হয়ে ওঠে।\nত্রাতিনা বলল, “গ্রাহা এটি তোমার মেয়ে।”\nগ্রাহা বিস্ফারিত চোখে তাকিয়ে থাকে। ত্রাতিনা নরম গলায় বলল, “মহাকাশযান পেপিরার কমান্ডার হিসেবে আমার অনেক ক্ষমতা। আমি আমার সেই ক্ষমতা ব্যবহার করে তোমার মেয়ে রিয়ার এই হলোগ্রাফিক ছবিটি নিয়ে এসেছি।”\n“আমার মেয়ে? রিয়া?”\n“হ্যাঁ। আমরা প্রায় ছয় মিলিয়ন কিলোমিটার দূরে, তাই সিগন্যাল আসতে প্রায় তিরিশ মিনিট সময় লাগছে।\nরিয়ার হলোগ্রাফিক ছবিটি ধীরে ধীরে জীবন্ত হয়ে উঠতে থাকে। সে নড়তে থাকে, কথা বলতে থাকে, খিলখিল করে হাসতে থাকে।\nগ্রাহা অপলক দৃষ্টিতে তাকিয়ে থাকে, হলোগ্রাফিক ছবি স্পর্শ করা যায় না জেনেও সে ধীরে ধীরে তার হাতটি দিয়ে হলোগ্রাফিক ছবিটি স্পর্শ করার চেষ্টা করল। কিন্তু ছবিটির ভেতর দিয়ে তার হাতটি বের হয়ে এলো। ত্রাতিনা দেখলো গ্রাহার চোখ প্রথমে অশ্রু সজল হয়ে উঠল, তারপর ফোঁটা ফোঁটা পানি বের হয়ে এলো। সে নরম গলায় বলল, “গ্রাহা! আমি তোমাকে কথা দিচ্ছি তোমাকে আমি তোমার মেয়ের কাছে পৌঁছে দেব। হলোগ্রাফিক ছবি নয়, তুমি তোমার রক্ত মাংসের মেয়ের মাথায় হাত বুলাবে।”\nগ্রাহা বলল, “আমি জানি, তুমি সেটি করবে। আমি জানি।”\nহয়ত ফিরে আসা\nরোজার দিনের গল্প ১


অধীর বিরাট যোদ্ধা! পিঠ চাপড়ে প্রশংসায় পঞ্চমুখ মোদী! জল্পনার পারদ তুঙ্গে | Narendra Modi calls Congress MP Adhir Chowdhury as fighter - Bengali Oneindia\n35 min ago কৃষকদের আয় বৃদ্ধি করতে পদক্ষেপ মোদী সরকারের! বাড়ানো হল রবি শস্যের ন্যুনতম সহায়ক মূল্য\nঅধীর বিরাট যোদ্ধা! পিঠ চাপড়ে প্রশংসায় পঞ্চমুখ মোদী! জল্পনার পারদ তুঙ্গে\n| Updated: Tue, Jun 18, 2019, 14:53 [IST]\nপ্রধানমন্ত্রী ডাকা সর্বদল বৈঠকে কংগ্রেসের প্রতিনিধি দলে ছিলেন বহরমপুরের সাংসদ অধীর চৌধুরী। যখন কংগ্রেসে অধীরের এই উত্তরণ নিয়ে চর্চা চলছে, তখনই মাস্টারস্ট্রোক দিলেন নরেন্দ্র মোদী। সর্বদল বৈঠকে অধীর চৌধুরীর পিঠ চাপড়ে দিলেন তিনি। অধীরকে যোদ্ধার মর্যাদা দিলেন। মোদীর এই চালে অধীরকে নিয়ে তৎক্ষণাৎ শুরু জল্পনা।\nকংগ্রেসের শীর্ষ নেতৃত্বের সঙ্গে রাজ্যের একমাত্র কংগ্রেস সাংসদ অধীর চৌধুরীকে পাঠিয়েছিল হাইকম্যান্ড। এই সিদ্ধান্তকে রাজনৈতিকভাবে অধীর চৌধুরীর উত্তরণ বলেই তুলে ধরা হচ্ছিল। সেইসময় অধীরের পিঠ চাপড়ে তাঁকে যোদ্ধার মর্যাদা দিলেন। তৃণমূল কংগ্রেসের বিরুদ্ধে তিনি কংগ্রেসের টিকিটে জয়ী হয়েছেন। তাঁর এই জয়কে যতটা না দলের, তার থেকে বেশি ব্যক্তিগত বলে সাবাশি দেন মোদী।\nএবার লোকসভায় তিনি কংগ্রেসের দলনেতা হতে পারেন। তার কারণ লোকসভায় কংগ্রেসের বর্তমান সাংসদদের মধ্যে তিনিই 'সিনিয়র'। এই অবস্থায় তাঁকে পাঠানো হয়েছে প্রধানমন্ত্রীর ডাকে সর্বদল বৈঠকে। তাঁর সঙ্গে কংগ্রেসের সংসদীয় দলে ছিলেন গুলাম নবি আজাদ ও আনন্দ শর্মা।\nসর্বদল বৈঠকে শেষে বেরোনোর আগে গুলাম নবি আজাদের সঙ্গে কথা বলছিলেন প্রধানমন্ত্রী নরেন্দগ্র মোদী। তখনই পাশে দাঁড়ানো অধীর চৌধুরীর পিঠ চাপড়ে দেন। বলেন- অধীর চৌধুরী তো যোদ্ধা হ্যায়, যোদ্ধা! অধীর চৌধুরীর প্রত্যুত্তরে শুধু মৃদু হাসেন। আনন্দ শর্মা বলেন, তা তো বটে! অধীর চৌধুরী আদতে যোদ্ধাই।\nএরপর তৃণমূল কংগ্রেসের লোকসভা দলনেতা সুদীপ বন্দ্যোপাধ্যায় বলেন, বাবা! প্রধানমন্ত্রী তো আপনার প্রশংসায় পঞ্চমুখ, দেখছি! উল্লেখ্য, লোকসভা ভোটের আগে থেকেই অধীর চৌধুরীর বিজেপি-তে যোগদান নিয়ে জল্পনা শুরু হয়েছিল। অধীর চৌধুরী বারবারই তা খারিজ করে দিয়েছিলেন। এদিন প্রধানমন্ত্রী পিঠ চাপড়ে দেওয়ায় সেই জল্পনার পারদ ফের চড়তে শুরু করল।\nnarendra modi bjp adhir chowdhury congress delhi india নরেন্দ্র মোদী বিজেপি অধীর চৌধুরী কংগ্রেস দিল্লি ভারত\nNarendra Modi calls Congress MP Adhir Chowdhury as fighter. Modi also gives message of well done smacking Adhir’s back.


তারাজি পি। হেনসন আসন্ন স্মৃতিচারণে তার 'চিরকালীন মানুষ' এর হাত ধরে ঘরোয়া নির্যাতনের কথা বলেছেন - সংস্কৃতি\nপ্রধান সংস্কৃতি তারাজি পি। হেনসন আসন্ন স্মৃতিচারণে তার 'চিরকালীন মানুষ' এর হাত ধরে ঘরোয়া নির্যাতনের কথা বলেছেন\n'এম্পায়ার' তারকা তার বেদনাদায়ক অতীত সম্পর্কে স্পষ্ট হয়ে উঠছেন।\nতারাজি পি। হেনসন তার বেদনাদায়ক অতীত সম্পর্কে স্পষ্ট হয়ে উঠছেন।\nতার আসন্ন স্মৃতি স্মরণে, দ্য ওয়ে গার্ল , হেনসন প্রকাশ করেছেন যে তিনি তার জীবনের প্রেমের সাথে তার সম্পর্ক ছিন্ন করেছিলেন, যাকে তিনি কেবল মার্ক হিসাবে উল্লেখ করেছেন, অভিযোগ করার পরে তিনি তাকে আঘাত করেছিলেন - কেবল মাত্র 34 বছর বয়সে তাকে সহিংসভাবে মারা যাওয়ার জন্য।\nএখন তাদের এক 22 বছর বয়সী পুত্র, মার্সেলের একজন মা, অভিনেত্রী প্রমাণ করেছেন যে তিনি কুকি লিয়নের মতোই দৃ strong়, তিনি যে চরিত্রটি ফক্সের জনপ্রিয় শোতে অভিনয় করেছেন character সাম্রাজ্য ।\n১১ ই অক্টোবর প্রকাশিত নতুন বইয়ে হেনসন ব্যাখ্যা করেছেন যে তিনি যখন মাত্র ১ 17 বছর বয়সে মার্কের সাথে প্রথম সাক্ষাত করেছিলেন। শুরু থেকেই এটি ছিল একটি উত্সাহী কিন্তু অশান্ত সম্পর্কের একাংশ, কারণ মার্ক অনুভব করেছিলেন যে তিনি হেনসনের চেয়ে কোনওরকম নিকৃষ্ট।\nআপনি আমার চেয়ে ভাল, তিনি তাকে তাঁর কথা স্মরণ করিয়ে দিয়েছিলেন, যখন তিনি তাঁর বাহুতে বিশ্রাম নিয়েছিলেন। তোমার আমাকে একা রেখে যাওয়া দরকার\nতারা ভেঙে যায় এবং মার্ক পৃথক মহিলা সহ দুটি সন্তানের পিতার কাছে যায়। যাইহোক, হেনসন হাওয়ার্ড বিশ্ববিদ্যালয়ে যেখানে তিনি থিয়েটার নিয়ে পড়াশোনা করেছিলেন সেখানে হেনসন যখন 90 এর দশকের গোড়ার দিকে এই জুটি একত্রিত হয়েছিলেন।\nহেনসন তার গর্ভাবস্থায় স্কুলে থেকেছিলেন এবং প্রথমে মার্ক দ্বারা সমর্থন করেছিলেন বলে মনে করেন, তবে লিখেছেন যে মার্কসেলের জন্মের পরে বিষয়গুলি উদ্ঘাটিত হতে শুরু করে। তিনি স্মরণ করিয়ে দেন যে একটি নতুন শিশুর স্ট্রেস, কাজের এবং মার্কের গভীর রাতে নিখোঁজ হওয়ার ফলে এক রাতে এক বিশাল লড়াই হয়েছিল যা শারীরিক হয়ে উঠেছে।\nপরের জিনিসটি আমি জানতাম, মার্কের ব্যাল-আপ মুঠিটি সরাসরি আমার মুখের জন্য আসছিল। আমি কাঁদতে কাঁদতে বিছানায় পড়ে গেলাম; হেনসন লিখেছেন, আমার ঠোঁট এবং আমার দাঁতগুলিতে রক্ত ছড়িয়ে পড়ে। ফোঁটাগুলি আমার জুতা জুড়ে ছড়িয়ে পড়েছে ... আস্তে আস্তে আমার সোয়েড বুটের ফাইবারগুলিতে ree প্লেয়ারটি লোড হচ্ছে ...\nরক্ত দেখার পরে, হেনসন লিখেছেন যে তিনি তাকে দেখে চিৎকার করেছিলেন: এটি শেষ! আপনার এস এবং বেরিয়ে যান!\nযদিও তার বাবা তাদের পুনর্মিলন করতে উত্সাহিত করেছিলেন, কিন্তু হেনসন এই সম্পর্কটি শেষ করেছেন - নিজের এবং তার সন্তানের সুস্বাস্থ্যের জন্য।\nসেই বিচ্ছেদটির সাথে আমার চিরকালীন মানুষ, আমার প্রথম প্রেম আর ছিল না, তিনি লিখেছেন।\nহেনসন যখন নিজেরাই তাদের সন্তানকে বড় করেছেন, মার্ক পুরোপুরি চিত্রের বাইরে ছিল না। তিনি স্মরণে রেখেছিলেন শেষবারের মতো মার্ক তাদের ছেলের সাথে ছিল। এটি ক্রিসমাস ছিল এবং দু'জন টিকিট-টো খেলেন। মার্সেল হেরে যাওয়ার কারণে মন খারাপ করেছিল। প্রতিক্রিয়া হিসাবে, মার্ক তার কাঁধে হাত রাখে এবং তাকে কুত্সিত করে, লিখেছেন হেনসন। জনসন তাদের ছেলেকে বলেছেন: আপনার মাথা ব্যবহার করুন, কালো মানুষ।\nএটি হেনসন এখনও লালিত হওয়ার এক মুহুর্ত ছিল কারণ মার্কের চেহারা এবং শব্দ দুটিতেই প্রেম ছিল।\nতিন সপ্তাহ পরে, হেনসন মার্কের মায়ের কাছ থেকে একটি কল পেয়েছিলেন এবং তাকে পাঁচটি শব্দ বলা হয়েছিল যা চিরকালের জন্য তাকে এবং তার ছেলের জীবনকে বদলে দেবে: মার্ক গত রাতে নিহত হয়েছিল।\nযদিও হেনসন তার মৃত্যুর আশেপাশের বিবরণগুলি ভাগ করে না নি এবং কখনও তাঁর পুরো নাম ব্যবহার করেন না, সংবাদ প্রতিবেদনসমূহ এ সময় ইঙ্গিত দেওয়া হয়েছিল যে হেনসনের প্রেমিক উইলিয়াম ল্যামার মার্ক জনসনকে টানা টানা টানা টানা লড়াইয়ের পরে মারামারি ও ছুরিকাঘাত করা হয়েছিল।\nমার্কের মৃত্যুর ফলে হেনসন বিধ্বস্ত হয়েছিলেন, তিনি নিজের এবং মার্কেলের সাফল্যের জন্য লড়াই চালিয়ে যান।\nআমি কিছু কল্পনা করছি না। আমি স্পষ্টতই, কুকির ভূমিকায় প্রতিফলিত করতে গিয়ে হেনসন একবার বলেছিলেন। এবং আমি সেই বাস্তবতাটি কেবল পর্দায়ই এনেছি, যেখানে এটি হওয়ার যোগ্য, তবে এটি বিশ্বের বাইরেও রয়েছে।\nশুকনো মাথার ত্বকে এবং খুশকির জন্য সেরা চুলের তেল\nকালো ত্বকের গা dark় দাগ থেকে মুক্তি পান\nকালো চুলের জন্য সেরা পরম 2014\nকে আসল টক শোয়ের জন্য থিম সং গায়\nতার জন্য বিবাহ ব্রত ধারণা\nওয়ান ড্রেস কোড আমরা বিদায় জানাতে প্রস্তুত


জিয়ার কফিনে কি ছিলো? - ebarta24.com\nজিয়ার কফিনে কি ছিলো?\nসাবেক সেনা শাসক জিয়াউর রহমানের কবর বা লাশ নিয়ে তৈরি হয়েছে ধোয়াশা। নতুন করে বির্তক ছড়িয়ে পড়েছে তার লাশ নিয়ে।\nঅনেকে প্রশ্ন তুলেছেন রাজধানীর চন্দ্রিমা উদ্যানে তার কবরে আসলে জিয়ার লাশ ছিল না।\nজিয়া নিহতের পর সেই সময়কার পত্রিকা এবং মার্কিন গোয়েন্দা সংস্থার গোপন নথি থেকে জানা যায় জিয়ার কবর কোথাও নেই।\nওই সময় ২রা জুন, ১৯৮১ পরের কিছু পত্র-পত্রিকা ঘেটে জানা যাচ্ছে, জিয়া নিহত হওয়ার পর বিদ্রোহী দলের নেতা জেনারেল মঞ্জুরের সাথে সাক্ষাৎ করে বিএনপি সরকার জিয়ার লাশ চায়। কিন্তু জেনারেল মঞ্জুর জিয়ার লাশ দিতে অস্বীকৃতি জানান।\nজিয়া নিহত হওয়ার পর জানাজার জন্য জিয়াল লাশ বলে যে কফিনটি ঢাকায় আনা হয় তা পরিবারের সদস্য বেগম খালেদা জিয়া বা তার দুই পুত্রকেও খুলে দেখানো হয়নি। এমনকি ‘আমার আব্বুকে দেখাও’ বলে সেই কফিনের সামনে তারেক রহমান বিলাপ করলেও সেই কফিনটি খোলা হয়নি।\nসৈয়দ ওয়ালিউল্লাহর বিখ্যাত লালসালু উপন্যাসের সাথে মিলে যাওয়ায় তাহলে প্রশ্ন জন্মেছে, সেদিন কফিনে আসলে কি ছিলো? জিয়ার নিরাপত্তার দায়িত্বে থাকা কোনো সাধারণ সৈনিকের? নাকি নাম না জানা কোনো বেওয়ারিশ লাশ? নাকি অন্য কিছু?


হঠাৎ করেই ডা. জাফরুল্লাহ চৌধুরীকে নিয়ে যে দুঃসংবাদ দিলো চিকিৎসকরা - HealthData24\nHome / সারাদেশ / হঠাৎ করেই ডা. জাফরুল্লাহ চৌধুরীকে নিয়ে যে দুঃসংবাদ দিলো চিকিৎসকরা\nহঠাৎ করেই ডা. জাফরুল্লাহ চৌধুরীকে নিয়ে যে দুঃসংবাদ দিলো চিকিৎসকরা\nগণস্বাস্থ্য কেন্দ্রের প্রতিষ্ঠাতা ও ট্রাস্টি ডা. জাফরুল্লাহ চৌধুরীর শা’রীরি’ক অবস্থার ফের অ’বনতি হয়েছে। করোনা থেকে সেরে ওঠার পর তার গ”লা-ব্যথা ও নিউমো’নিয়া বাড়তির দিকে। এর সাথে নতুন করে যুক্ত হয়েছে জ্ব’র। বুধবার তাকে সিটিস্ক্যানের\nজন্য বঙ্গবন্ধু শেখ মুজিব মেডি’কেল বিশ্ববিদ্যালয়ে নেয়ার কথা রয়েছে। বুধবার গণমাধ্যমকে এ তথ্য জানান গণস্বাস্থ্য কেন্দ্রের জনসংযোগ কর্মকর্তা মো. ফরহাদ। তিনি জানান, ‘জাফরুল্লাহ চৌধুরীর নিউ’মোনিয়া রয়েছে, সাথে জ্ব’র যোগ হয়েছে,\nমাঝখানে খাওয়া-দাওয়া ভালোই করতে পারতেন, এখন কম খাচ্ছেন। আগে যে সমস্যাগুলো ছিলো, সেগুলো পুরোপুরি ভালো হয়নি। যতটুকু কমেছিল, এখন বাড়তির দিকে যাচ্ছে।’ তিনি আরও বলেন, আজ তার সিটিস্ক্যান করার কথা রয়েছে বঙ্গবন্ধু শেখ মুজিব মেডি’কেল বিশ্ববিদ্যালয়ে (বিএসএমএমইউ)। ওখানে সিরিয়াল দেয়া আছে। তার ভেতরে যে ইন’ফে’কশন,\nসেটা এক্সরেতে ভালো আসছে না। তাই সিটি স্ক্যান করানো হচ্ছে। ডা. জাফরুল্লাহ করো’না আ’ক্রান্ত হওয়ার পর তার প্রতিষ্ঠিত নগর গণস্বাস্থ্য হাস’পা’তালে চিকি’ৎসা নেন। একপর্যায়ে তিনি করোনা জয় করেন। ক’রোনা মু’ক্তির পর বেশকিছু দিন সময় পার হলেও তার গলা ব্য’থা, নিউমো’নিয়ার অবস্থার কা’ঙ্ক্ষিত উন্নতি হয়নি। মঙ্গলবার তার শা’রীরি’ক অবস্থার আবার অবনতি হয়।\nগত সোমবার (২৯ জুন) প্রধানমন্ত্রী শেখ হাসিনার ব্যক্তিগত চি’কিৎ’সক অধ্যাপক ডা. এবিএম আবদুল্লাহ দেখতে যান জাফরুল্লাহকে। তিনি প্রয়োনীয় পরামর্শ দিয়েছেন এবং তার অবস্থা সম্পর্কে নিয়মিতভাবে জানাতে বলেছেন। মঙ্গলবার (৩০ জুন) বিকেলে গণস্বাস্থ্য কেন্দ্রের জি আর কোভিড-১৯ র‍্যাপিড ডট ব্লট কিট প্রকল্পের সমন্বয়কারী ডা. মুহিব উল্লাহ খোন্দকার\nসংবাদ বিজ্ঞপ্তিতে বলেছিলেন, ডা. জাফরুল্লাহ চৌধুরীর স্বরযন্ত্রে (কণ্ঠনালি) প্র’দাহের কারণে বর্তমানে কথা বলা নিষেধ রয়েছে। পাশাপাশি গণস্বাস্থ্য উদ্ভাবিত জিআর কোভিড-১৯ র‍্যাপিড এন্টিবডি কিট নিবন্ধন না পাওয়া তিনি খুবই বি’ষণ্ণ।\nPrevious একই ঘরে সালমান, আরবাজ ও সোহেল এবং তাদের বাবা সেলিম খান মিলে ধ’র্ষ’ণ করতো আমাকে\nNext ‘ইনজেকশনের চেয়ে নাকে স্প্রে করা ভ্যাকসিন করো’নায় বেশি কার্যকর’


২৫ হাজার টাকায় গোল্ডেন, সাড়ে ১২ হাজারে জিপিএ ৫ | banglanewspaper\n২৫ হাজার টাকায় গোল্ডেন, সাড়ে ১২ হাজারে জিপিএ ৫\nসিলেট প্রতিনিধি : অবিশ্বাস্য হলেও সত্য। মাত্র ২৫ হাজার টাকার বিনিময়ে গোল্ডেন (সব বিষয়ে) জিপিএ ৫ এবং সাড়ে ১২ হাজার টাকায় জিপিএ ৫ পাওয়ার প্রতিশ্রুতি দিয়ে প্রতারণা করা একটি চক্রের সদস্যরা গ্রেপ্তার হয়েছেন।\nমঙ্গলবার (১৭ এপ্রিল) রাত সাড়ে ১১টার দিকে মৌলভীবাজারের শ্রীমঙ্গল উপজেলার বিরাইমপুর এলাকা থেকে এই প্রতারক চক্রের চার সদস্যকে গ্রেপ্তার করে র‍্যাব-৯-এর সদস্যরা।\nগ্রেপ্তার হওয়া ব্যক্তিরা হলেন- শ্রীমঙ্গলের বিরাইপুর গ্রামের মো. শওকত হোসেন, মো. সৌরভ হোসেন, শ্যামলী গ্রামের মো. আব্দুল কাদির ও হবিগঞ্জের শায়েস্তাগঞ্জ উপজেলার শেরপুর গ্রামের মো. হৃদয় মিয়া।\nসংবাদ সম্মেলনে তিনি বলেন, আটক এই চার যুবক গত এসএসসি পরীক্ষার প্রশ্নপত্র ফাঁস করে এবং চলতি এইচএসসি পরীক্ষায় প্রশ্নপত্র ফাঁসের চেষ্টা চালিয়েছিলো। প্রশ্নপত্র কেনাবেচায় তারা সিলেট কেন্দ্রীক নেটওয়ার্ক গড়ে তুলে। বিভিন্ন জনকে প্রস্তাব দেয় প্রশ্নপত্র কেনার। তাদের ব্যবহৃত ওয়েবসাইড নিবিড় পর্যবেক্ষণের পর বেরিয়ে আসে এমন তথ্য। এরই প্রেক্ষিতে মঙ্গলবার (১৭ এপ্রিল) দিনগত রাত ১১টায় র‌্যাব-৯ শ্রীমঙ্গল ক্যাম্পের একটি বিশেষ দল চক্রের চার সদস্যকে আটক করে।\nচক্রটি গোল্ডেন জিপিএ ৫, ২৫ হাজার টাকায় ও জিপিএ ৫ সাড়ে ১২ হাজার টাকায় পাইয়ে দেওয়ার প্রতিশ্রুতি দিয়ে প্রতারণা করছিল বলেও সংবাদ সম্মেলনে জানানো হয়।\nএই চক্রের সদস্যদের ফেসবুক আইডি তদন্ত করে অনেক পরীক্ষার্থীর সার্টিফিকেট ও মার্কশিটের কপি পাওয়া গেছে বলেও জানান আলী হায়দার আজাদ আহমদ। এ ছাড়াও তাদের মোবাইলে প্রশ্নপত্র ও প্রশ্নপত্রের বিনিময়ে টাকা আদান-প্রদানের প্রমাণও পাওয়া গেছে।\nট্যাগ: banglanewspaper জিপিএ র‍্যাব


চাঁপাইনবাবগঞ্জে ‘এরফান গ্রুপ’র ঈদ উপলক্ষে বস্ত্র ও অর্থ বিতরণ – চাঁপাই দর্পণ\nচাঁপাইনবাবগঞ্জে ‘এরফান গ্রুপ’র ঈদ\nউপলক্ষে বস্ত্র ও অর্থ বিতরণ\nআসন্ন পবিত্র ঈদুল ফিতর উপলক্ষে চাঁপাইনবাবগঞ্জের শীর্ষ ব্যবসা প্রতিষ্ঠান ‘এরফান গ্রæপ’র উদ্যোগে দুঃস্থ, অসহায় ও হতদরিদ্রদের মাঝে ঈদ সামগ্রী হিসেবে কাপড়, ফিতরা ও নগদ অর্থ বিতরণ করা হয়েছে। রবিবার সকালে চাঁপাইনবাবগঞ্জ পৌরসভার কল্যানপুরে এরফান গ্রæপের মিলে যাকাতের কাপড় ও নগদ অর্থ বিতরণ করেন এরফান গ্রæপের চেয়ারম্যান ও ব্যবস্থাপনা পরিচালক, চাঁপাইনবাবগঞ্জ চেম্বারের সভাপতি ও ‘দৈনিক চাঁপাই দর্পণ’র প্রধান উপদেষ্টা আলহাজ্ব মো. এরফান আলী। এসময় উপস্থিত ছিলেন ‘এরফান গ্রæপ’র নির্বাহী পরিচালক মোহাম্মদ কামরুজ্জামান, পৌর আওয়ামীলীগের সাধারণ সম্পাদক এ্যাড. মিজানুর রহমান, ব্যবস্থাপক মানব সম্পদ ও প্রশাসন মো. জাকির হোসেন, গ্রæপের প্রকৌশলী মো. আলমগীর কবীর, হিসাব রক্ষণ মোঃ শামীম আক্তার, স্টোর ম্যানেজার মেহেদী হাসান, পরিবহন বিভাগের প্রকৌশলী মো. সাদ্দাম হোসেনসহ গ্রæপের বিভিন্ন পর্যায়ের কর্মকর্তা ও আইনশৃক্সখলা রক্ষা বাহিনীর সদস্যরা। শাড়ি, লুঙ্গী ও নগদ টাকা বিতরণকালে চাঁপাইনবাবগঞ্জ পুলিশের ২টি দল সহায়তা করে। ঈদ উপলক্ষে ‘এরফান গ্রæপ’র অর্থায়নে প্রায় ৫ হাজার হতদরিদ্র মহিলা-পুরুষের মাঝে কাপড়, লুঙ্গি ও নগদ অর্থ বিতরণ করা হয়। এরফান গ্রæপের চেয়ারম্যান মো. এরফান আলী বলেন, দীর্ঘদিন থেকেই জেলার অসহায় দুঃস্থ মানুষের পাশে দাঁড়িয়ে সেবা করার চেষ্টা করেছি। ‘এরফান গ্রæপ’ আগামীতেও একইভাবে সাধারণ, আর্ত-পিড়িত, অসহায়-দরিদ্র মানুষের পাশে থাকবে এবং সহায়তা করে যাবো ইনশাল্লাহ। তিনি সকলের আন্তরিক দোয়া কামনা করেন। উল্লেখ্য, দীর্ঘদিন থেকেই প্রতি বছর রমজান মাসে বিভিন্নস্থানের অসহায়-দরিদ্র নারী-পুরুষ এবং শিশুদের মাঝে শাড়ি-লুঙ্গী ও নগদ টাকা বিতরণ করা হয় এরফান গ্রæপের উদ্যোগে। এছাড়া জেলার বিভিন্ন ধর্মীয় প্রতিষ্ঠানেও রমজান মাসে প্রচুর পরিমানে অর্থ অনুদান দেয়া হয়। এরফান গ্রæপের উদ্যোগে এলাকার দুঃস্থ ও পিড়িত মানুষদেরও বিভিন্নভাবে সহায়তা করা হয়।


স্টেটওয়াচ ডেস্ক\t মে ১০, ২০২১ বিশ্লেষণ, মতামত টি মন্তব্য\nবিজ্ঞানমনস্কতা হওয়ার সাথে বিজ্ঞানের ছাত্র-শিক্ষকের সম্পর্ক নেই। বাংলাদেশের প্রধান বিজ্ঞানমনস্ক মানুষ ড. হুমায়ুন আজাদ ও আহমদ শরীফ ছিলেন বাংলার অধ্যাপক। তবে বিজ্ঞানমনস্কতা চর্চায় বিজ্ঞানের শিক্ষক-ছাত্রদেরই এগিয়ে থাকার কথা ছিল। কিন্তু মানহীন বিজ্ঞানশিক্ষার কারণে এর উল্টো চিত্রই দেখা যায়। শুধু শমশের আলি, অরুন বসাক, গাজী আজমল, রানা চৌধুরীদের মতো অধ্যাপকরাই নন, অসংখ্য বিজ্ঞানের ছাত্রই মৌলবাদ অনুশীলন করে বিজ্ঞানমনস্কতার পিঠে ছুড়ি বসান। আমরা বিস্ময়ের সাথেই দেখি বাংলাদেশে বিজ্ঞান চর্চার জন্য বই লিখছেন বা অনুবাদ করছেন অন্য বিভাগের শিক্ষক/ছাত্ররা। সম্প্রতি স্টিফেন হকিং এর দ্য গ্রান্ড ডিজাইনের বাংলা রুপান্তর করেছেন বাংলার অধ্যাপক সেলিম মজহার! ড. জামাল নজরুল ইসলাম বিজ্ঞান চর্চার অন্তরায় হিসেবে বিশ্ববিদ্যালয়ের রাজনীতির নেতিবাচক হস্তক্ষেপকে দায়ি করেছিলেন। দ্য গ্রান্ড ডিজাইনের পাঠোন্মচন অনুষ্ঠানে অনেকে বাংলায় বিজ্ঞান পরিভাষার অভাবের কথা বলেছিলেন। যেখানে আমার মনে হয়েছে, এসব ক্ষেত্রে ইংরেজি শব্দটিই ব্যবহার করা যায় অনায়াসেই। তবে একজন বাংলার অধ্যাপকের পক্ষে বিজ্ঞানের বই লেখা বা অনুবাদ করা কঠিন এ কারণে যে, তাঁর পক্ষে বিজ্ঞান ভালভাবে রপ্ত করা কঠিনই। হুমায়ুন আজাদও ‘মহাবিশ্ব’ নামে একটি বই লিখেছেন যেটি ভাল মানেরও। তাঁর মতো মেধা সবসময় আসে না।\nস্কুল পর্যায়ে বিজ্ঞান শিক্ষার মারাত্মক ধ্বস নেমেছে। বিপরীতে নারীরা বিজ্ঞান শিক্ষায় আরো অনাগ্রহী। আমাদের স্কুলে আড়াই হাজার শিক্ষার্থী। সেখানে এক বছর বিজ্ঞানের ছাত্র ছিল মাত্র ৫ জন। বুয়েটে শিক্ষার্থীদের মাত্র এক পঞ্চমাংশ নারী। ড. ফেরদৌসী কাদরী মনে করেন, ‘বাংলাদেশে বিজ্ঞানচর্চায় নারীদের অংশগ্রহণে প্রতিকূলতা সৃষ্টি হয় শিক্ষার প্রাথমিক ধাপ থেকেই এবং পরের ধাপগুলোতে তা ক্রমশ বাড়ে। বিজ্ঞানচর্চায় অংশগ্রহণকারী নারীদের জীবন ও কাজ সম্পর্কে বাস্তব ধারণার অভাব, কুসংস্কার, স্থায়ী চাকরির অদৃশ্য প্রলোভন ইত্যাদি অভিভাবক, আত্মীয়স্বজন, শিক্ষক-শিক্ষিকা বা সহকর্মীদের জন্য মেয়েদের বিজ্ঞানচর্চার উৎসাহ প্রদানে বাধা হয়ে দাঁড়ায়।’ মায়েরা যদি বিজ্ঞান শিক্ষা ও চর্চায় বা বিজ্ঞানমনস্কতায় পিছিয়ে থাকেন তবে সন্তানদের উপরও তার প্রভাব পড়বে।\nআমাদের উপজেলা সদরের সরকারি শ্রীনগর ডিগ্রি কলেজের পদার্থবিদ্যার একজন শিক্ষক ক্লাসে বলতেন, ‘বিজ্ঞানের যাবতীয় সূত্রই এসেছে তাদের ধর্মগ্রন্থ থেকে’। বিষয়টি চ্যালেঞ্জ করে ফেসবুকে বিষয়টি নিয়ে একটা ছোট লেখা প্রকাশ করার উনি কেঁপে উঠলেন। শেষে ছাত্রদের উদ্বুদ্ধ করলেন, কেউ যেন না বলে, তিনি ক্লাসে এসব কথা বলেছেন। তিনি শ্রীনগর কলেজে থাকতে আর এসব কথা বলেন নি। আমার কলেজে বিবর্তনবাদ পড়াতে এসে জীববিজ্ঞানের শিক্ষক মিজানুর রহমান বলেছিলেন, ‘বিবর্তনবাদ বিশ্বাস করার কিছু নেই। পড়াতে হবে তাই পড়াচ্ছি। এটি সত্য হলে পৃথিবীতে কোন বানর থাকতো না’। আমাদের আরেক শিক্ষক গাজী আজমল স্যারও সমানতালে বিজ্ঞানবিরোধী হয়ে উঠেছেন। আল্লামা শমশের আলী অনবরত প্রতারণামূলক কোয়ান্টাম মেথডের পক্ষে বক্তৃতা দিয়ে বেড়ান। ড. অরুণ বসাক হাত ভরা আংটি দেখিয়ে দাবি করেন, এতে তার আত্মা শান্তি পায়! এদের কারণেও দেশে বিজ্ঞানমনস্কতার ক্ষতি হয়েছে।\nদেশে অনেকগুলো বিজ্ঞানবিষয়ক অনলাইন ফেসবুক গ্রুপ/পেজ রয়েছে। প্রথম আলোর রয়েছে বিজ্ঞানচিন্তা! খুবই ভাল এবং সেখানে মূলত তাদের পত্রিকার লেখাই প্রকাশিত হয়। কিন্তু আরো একটি বিজ্ঞানচিন্তাকে খুঁজে পাবেন যেখানে বিজ্ঞানবিষয়ক আমার অনেকগুলো লেখা প্রকাশের পরে মুছে দেওয়া হয়েছে। ‘ব্যাঙের ছাতার বিজ্ঞান’ এর একই দশা এখন সেখানে প্রচার হচ্ছে ‘বিবর্তনবাদ ভুয়া তাঁর প্রমাণ’ শীর্ষক ধারাবাহিক। আরো ৫/৭টি পেজ/গ্রুপের একই অবস্থা। খুব বেশি অনুসারী না থাকলেও ‘ভারতীয় বিজ্ঞান ও যুক্তিবাদি সমিতি’, ‘বাংলাদেশ বিজ্ঞান ও যুক্তিবাদী সমিতি’, ‘যুক্তিচিন্তা’, ‘ইস্টিশন’ ইত্যাদি ভূমিকা রাখছে যা যথেষ্ট নয়। ব্লগগুলোও তাদের জনপ্রিয়তা হারিয়েছে প্রথমত তা ব্যবহারে ফ্রেন্ডলি নয় বলেই দ্বিতীয়ত অধিকাংশ ব্লগেই মুক্তচিন্তা প্রকাশ করা যায় না। বাংলাদেশে ব্লগিং এ মাইলফলক স্থাপন করেছিল ‘সামহোয়ারইনব্লগ’ কিন্তু ধর্ম ও বিজ্ঞান চর্চা নিয়ে বিরোধে ওখান থেকে গুরুত্বপূর্ণ ব্লগারগণ বেরিয়ে গেলে তারা জনপ্রিয়তা হারায়। এই ব্লগটি এখন ধুকছে এবং একই সাথে বিজ্ঞানবিরোধী চর্চাতেই মনোনিবেশ করেছে। এখানকার ৮০% লেখাই বিজ্ঞানবিরোধী। ১/২টি বিজ্ঞানের পোস্ট পড়লেও তা নিয়ে পোস্টদাতাতের ব্লকের মুখে পড়তে হয়। বিবর্তনবাদ নিয়ে লেখা দিয়ে আমি নিজেও ব্লকের শিকার হয়েছি। অভিজিৎ রায় আলোর ঝলকানির মতো নিয়ে এসেছিলেন ‘মুক্তমনা’ ব্লগটি। তাঁর মৃত্যুর পরে মুক্তমনা খুব বেশি সচল নেই। অনন্ত বিজয় ও রাজিব হায়দার (থাবা বাবা) খুন হওয়াও ক্ষতির কারণ হয়। এটাকে এগিয়ে নেয়ার মতো দক্ষ লোকের অভাব রয়েছে। অভিজিৎ রায়ের স্ত্রী বন্যা আহমেদ ‘থিংক বাংলা’ নামে একটি ইউটিউব চ্যানেলে বিজ্ঞান চর্চার কাজ করছেন। চ্যানেলটি খুবই মানসম্মত হলেও এখনো তেমন প্রচার পায়নি। সচলায়তন সাইটও একসময় আলোচিত ছিল। জাতীয় দৈনিকগুলো বিজ্ঞানমনস্কতাকে এগিয়ে নিতে খুব নগণ্যই ভূমিকা রেখেছে বিপরীতে ধর্মান্ধতা ছড়াতে তাদের ভূমিকা ব্যাপক।\nরাষ্ট্রের প্রতিটি হাতই যেন বিজ্ঞানমনস্কতা বিরোধী হয়ে উঠেছে। সরকার হয়তো সিংহভাগ মানুষের চেতনার চিন্তাই করে ফলে তারাও বিজ্ঞানমনস্কতা সৃষ্টিতে ভূমিকা রাখতে চায় না। পাঠ্যবই থেকে গুরুত্বপূর্ণ অনেকগুলো লেখাই সরিয়ে দেয়া হয়েছে। অনেকে দাবি করেন হেফাজত ইসলামের চাপে পড়েই ওগুলো বাদ দেয়া হয়েছে। আমাদের শিক্ষক, প্রশাসনের লোক, আইন শৃঙ্খলাবাহিনীর লোকদের মধ্যেও বিজ্ঞানমনস্ক লোক খুঁজে পাওয়া দুষ্কর। দেশে একজন বিজ্ঞানমনস্ক মানুষকে বহুবিধ হয়রাণীর শিকার হতে হয়। পরিবার, সমাজ, শিক্ষা প্রতিষ্ঠান, চাকরি ক্ষেত্র সর্বত্রই তাঁকে নিন্দা করা হয়। ফলে মানুষও বিজ্ঞানচর্চায় আগ্রহ হারিয়ে ফেলে। তারা যু্ক্তি-প্রমাণ ছেড়ে সুবিধাজনক অন্ধবিশ্বাসে আকৃষ্ট হয়। মুক্তচিন্তার মানুষদের জন্য পৃথিবীর সবচেয়ে ভয়ঙ্কর ৩০টি দেশের তালিকায় বাংলাদেশের নাম রয়েছে।\nতবুও আশার আলোও রয়েছে। ব্যক্তিগতভাবেই দেশ থেকে বিতাড়িত বেশ কয়েকজন অগ্রসর চিন্তার মানুষ বিজ্ঞানমনস্কতা চর্চা করছেন এবং এসব নিয়ে অনলাইনে সক্রিয় থাকছেন। দেশজুড়ে তারা বহুভাবেই নিন্দিত হলেও সাম্প্রতিক সময়ে তাদের ভাবদর্শ দ্বারা অনুপ্রাণিত অনেক মানুষও তৈরি হয়েছে তাও বোঝা যায়। এক্ষেত্রে তসলিমা নাসরিন, আসিফ মহিউদ্দিন, অনন্য আজাদ সহ অনেকে দেশজুড়ে অতিমাত্রায় নিন্দিত হলেও মুক্তচিন্তা প্রসারে ভূমিকা রাখছেন। এরা সবাই-ই দেশ ছাড়তে বাধ্য হয়েছেন। দেশে থেকে মুক্তচিন্তা প্রসারে সম্ভাবনাময় মুখ হয়ে উঠেছিলেন জাফর ইকবাল, সুলতানা কামাল, ভারতের প্রবীর ঘোষ, মুনতাসির মামুন, শফিক রেহমান, শাহরিয়ার কবির ও আনিসুল হকসহ অনেকে। বহুবিধ চাপ ও হুমকিতে তারাও এখন হিসেব করে কথা বলছেন। তবে সাধারণ পর্যায়ে অসংখ্য বিজ্ঞানমনস্ক মানুষ তৈরি হয়েছেন- তারাই প্রকৃত আশার আলো হয়ে উঠছেন।


সুবিধাবাদীরা সালাউদ্দিন-তরফদার দুই পক্ষেরই খাচ্ছেন\nপ্রকাশিত: ০৬:৪২ পিএম, ১৪ নভেম্বর ২০১৯\nবাংলাদেশ ফুটবল ফেডারেশনের নির্বাচন হয়েছে ২০১৬ সালের ৩০ এপ্রিল। চার বছর মেয়াদি নির্বাহী কমিটির দায়িত্ব শেষ হতে বাকি ছয় মাসেরও কম। বাফুফের পরের নির্বাচনী উত্তাপ অবশ্য শুরু হয়েছে আরো বছর দুই আগেই। নির্বাচনের সময় যতই এগিয়ে আসছে, বাফুফের সম্ভাব্য ভোটারদের কদরও বাড়ছে। দুপক্ষই বেশ খাতির শুরু করেছে কাউন্সিলরদের।\nদুপক্ষের একটির নেতৃত্ব দিচ্ছেন বাংলাদেশ ফুটবল ফেডারেশনের সভাপতি কাজী মো. সালাউদ্দিন। অন্য পক্ষের নেতৃত্বে চট্টগ্রাম আবাহনীর ফুটবল চেয়ারম্যান এবং সাইফ পাওয়ারটেকের ব্যবস্থাপনা পরিচালক তরফদার মো. রুহুল আমিন।\nদেশের শীর্ষ এই ক্রীড়া ফেডারেশনের নির্বাচন প্রতিবারই জমে। বিশেষ করে সর্বশেষ তিনবার দারুণ জমেছিল। তিনবারই ভোটের লড়াইয়ে জিতে এসেছেন কাজী মো. সালাউদ্দিন।\nআগের তিনবারের নির্বাচনে কাজী মো. সালাউদ্দিন চ্যালেঞ্জের মুখে পড়েছিলেন ভোটের কয়েক মাস আগে থেকে। এবার পড়েছেন কয়েক বছর আগে থেকে। বলতে গেলে ২০১৬ সালের নির্বাচন শেষ হওয়ার বছর পার না হতেই বেজে ওঠে আরেকটি নির্বাচনের বাদ্য।\nআগের তিনবারই দেখা গেছে, নির্বাচন ঘনিয়ে এলে সালাউদ্দিন বিরোধীরা একজন সভাপতি প্রার্থী খুঁজে এনে সামনে দাঁড় করিয়েছেন। তবে কোনোবারই কাজী সালাউদ্দিনকে হারাতে পারেননি তারা। সর্বশেষ নির্বাচনে নরসিংদী-২ আসনের তৎকালীন স্বতন্ত্র সংসদ সদস্য কামরুল আশরাফ খান পোটনকে ৩৩ ভোটে হারিয়ে টানা তৃতীয়বারের মতো বাফুফের সভাপতি নির্বাচিত হয়েছিলেন কাজী মো. সালাউদ্দিন।\nতবে এবার বেশ আগে থেকেই কোমড় বেঁধে নেমেছে সালাউদ্দিন বিরোধীরা। অনেক আগেই বাফুফের সভাপতি পদে নির্বাচনী লড়াইয়ে নামার ঘোষণা দিয়েছেন প্রিমিয়ার লিগের নতুন ক্লাব সাইফ স্পোর্টিংয়ের কর্ণধার তরফদার মো. রুহুল আমিন। যিনি বাফুফের সর্বশেষ নির্বাচনে ছিলেন কাজী মো. সালাউদ্দিনের অন্যতম সহযোগি।\nকাজী মো. সালাউদ্দিনের আগের নির্বাচনের সঙ্গী রুহুল আমিন এবার নিজেই চ্যালেঞ্জ ছুড়ে দিয়েছেন দেশের কিংবদন্তি ফুটবলারকে। সভাপতি নির্বাচনের ঘোষণা দিয়ে অনেক দিন ধরেই কার্যক্রম চালিয়ে যাচ্ছেন তরফদার মো. রুহুল আমিন। কাজী মো. সালাউদ্দিনও চতুর্থবারের মতো বাফুফের সভাপতি হতে চান। বোঝাই যাচ্ছে, খেলা বেশ জমবে।\nবাংলাদেশ জেলা ও বিভাগীয় ফুটবল অ্যাসোসিয়েশনের মহাসচিব হিসেবে তরফদার মো. রুহুল আমিন মফস্বলের ফুটবল সংগঠকদের সঙ্গে সম্পর্ক উন্নয়ন করছেন। তার উদ্যোগেই পুনর্গঠিত হয়েছে বাংলাদেশ ফুটবল ক্লাব অ্যাসোসিয়েশন। তিনি এই সংগঠনের সভাপতি। দুটি সংগঠনের গুরুত্বপূর্ণ পদে থেকে মূলতঃ নির্বাচনী কাজ গুছিয়ে নেয়ার চেষ্টা করছেন নতুন এই ফুটবল সংগঠক।\nবাফুফের নির্বাচন মানেই জেলা ও বিভাগীয় সংগঠকদের পোয়াবারো। এবার আগেভাগে নির্বাচনী বাতাস শুরু হওয়ায় মফস্বলের সংগঠকরা বেশ খোশ মেজাজেই আছেন। কিছুদিন পরপরই পাচ্ছেন বিশেষ দাওয়াত। দাওয়াত খাওয়ানোটা তরফদার মো. রুহুল আমিনই শুরু করেছিলেন। পরে মাঠে নামেন কাজী মো. সালাউদ্দিনও। দুই দিক থেকে খেয়ে ও পেয়ে বোগল বাজাচ্ছেন কিছু কাউন্সিলর, আর ক্ষণ গুনছেন-কবে আসবে ভোটের দিন, কবে ভরবে পকেট।\nবাফুফেতে সাধারণ সভা অনিয়মিত। হয়না বললেও চলে। তবে প্রতিপক্ষের চাপে এবার এজিএম করতে যাচ্ছে দেশের ফুটবলের সর্বোচ্চ সংস্থাটি। আগামী শনিবার গাজীপুরের একটি রিসোর্টে অনুষ্ঠিত হবে এই কমিটির অধীনে প্রথম সাধারণ সভা।\nএই সাধারণ সভা সামনে রেখে একদিকে বাফুফে ঘনঘন ডেকেছে তাদের কাউন্সিলরদের। অন্যদিকে প্রতিপক্ষ তরফদার রুহুল আমিনরাও। মজার বিষয় হলো, বাফুফের নির্বাহী কমিটির অনেকে বাফুফেবিরোধী সভা-সেমিনারে যোগ দিচ্ছেন। বাফুফের ব্যর্থতার কথা বলছেন। দুই কূল রক্ষা করে চলছেন কিছু চতুর সংগঠক।\nক্রীড়াঙ্গনের কিছু সুবিধাবাদী সংগঠক দুই নৌকার পালেই হাওয়া দিচ্ছেন। কখনো খাচ্ছেন কাজী মো. সালাউদ্দিনের, কখনো তরফরদার রুহুল আমিনের। কখনো কাজী সালাউদ্দিনের পাশে বসে তার মাথায় ছাতা ধরছেন, কখনো তরফদারের মাথায় হাত বুলিয়ে অগ্রীম অভিনন্দন জানিয়ে আসছেন। কিন্তু ঠিক সময়ে কার পায়ের নিচের মাটি সরাবেন আর কার কোলে গিয়ে বসবেন, সেটাই দেখার বিষয়।\nএই তো আজ (বৃহস্পতিবার) বিকেলে যখন বাফুফে তাদের এজিএম নিয়ে জরুরী নির্বাহী কমিটির সভায় বসেছিল, তখন রাজধানীর একটি হোটেলে চলে বাংলাদেশ ফুটবল ক্লাব অ্যাসোসিয়েশনের সভা। সবারই ব্যস্ত সময় কাটছে নির্বাচন সামনে রেখে।\nভোটের অনেক আগে থেকে দুই পক্ষের দৌড়ঝাপ শুরু হওয়ায় ক্রীড়াঙ্গনের দৃষ্টিটা আছড়ে পড়তে শুরু করেছে মতিঝিলের বাফুফে ভবনে। নাটকীয় কিছু না ঘটলে আগের নির্বাচনে কাঁধে কাঁধ মিলিয়ে ভোটের ময়দানে থাকা কাজী মো. সালাউদ্দিন ও তরফদার মো. রুহুল আমিন এবার মুখোমুখি অবস্থানে। ফুটবলের ভোটের ময়দান যে আগাম উত্তাপই ছড়াচ্ছে।


আমি পারিবারিকভাবে বিবাহিত ও সুখী | Secret Diary\nআমি পারিবারিকভাবে বিবাহিত ও সুখী\nএক নারী প্রশ্ন করেছেন ড. পেট্রা বয়েনটনকে যে, তিনি পারিবারিকভাবে বিবাহিত ও সুখী। কিন্তু তার এ বিয়ের বিষয়টি নিয়ে সহকর্মীরা প্রতিনিয়ত নানা প্রশ্ন করেন। এখন তাদের সঙ্গে কিভাবে কথা বলা উচিত? এক প্রতিবেদনে বিষয়টি জানিয়েছে টেলিগ্রাফ।\nএ প্রশ্নের উত্তরে ড. পেট্রা জানান, আপনি বিবাহিত ও সুখী- এটাই সবচেয়ে বড় কথা। এ বিষয়টি অতি স্বাভাবিক একটি বিষয়। সহকর্মীরা যদি বিয়ের বিষয়টি নিয়ে মাত্রাতিরিক্ত প্রশ্ন করে তাহলে তাদের সঙ্গে আলোচনা করে নিন।\nএক্ষেত্রে আলোচনাই পারে বিষয়টির সঠিক সমাধান করতে। আপনার আলোচনা হতে পারে তাদের সঙ্গে একজন একজন করে। এক্ষেত্রে জানিয়ে দিতে হবে আপনার পছন্দ ও অপছন্দের বিষয়। যদি মাত্রাতিরিক্ত প্রশ্ন আপনার ভালো না লাগে তাহলে তাও তাদের জানিয়ে নিন।\nতবে একথা মাথায় রাখতে হবে যে, তাদের কৌতুহলের বিষয়টি স্বাভাবিক। আর এতে মাথা ঠাণ্ডা রাখাই কাম্য। এক্ষেত্রে নার্ভাস কিংবা অন্য কোনো মনোভাব প্রকাশ করার প্রয়োজন নেই।


ত্বক 'বেবি সফট' করে তুলুন সাদা মাখনের ফেস প্যাক লাগিয়ে in bengali\nত্বক 'বেবি সফট' করে তুলুন সাদা মাখনের ফেস প্যাক লাগিয়ে\nঅনেকের বাড়িতেই খাবারের স্বাদ বৃদ্ধি করতে মাখন (butter) ব্যবহার করা হয়। পাউরুটিতে চিনির সঙ্গে মাখনই হোক অথবা গরম ভাতে আলু সেদ্ধর সঙ্গে এক চামচ মাখন – আহ! স্বাদই অন্যরকম হয়ে যায়! আবার ধরুন অমলেট করতে অথবা কেক বানাতেও মাখন দরকার হয়। অনেকেই আবার একটু বেশি স্বাস্থ্য সচেতন, তাঁরা আবার সাদা মাখন অর্থাৎ নুন-হীন মাখন (white butter) খান। আসলে বাজারের গোল্ডেন মাখনের তুলনায় সাদা মাখন (white butter) অনেক বেশি স্বাস্থ্যকর। তবে, শুধু স্বাদ বাড়াতেই নয়, এই সাদা মাখন কিন্তু রূপচর্চায়ও (skincare) বিশেষ কাজে লাগে। বাজারচলতি রাসায়নিক উপকরণযুক্ত ফেস প্যাক না লাগিয়ে বরং বাড়িতে সাদা মাখনের ফেস প্যাক (face pack) লাগিয়ে দেখুন, ত্বক কেমন জেল্লাদার হয়ে ওঠে!\nত্বকের যত্নে মাখনের উপকারিতা\nসাদা মাখন শুধু শরীরের জন্য না, ত্বকের জন্যও খুব উপকারী (ছবি সৌজন্য - ইনস্টাগ্রাম)\nআমাদের সবার বাড়িতেই এমন অনেক উপকরণ থাকে যা আমাদের ত্বকের টেক্সচার ঠিক করতে কাজে দেয়। নুন-বিহীন সাদা মাখনও (white butter) তেমনই একটি উপকরণ যা আমাদের ত্বকের (skincare) জন্য খুবই উপকারী। সাদা মাখনে প্রচুর পরিমাণে ক্যালশিয়াম, ভিটামিন এ, ভিটামিন বি এবং ফসফরাস রয়েছে। এছাড়াও রয়েছে ভিটামিন ই এবং ফ্যাটি অ্যাসিড। এই প্রতিটি উপাদানই আমাদের শরীরের জন্য তো বটেই, ত্বকের জন্যও খুব উপকারী। ভিটামিন ই এবং ফ্যাটি অ্যাসিড ত্বক তুলতুলে করতে তুলতে খুব কার্যকর। ত্বকের আর্দ্রতা বাড়াতে ও তা ধরে রাখতে এবং ভিতর থেকে ত্বকে পুষ্টি যুগিয়ে ত্বক জেল্লাদার করে তুলতে সাদা মাখনের জুড়ি নেই।\nমাখনের ফেস প্যাক তৈরি করা খুব সহজ\nত্বক মোলায়েম ও জেল্লাদার করে তুলতে আপনি বাড়িতেই মাখনের (white butter) ফেস প্যাক (face pack) তৈরি করে নিতে পারেন। আপনাকে কষ্ট করে পার্লারেও যেতে হবে না আবার ক্ষতিকর রায়ায়নিক প্রয়োগ করে ত্বকের সমস্যাও ডেকে আনতে হবে না। আমরা এখানে মাখন দিয়ে তৈরি দু’ধরনের ফেস প্যাকের হদিশ দিচ্ছি –\nপাকা কলা ও মাখনের ফেস প্যাক\nত্বক জেল্লাদার ও টানটান করে তুলতে কলা ও মাখনের ফেস প্যাক লাগাতে পারেন (ছবি সৌজন্য - ইনস্টাগ্রাম)\nএক চা চামচ সাদা মাখন ও একটি পাকা কলা\nপাকা কলা চটকে নিন। এবার চটকে নেওয়া কলার সঙ্গে সাদা মাখন মিশিয়ে ভাল করে পেস্ট তৈরি করে নিন। প্রয়োজনে ব্লেন্ডারে একবার ঘুরিয়ে নিতে পারেন। এবার এই ফেস প্যাকটি মুখে ও গলায় লাগিয়ে মিনিট ১৫-২০ পর ঠান্ডা জলে মুখ ধুয়ে নিন। সপ্তাহে একবার করে কিছুদিন করে দেখুন, ত্বক উজ্জ্বল হয়ে উঠবে, কোমল হবে এবং ত্বকের ইলাস্টিসিটিও বাড়বে।\nশশা ও মাখনের ফেস প্যাক\nএকটি মাঝারি মাপের গোটা শশা ও দুই চা চামচ সাদা মাখন\nশশা ভাল করে ধুয়ে কুরিয়ে নিন। খোসা ছাড়ানোর প্রয়োজন নেই। এবারে কোরানো শশার মধ্যে দুই চা চামচ সাদা মাখন মিশিয়ে ভাল করে নেড়ে একটি থকথকে পেস্ট তৈরি করে নিন। শশা ও মাখনের এই ফেস প্যাক মুখে লাগিয়ে আধ ঘন্টা পর ভেজা তোয়ালে দিয়ে পরিষ্কার করে নিন।\nযাঁদের ত্বক খুব সংবেদনশীল, তাঁরা এই ফেস প্যাকটি অনায়াসে ব্যবহার করতে পারেন।\nমুখের অবাঞ্ছিত লোমের সমস্যা দূর করতে কীভাবে শেভ করবেন


শবে ক্বদরের ইতিহাস, ফজিলত ও কিছু ভ্রান্ত ধারনাঃ - IslamerBani.Net\nAugust 5, 2013 May 26, 2018 by Islamer Bani\nশবে ক্বদরের ইতিহাসঃ\nএ মহিমান্বিত রাত সর্ম্পকে হাদিস শরীফে অসংখ্য ফজিলত বর্ণনা করা হয়েছে। এমনকি কোরআন শরীফে সূরা আল কদর নামে স্বতন্ত্র একটি পূর্ণ সুরা নাজিল হয়েছে। এই সুরায় শবে কদরের রাত্রিকে হাজার মাসের চেয়ে উত্তম বলে বর্ণিত হয়েছে। পূর্ববর্তী নবী এবং তাদের উম্মতগণ দীর্ঘায়ু লাভ করার কারনে বহু বছর আল্লাহর ইবাদাত করার সুযোগ পেতেন। কিন্তু মহাবী (স.) এবং তাঁর উম্মতের আয়ু অনেক কম হওয়ায় তাদের পক্ষে আল্লাহর ইবাদাত করে পূর্ববর্তীতের সমকক্ষ হওয়া কিছুতেই সম্ভপর নয়। সাহাবায় কেরামগণের এ আক্ষেপের\nপ্রেক্ষিতে চিন্তা দুর করার জন্য সুরাটি নাজিল হয়।\nশবে ক্বদরের ধর্মীয় গুরুত্বঃ\nমুসলমানদের কাছে শবে কদর এমন মহিমান্বিত বরকতময় এবং বৈশিষ্ট্যমণ্ডিত এ জন্য যে, এ রজনীতে মুসলমানদের পবিত্র গ্রন্থ ‘আল- কোরআন’ অবতীর্ণ হয়েছে।\nআল্লাহ কোরআনে ঘোষণা করেছেন,\n[important]”ইসলাম ধর্ম মতে শবে কদরের রাতে ফেরেশতারা ও তাঁদের নেতা জিবরাঈল পৃথিবীতে অবতরণ করে উপাসনারত সব মানুষের জন্য বিশেষভাবে দোয়া করতে থাকেন। হাদিস শরিফে বর্ণিত আছে, শবে কদরে হজরত জিবরাঈল (আ.) ফেরেশতাদের বিরাট একদল নিয়ে পৃথিবীতে অবতরণ করেন এবং যত নারী-পুরুষ নামাজরত অথবা জিকিরে মশগুল থাকে তাঁদের জন্য রহমতের দোয়া করেন। (মাযহারি)[/important]\n[warning]লাইলাতুল কদরে পরবর্তী এক বছরের অবধারিত বিধিলিপি ব্যবস্থাপক ও প্রয়োগকারী ফেরেশতাদের কাছে হস্তান্তর করা হয়। এতে প্রত্যেক মানুষের বয়স, মৃত্যু, রিজিক, সবকিছুর পরিমাণ নির্দিষ্ট ফেরেশতাদেরকে লিখে দেওয়া হয়, এমনকি কে হজ্জ করবে, তা-ও।[/warning]\nসূরা আল ক্বদরের অর্থ নিচে দেওয়া হলঃ\n৩) কদরের রাত হাজার মাসের চাইতেও বেশী ভালো\n৫) এ রাতটি পুরোপুরি শান্তিময় ফজরের উদয় পর্যন্ত।\nTagged শবে ক্বদর, ইসলাম, হাদিস, লাইলাতুল ক্বদর\nPrevসহীহুল বুখারীর বঙ্গানুবাদ কিনতে চান কোন প্রকাশনীরটা কিনবেন? (Review)\nNextসূরা আল মায়েদাহ (অর্থ, নামকরণ, শানে নুযূল, পটভূমি ও বিষয়বস্তু)


কেনিয়ার প্রেসিডেন্ট নির্বাচনের ফল বাতিল করে সুপ্রিম কোর্টের রায় কেন গুরুত্বপূর্ণ? | কথকতা\nকেনিয়ার প্রেসিডেন্ট নির্বাচনের ফল বাতিল করে সুপ্রিম কোর্টের রায় কেন গুরুত্বপূর্ণ?\nby আলী রীয়াজPosted on September 2, 2017 September 2, 2017\nShare the post "কেনিয়ার প্রেসিডেন্ট নির্বাচনের ফল বাতিল করে সুপ্রিম কোর্টের রায় কেন গুরুত্বপূর্ণ?"\nকেনিয়ার সুপ্রিম কোর্ট আগস্ট মাসে অনুষ্ঠিত প্রেসিডেন্ট নির্বাচনের ফলাফল বাতিল করে দিয়ে আগামী ষাট দিনের মধ্যে আবার নির্বাচন করার নির্দেশ দিয়েছে। এই রায়ের মধ্য দিয়ে এমন কিছু বিষয় উঠে এসেছে যা গণতন্ত্র বিষয়ে যারা পঠন-পাঠন করেন, গণতান্ত্রিক ব্যবস্থা চর্চায় উৎসাহী এবং নির্বাচনের সততা ও গ্রহণযোগ্যতা বিষয়ে যাদের আগ্রহ রয়েছে তাঁদের মনোযোগ দাবী করে।\nএই রায় এসেছে প্রেসিডেন্ট নির্বাচনে ‘পরাজিত’ প্রার্থীর একটি আবেদনের প্রেক্ষিতে। কেনিয়ায় ৮ আগস্ট নির্বাচন অনুষ্ঠিত হয়। নির্বাচনে দেশের নির্বাচন কমিশন ক্ষমতাসীন প্রেসিডেন্ট উহরু কেনিয়াত্তাকে ১৪ লাখ ভোটে বিজয়ী বলে ঘোষনা করে। উরহু কেনিয়াত্তা কেনিয়ার স্বাধীনতা আন্দোলনের নেতা জোমো কেনিয়াত্তার পুত্র। নির্বাচনের পর বিরোধী জোট – ন্যাশনাল সুপার এলায়েন্স (নাসা)’র প্রার্থী রাইলা ওডিঙ্গা আদালতে নির্বাচনের ফলাফল বাতিলের জন্যে আবেদন করেন। প্রধান বিচারপতিসহ চারজন বিচারক পক্ষে এবং দুইজন বিচারক বিপক্ষে মতামত দিয়েছেন।\nআফ্রিকার কোনো দেশে এই প্রথম ক্ষমতাসীন কোনো প্রেসিডেন্টের বিরুদ্ধে আদালত রায় দিলো। সেই বিবেচনায় এটি অভূতপূর্ব; আর তাই ১ সেপ্টেম্বর কেবল কেনিয়া নয়, গোটা আফ্রিকা মহাদেশের রাজনীতির জন্যে এক ঐতিহাসিক দিন হয়ে উঠলো। একার্থে এর তাৎপর্য রয়েছে আফ্রিকার বাইরেও।\nএই রায়ের পর প্রেসিডেন্ট কেনিয়াত্তা বলেছেন যে তিনি এই রায়ের সঙ্গে ব্যক্তিগতভাবে ভিন্নমত পোষণ করেন কিন্ত তিনি এই রায় মেনে নিচ্ছেন। তিনি তাঁর সমর্থকদের প্রতি শান্ত থাকারও আহবান জানিয়েছেন। তবে তিনি এও বলেছেন, ‘আমি দুঃখিত যে ছয়জন মানুষ সিদ্ধান্ত নিয়েছে যে তাঁরা জনগণের ইচ্ছের বিরুদ্ধে যাবেন’। অন্যদিকে ওডিঙ্গার সমর্থকরা এই রায়ে আনন্দিত এবং একে তাঁরা গণতন্ত্রের বিজয় বলে বর্ণনা করেছেন। তাঁরা দেশের বিভিন্ন শহরে আনন্দ মিছিল করেছেন বলেও গণমাধ্যমে খবর এসেছে। ওডিঙ্গা বলেছেন,‘আমাদের আদালত জানেন যে তাঁদের শক্তি আছে’।\nনির্বাচনের ফলাফল বাতিল করে দেয়া রায়ের সংক্ষিপ্ত রায় প্রকাশিত হয়েছে, পূরো রায় প্রকাশিত হবে আগামী তিন সপ্তাহের ভেতরে। তবে সংক্ষিপ্ত রায় থেকে দেখা যায় যে, আদালত এই রায় বাতিল করেছেন ভোটের হিসেবে কে কত ভোট পেয়েছেন এবং তাদের মধ্যে ভোটের পার্থক্য কতটুকু সেই বিবেচনায় নয়, কেননা অনেকেই আশঙ্কা করছিলেন যে বিজয়ী বলে ঘোষিত কেনিয়াত্তার ভোটের পরিমানের কারণে আদালতের পক্ষে এটা বলা প্রায় অসম্ভব হবে যে নির্বাচনে কারচুপি হয়েছে। আদালত এই কারণে নির্বাচন বাতিল করে দিয়েছেন যে, নির্বাচন কমিশন ফলাফল যেভাবে ঘোষণা করেছে এবং যেভাবে তা জানানো হয়েছে তার মধ্যে অসঙ্গতি রয়েছে। আদালত মনে করেন যে নির্বাচন কমিশন সংবিধান সম্মতভাবে নির্বাচন করতে ব্যর্থ হয়েছে।\nকেনিয়ার নির্বাচনী ব্যবস্থা অনুযায়ী দেশের নির্বাচন পরিচালনার দায়িত্ব হচ্ছে ইন্ডিপেন্ডেন্ট ইলেকটোরাল এ্যান্ড বাউন্ডারিস কমিশনের (আইইবিসি)। দেশে ৪০ হাজারের বেশি নির্বাচনী কেন্দ্র স্থাপন করা হয়েছিলো। নিয়ামানুযায়ী প্রত্যেকটি কেন্দ্র থেকে ইলেক্ট্রনিক পদ্ধতিতে ফলাফল কমিশনে পাঠানোর পাশাপাশি লিখিত এবং সংশ্লিষ্ট সকলের স্বাক্ষরিত ফলাফল সম্বলিত একটি ফরম কমিশনে আসার কথা। নির্বাচনের পর বিরোধীরা অভিযোগ করেছিলো যে, এই ইলেকট্রনিক ব্যবস্থা ‘হ্যাক’ করা হয়েছে এবং ফলাফল বদলে দেয়া হয়েছে। এই অভিযোগের দুটো কারণ ছিলো – প্রথমত নির্বাচনের অব্যবহিত আগে ইলেক্ট্রনিক ভোট ব্যবস্থার দায়িত্বে নিয়োজিত একজন কর্মকর্তাকে হত্যা করা হয় এবং দেখা যায় যে তাঁকে নিপীড়ন করা হয়েছিলো; দ্বিতীয়ত নির্বাচন কমিশন বলেছিল যে নির্বাচনের ভোট গণনার সময়ে ইলেক্ট্রনিক ব্যবস্থা হ্যাক করার ব্যর্থ চেষ্টা হয়েছিলো। তবে বিরোধীদের এই অভিযোগ আদালতে এবং অন্যান্য নিরীক্ষায় সমর্থিত হয়নি। অবশ্য নির্বাচনের পরের দিনগুলোতে জানা যায় যে, স্বাক্ষরযুক্ত যে সব ফরম আইএবিসি’তে আসার কথা তার ১১ হাজার ফরম কমিশনে আসেনি বা সেগুলো হারিয়ে গেছে। আদালত সুস্পষ্টভাবে বলেছেন যে, প্রেসিডেন্ট কেনিয়াত্তা কোনো ধরণের অন্যায় আচরণ করেন নি। কিন্ত আদালতের রায়ে অসঙ্গতি বা ইরেগুলারিটিজ হয়েছে উল্লেখ করে বলা হয়েছে যে এতে করে নির্বাচনের ইন্টিগ্রিটি বা সততা প্রশ্নবিদ্ধ হয়ে গেছে। নির্বাচনের পর বিরোধী পক্ষ এই বিষয়ে বারবার বলার চেষ্টা করেছে। নির্বাচনের ফলাফলের পর বিরোধীরা রাজপথের আন্দোলনের মাধ্যমে তাঁদের দাবি মেনে নেয়ানোর জন্যে চেষ্টা চালিয়ে খুব সফল হয়নি; স্মরণ করা যেতে পারে যে ২০০৭ সালে কেনিয়ায় নির্বাচনের পর মাসাধিক কাল ধরে সহিংসতা অব্যাহত ছিলো এবং তাতে কমপক্ষে তেরোশো লোকের প্রাণহানি ঘটে, কমপক্ষে ৬ লাখ মানুষ বাস্তচ্যুত হয়েছিলেন। সেই নির্বাচনেও বিরোধী প্রার্থী রাইলা ওডিঙ্গা পরাজিত হয়েছিলেন।\nতবে এই বছরের নির্বাচন তুলামূলকভাবে শান্তিপূর্ণভাবে সম্পাদিত হয়েছিলো। মানবাধিকার সংগঠনগুলোর হিসেব অনুযায়ী নির্বাচনের সময় সহিংসতায় কমপক্ষে ২৮ জন মারা যান। নির্বাচনের পরে আন্তর্জাতিক পর্যবেক্ষকরা নির্বাচনকে ‘অবাধ ও নিরপেক্ষ’ বলেই ঘোষণা করেছিলেন। দেশের পর্যবেক্ষকরাও তাতে একমত হন। ফলে আদালতের এই রায়ের পরে অনেকেই আন্তর্জাতিক পর্যবেক্ষকদের সমালোচনা করছেন। অতীতে এমন কথা বলা হয়েছে যে, আফ্রিকার দেশগুলোতে ক্ষমতাসীনরা এতটাই শক্তিশালী যে আন্তর্জাতিক পর্যবেক্ষকরা তাঁদের বিরুদ্ধে কথা বলেন না। এবারের কেনিয়ার নির্বাচন বিষয়ে পর্যবেক্ষকদের বিরুদ্ধে উত্থাপিত সমালোচনার যথার্থতা নিয়ে প্রশ্ন করার কারণ নেই। পর্যবেক্ষকরা নিশ্চয় এই জন্যে সমালোচিত হবেন।\nকিন্ত পাশাপাশি যেটা আবারও প্রমানিত হয়েছে সেটাও আমাদের বিবেচনায় নিতে হবে। আর তা হল যে কোনো দেশের নির্বাচন কেবল ভোটের দিনের বিষয় নয়, কিংবা ভোট দেয়া হল কিনা সেটাই অবাধ নির্বাচন মাপার একমাত্র মাপকাঠি নয়। নির্বাচন একটি প্রক্রিয়া এবং ভোট গ্রহণের আগে-পরে কী ঘটছে, প্রাতিষ্ঠানিকভাবে নির্বাচন কমিশন কতটা সক্ষম এবং কতটা প্রভাবমুক্ত সেগুলো বিবেচনায় না নিলে নির্বাচনের মূল বিষয়টিই শেষ পর্যন্ত পরাজিত হতে পারে। এই সব ক্ষেত্রে ব্যত্যয় ঘটলে নির্বাচন কেবল আনুষ্ঠানিকতায় পর্যবসিত হয়। এটি বিশেষ করে দেখার বিষয় সেইসব দেশে যেখানে স্বাধীন, শক্তিশালী এবং প্রভাবমুক্ত নির্বাচন কমিশন প্রতিষ্ঠান হিসেবে গড়ে ওঠেনি; ক্ষমতাসীনদের প্রভাবের বিষয়টি বিরাজমান রাজনৈতিক সংস্কৃতির ওপরেও নির্ভর করে। কেনিয়ার সুপ্রিম কোর্ট সে ধরণের অসংগতির দিকে মনোযোগ দিয়েছে সেগুলো পদ্ধতিগত এবং তার তাৎপর্য নির্বাচন পদ্ধতির সততা ও গ্রহণযোগ্যতার জন্যে অত্যন্ত গুরুত্বপূর্ণ। আগামী ষাট দিনের ভেতরে দেশের নির্বাচন কমিশন কিভাবে তা মোকাবেলা করেন সেটা এখন দেখার বিষয়।\nএই রায়ের পর কেনিয়ার সংবাদমাধ্যমগুলো জোর দিয়ে বলছেন যে এই রায় বিচার বিভাগের স্বাধীনতা চর্চার উদাহরণ তৈরি করলো। এটা ঠিক যে, শুধু কেনিয়া নয় আফ্রিকার অন্যান্য দেশেও (এবং অন্যান্য মাহদেশের বিভিন্ন দেশেও) বিচার বিভাগের স্বাধীনতা অনেক সময়েই নির্বাহী বিভাগের চাপের কারণে সীমিত হয়ে যায়। বিচার বিভাগের বিরুদ্ধে এমন ধারণা খুব প্রতিষ্ঠিত বলে মনে করলে ভুল হবে না। কিন্ত কেনিয়ার সুপ্রিম কোর্টের এই রায় সেই ধারার বিপরীতেই গেছে। এ থেকে এই উপসংহারেও পৌছা যায় যে, প্রাতিষ্ঠানিকভাবে শক্তিশালী এবং স্বাধীন বিচার বিভাগ নির্বাহী বিভাগের প্রধান প্রধান প্রতিষ্ঠানের ত্রুটি বিচ্যুতি মোকাবেলা করতে পারে এবং তার বিরুদ্ধে ব্যবস্থা নিতে পারে।\nসুপ্রিম কোর্টের এই অভাবনীয় সিদ্ধান্তের জন্যে কেনিয়ার অনেক গণমাধ্যম দেশের প্রধান বিচারপতি ডেভিড মারাগার প্রশংসাই শুধু করছেন না তাঁকেই এই কৃতিত্বের প্রধান স্থপতি বলে বিবেচনা করছেন।\nবিচারপতি মারাগা তাঁর রায়ে যা বলেছেন তাতে আছে যে কোনো দেশের মহত্ব তার সংবিধানের প্রতি বিশ্বস্ততা এবং কঠোরভাবে আইনের শাসন অনুসরনের মধ্যে নিহিত। ৬৬ বছর বয়সী বিচারপতি মারাগা দেশের প্রধান বিচারপতি হন গত বছর, তাঁর পূর্বসূরি সময়ের আগেই অবসর গ্রহণ করার কারণে। সেই সময়ে ১০ জন মেধাবী বিচারক, একাডেমিক এবং আইনজীবী যাদেরকে সম্ভাব্য প্রার্থী বলে বিবেচনা করা হতো তাঁদের পরাজিত করে তিনি নিয়োগপ্রাপ্ত হন। কেনিয়ায় প্রধান বিচারপতি পদে মনোনয়ন দেয় জুডিসিয়াল সার্ভিসেস কমিশন (জেএসসি) এবং প্রেসিডেন্ট তাঁকে নিয়োগ দেন। তাঁর মনোনয়নের সময় তাঁর বিরুদ্ধে ঘুষ নেবার অভিযোগ তোলার চেষ্টা হয়েছিলো, সেই সময়ে তিনি টেলিভিশন ক্যামেরার সামনে দাঁড়িয়ে বাইবেলে হাত রেখে বলেছিলেন তিনি জীবনে কখনো ঘুষ নেননি।\nপ্রেসিডেন্ট কেনিয়াত্তার নিয়োগপ্রাপ্ত হলেও বিচারপতি মারাগা প্রেসিডেন্টের অগ্রহণযোগ্য কথাবার্তা দ্বিধাহীনভাবেই প্রত্যাখ্যান করে এসেছেন। এই বছরের গোড়ার দিকে নির্বাচনী প্রচারাভিযানের সময়ে কেনিয়াত্তা মারাগার এলাকায় গিয়ে এক বক্তৃতায় বলেন যে ঐ এলাকার লোকজনের উচিত হবে তাঁকে ভোট দেয়া কেননা তিনি ‘তাঁদের ছেলেকে’ চাকুরি দিয়েছেন। এর উত্তরে প্রধান বিচারপতি জেএসসি’র মাধ্যমে এক বিবৃতিতে বলেন যে, তিনি সরকারের কোনো প্রকল্প নয়।\nকেনিয়াত্তা এই রায়ের পরে প্রথম প্রতিক্রিয়ায় যতটা সহনশীলতা দেখিয়েছিলেন পরে তাঁর কন্ঠস্বরে পরিবর্তন এসেছে। বিবিসির এক প্রতিবেদনে জানা যায় তিনি বলেছেন যে, ‘বিচারপতিদের বিদেশীরা আর নির্বোধেরা অর্থ দিয়েছে’। তিনি এও বলেন যে, ‘মারাগা আর তাঁর গুন্ডা-(থাগ)রা নির্বাচন বাতিলের সিদ্ধান্ত নিয়েছে’।\nএই রায়ের মধ্য দিয়ে একদিকে যেমন বিচার বিভাগের স্বাধীন আচরণের ইঙ্গিত পাওয়া গেলো তেমনি এই ঐতিহাসিক রায় দেশে অনিশ্চয়তার আশঙ্কাও তৈরি করলো। এই অনিশ্চয়তা দেশকে কোন পথে নিয়ে যাবে সেটা সারা পৃথিবী অবশ্যই গভীরভাবে পর্যবেক্ষন করবে।\nইলিনয়, ১ সেপ্টেম্বর ২০১৭\nPrev বাংলাদেশ–মিয়ানমার: সীমান্তে যৌথ অভিযানের প্রস্তাব উদ্বেগজনক\nNext আরাকানের বিদ্রোহীদের নিয়ে বিচিত্রা’য় ১৯৮২ সালে প্রকাশিত প্রতিবেদন


যুক্তরাজ্যে ‘অস্ট্রেলিয়া পোস্ট’ ডাক টিকিটের মোড়ক উন্মোচন\nপ্রকাশিত: ০৫:১৬ পিএম, ২১ নভেম্বর ২০১৮\nযুক্তরাজ্যে ‘অস্ট্রেলিয়া পোস্ট’ মুদ্রিত স্মারক ডাক টিকিটের মোড়ক উন্মোচন করা হয়েছে। ১৯ নভেম্বর দিবাগত রাত ১২টায় তারেক রহমানের জন্মদিন উপলক্ষে পূর্ব লন্ডনের বাংলাদেশ জাতীয়তাবাদী দলের যুক্তরাজ্য কমিটির কেন্দ্রীয় কার্যালয়ে উন্মোচন করা হয়।\nঅনাড়ম্বর পরিবেশে অনুষ্ঠানে উপস্থিত ছিলেন- যুক্তরাজ্য বিএনপির সকল স্তরের নেতা-কর্মীরা। স্বাগত বক্তব্য দেন যুক্তরাজ্য জাসাসের সাধারণ সম্পাদক ও প্রথম বাংলাদেশ মিডিয়া সেল ইউকের আহ্বায়ক তাসবির চৌধুরী শিমুল ও সদস্য সচিব শেখ সাদেক আহমেদ।\nএ ছাড়া বক্তব্যে অস্ট্রেলিয়া প্রবাসী প্রজন্ম ছাত্রদল এবং এই স্মারক ডাক টিকিটের প্রধান উদ্যোক্তা ড. নার্গিস বানুকে বিশেষ ধন্যবাদ জ্ঞাপন করেন। এ ছাড়া আরিফুল হক, ডা. আব্দুল ওয়াহাব, লুৎফুর রহমান কবীর, আবুল হাসান, ইঞ্জিনিয়ার সোহেল ইকবালসহ প্রজন্ম ছাত্রদলের সকল নেতাদের শুভেচ্ছা জানান।\nমিডিয়াকর্মীর মধ্যে উপস্থিত ছিলেন হাবিবুর রহমান, বদরুল ইসলাম, রাজ হাসান, শিবলি সাদিক, সাদিয়া টুমপা, আব্দুল্লাহ আল মামুন, আলিম খান, তানভীর খান কেক কাটা পর্ব শেষে যুক্তরাজ্য বিএনপির সভাপতি এম এ মালেক ও সাধারণ সম্পাদক কয়সর এম আহমেদ আগামী নির্বাচনে ধানের শীষের পক্ষে কাজ করার অঙ্গীকার ব্যক্ত করেন।


এই মেধাবীরা ম্যাজিস্ট্রেট বা পুলিশ অফিসার হয়ে কী করবে? | উত্তরবাংলা ডটকম\nআজ- সোমবার, ১৮ ফেব্রুয়ারী, ২০১৯ :: ৬ ফাল্গুন ১৪২৫ :: সময়- ১২ : ৪৮ অপরাহ্ন\nHome / খোলা কলাম / এই মেধাবীরা ম্যাজিস্ট্রেট বা পুলিশ অফিসার হয়ে কী করবে?\nতাদের কেউ কেউ বলার চেষ্টা করেন, তারাতো কোটা ব্যবস্থার বাতিল নয় সংস্কার চেয়েছিলেন। সংস্কারের ব্যাখ্যা তাদের কাছে ছিলোনা। কিন্তু বলে দেয়া ছিলো, ১০ শতাংশের বেশি কোটা রাখা যাবেনা। ১০ শতাংশের মধ্যে যেহেতু সবাইকে একোমডেট করা সম্ভব ছিলোনা, এক্ষেত্রে সরকারি বিকল্প যে কোন প্রস্তাবনায় ‘মানিনা মানবোনা’ মিছিল শুরু হয়ে যেতে পারতো বলে প্রধানমন্ত্রী এ নিয়ে আর কোন ঝামেলায় যেতে চাননি। কিন্তু প্রধানমন্ত্রীর ঘোষনাটি আদালতে আটকে যেতে পারে। কারন কোটা বাতিলের তাঁর ঘোষনাটি বাংলাদেশের সংবিধান পরিপন্থী।\nকোটার আন্দোলনে চাকরি পাবার অন্য বাস্তব সমস্যাগুলো আড়াল হয়েছে। সোশ্যাল মিডিয়ায় আন্দোলন সংশ্লিষ্ট কারো কারো লেখালেখিতে মুক্তিযোদ্ধা, তাদের পরিবারবর্গের প্রতি যে ঘৃনার প্রকাশ পেয়েছে তা খুবই দূর্ভাগ্যজনক এবং অকল্পনীয়। ‘আমরা রাজাকার হবো’ বা ‘আমরা রাজাকার হতে চাই’ এমন প্ল্যাকার্ড নিয়ে মুক্তিযুদ্ধে স্বাধীন বাংলাদেশের নতুন প্রজন্মের ছেলেমেয়েরা মিছিলে এসেছে বা আসতে পারে এটি ভাবা যায়? এদের কি বাংলাদেশের সরকারি চাকরি পাওয়া উচিত? যে যত মেধাবীই হোক না কেনো বা নিজেদের নিজেরাই মেধাবী মনে করুক না কেনো পৃথিবীর সব দেশেরই নিজস্ব জাতীয় সম্মান-মর্যাদা-নিরাপত্তার বিশেষ কিছু স্বতঃসিদ্ধ রীতিনীতি থাকে। রাস্তায় অশ্লীল শ্লোগান লেখা আন্দোলন কী প্রতিনিধিত্ব করে বাংলাদেশের সমগ্র তরুন সম্প্রদায়ের?\nবাংলাদেশের প্রচলিত রাজনৈতিক আন্দোলনের মতো এই ছেলেমেয়েরাও দেশের মানুষের রাস্তা বন্ধ করে অন্যদের কষ্ট-ভোগান্তি দিয়ে আন্দোলন করেছে। বাংলাদেশের কোন আন্দোলন যেমন গ্রামার মেনে হয়নি এ আন্দোলনও সহিংস হয়েছে। বলা হয়েছে পুলিশ তাদের সমাবেশে বিনা উস্কানিতে হামলা চালিয়েছে। এই ছেলেরা একদিন বাংলাদেশের ম্যাজিস্ট্রেট-পুলিশ অফিসার হবে। তাদের দায়িত্বের এলাকায় যদি কোন একটি গোষ্ঠী মানুষের পথ আটকে বসে থাকে, মানুষকে কাজে, রোগীদের হাসপাতালে যেতে না দেয়, তখন একজন ম্যাজিস্ট্রেট বা পুলিশ অফিসার হিসাবে তাদের ভূমিকা কী হবে? বা তাদের দায়িত্বের এলাকায় যদি কেউ মিথ্যা গুজব ছড়িয়ে মানুষকে উত্তেজিত-বিপদগামী করে তখন কী হবে তাদের ভূমিকা? আন্দোলন স্থগিতের সময় দেয়া একটি দাবিতে ছিল, ‘ভাংচুরের মামলা প্রত্যাহার করতে হবে’!\nতখন মেধাবীরা আব্বু-আম্মু’র বাধ্য-অনুগতও থাকতো বেশি। আব্বু-আম্মু রাগ করবে বা কান্না করবে মনে করে তারা যুদ্ধে যায়নি বা তারা অতি সতর্ক বলে ঝুঁকিতে যেতে চায়নি। বাংলাদেশের মুক্তিযুদ্ধ নিয়ে আরেকটি অসত্য গল্পও চালু আছে। তৎকালীন পূর্ব পাকিস্তানে জনসংখ্যা তখন ছিল সাড়ে সাত কোটি। এদের এক কোটি শরণার্থী হিসাবে ভারতে যায়। এখানে ছিল সাড়ে ছয় কোটি। গালভরা গল্পে বলা হয় কিছু রাজাকার মুসলিম লীগার ছাড়া ওই সাড়ে ছয় কোটির বেশিরভাগ মুক্তিযুদ্ধের পক্ষে ছিল! অসত্যটা এখানেই। প্রকৃত সত্য হচ্ছে সেই সাড়ে ছয় কোটির উল্লেখযোগ্য অংশ প্রত্যক্ষ-পরোক্ষভাবে পাকিস্তানের পক্ষে ছিল।\nকোটা আন্দোলনের তরুনদের হাতে ‘আমরা রাজাকার হবো’ বা ‘আমরা রাজাকার হতে চাই’ এমন প্ল্যাকার্ড দেখে সবচেয়ে বেশি কষ্ট পেয়েছেন মুক্তিযোদ্ধারা। একাত্তরের ত্রিপুরার গঞ্জের হাটে হাটে জ্বালাময়ী বক্তৃতায় যে মতিয়া চৌধুরী মুক্তিযোদ্ধাদের উজ্জিবিত করেছেন, নতুন প্রজন্ম তাকে অবাঞ্চিত ঘোষনা করবে? এই মুক্তিযোদ্ধা মতিয়া যেদিন মারা যাবেন এই তরুন অফিসারদের নেতৃত্বে তাঁর কফিনকে জাতীয় পতাকা মুড়িয়ে গার্ড অব অনার দেয়া হবে? প্রিয় প্রজন্ম আত্ম জিজ্ঞাসা করো। তোমার গন্তব্য কোথায়? একটা চাকরিই নিশ্চয় তোমার শেষ গন্তব্য নয়।\nএকজন মুক্তিযোদ্ধার সন্তানের লেখা দিয়ে শেষ করছি এ লেখাঃ “আমি একটি প্রাইভেট ইউনিভার্সিটি্তে শিক্ষকতা করি। আমি একজন মুক্তিযোদ্ধার সন্তান। মুক্তিযোদ্ধা কোটা পাবলিক ইউনিভার্সিটির সার্কুলার এ উল্লেখ থাকলেও তারা অনুসরন করেনা। কিন্তু আমি জানি আমার মেধা আছে কি, নাই। কিন্তু আমাদের দেশের কিছু মানুষ (৭০-৮০%) মনে করে মুক্তিযোদ্ধার সন্তানদের কোন মেধা নাই। আমার প্রশ্ন টা এই জায়গাতে… । আবার আমি দেখেছি বাংলাদেশের প্রায় ৮০% মানুষ মুক্তিযোদ্ধা ও তাঁদের সন্তানদের খুব খারাপ ভাবে দেখে, মুক্তিযোদ্ধা দের অসম্মান করে, এমন কি গালিগালাজ করে। তবে ওপরতলার মুক্তিযোদ্ধারা এটা অনুভব করতে পারেনা।\nআজ মুক্তিযোদ্ধা ও তাঁদের বংশধরদের কোটা নিয়ে কথা উঠে। মাননীয় প্রধানমন্ত্রী শেখ হাসিনা কোটা সংশোধনের জন্য কিছু সময় চেয়েছিলেন। কিন্তু মুক্তিযোদ্ধা ও তাঁদের বংশধরদের প্রতি এতোটাই বিদ্বেষ…… যে সময় দেওয়া হলোনা! এই হলো তাদের কৃতজ্ঞতা! এ অবস্থার জন্য ৭৫ পরবর্তী অবস্থাই দায়ী… এ সময় টা ছিল রাজাকারদের পুনর্বাসনের সময়। আজ এই দেশে মুক্তিযোদ্ধারা সম্ভবত সংখ্যালঘু………… যে জাতি এঁদের মত সন্তানদের সম্মান করতে পারেনা সে দেশের সমৃদ্ধি কি ভাবে সম্ভব?”\nPrevious: দিনাজপুরে নদীতে ডুবে কিশোরের মৃত্যু\nNext: বউ-শাশুড়ির সম্পর্ক সুন্দর রাখার উপায়